
Pratarmė 


Kaip žinoma, pasaulyje esama tam tikro tingaus malonumo, kuris 
pasireiškia bevertės ir neįprastos erudicijos kaupimu. Šio veikalo 
sudarymas ir vertimas kaip tik mums suteikė tokį malonumą, to- 
dėl tikimės, jog skaitytojas patirs nors šiek tiek mus užplūsdavu- 
sio džiaugsmo, kai rausdavomės draugų bibliotekų ir skliautuotų 
Nacionalinės bibliotekos (Biblioteca Nacional) labirintų lentynose 
ieškodami senų autorių darbų ir painių nuorodų. Padarėme, ką 
galėjome, kad atsektume visus mūsų cituojamos medžiagos šalti- 
nius ir išverstume originalus, parašytus viduramžių lotynų, pran- 
cūzų, vokiečių, italų ir ispanų kalbomis. Labiausiai mums pra- 
vertė, kaip įprasta, Lempričre'o!, Loebo ir Bohno serijos klasikų 
kūriniai. Grumdamiesi su mums neįveikiamomis Rytų kalbomis, 
esame dėkingi už herakliškas tokių mokslo vyrų kaip Gilesas*, 
Burtonass, Lane'as*, Waley'is“ ir Scholemas“ pastangas. 

Pirmąsyk ši knyga su aštuoniasdešimt dviem straipsniais apie 
pramanytus gyvūnus pasirodė Meksikoje 1957 metais. Anuomet 
ji vadinosi „Fantastinės zoologijos vadovu“ (Manual de zoologia 
fantastica). 1967 metais Buenos Airėse išėjo trisdešimt keturiais 
straipsniais papildytas antras leidimas, pavadintas „Pramanytų 
būtybių knyga“ (El libro de los seres imaginarios). Dabar, rengda- 
mi naują leidinį anglų kalba, mes pakeitėme nemažai ankstesnių 
straipsnių, taisydami, išplėsdami ar peržiūrėdami medžiagą, ir 
taip pat įtraukėme keletą visai naujų dalykų. Šį leidinį sudaro 
šimtas dvidešimt straipsnių. 

Mes nuoširdžiai dėkojame už pagalbą Marianai Skedgellai, 
E. P Duttono leidyklos atstovei, ir Josė Edmundo Clemente'i, 
Argentinos Nacionalinės bibliotekos direktoriaus pavaduotojui. 


J. L. B., N. T di G. 
Buenos Airės, 1969 m. gegužės 23 d. 


Pratarmė 1967 metų leidimui k 


Į tokio pavadinimo knygą galėtume pagrįstai įtraukti princą 
Hamletą, tašką, liniją, paviršių, n-matmenų hiperplokštumas ir 
hipertūrius, visus bendrinius terminus, galbūt kiekvieną iš mūsų 
ir dievybę. Žodžiu, visų dalykų sumą — visatą. Vis dėlto mes 
pasitenkinome tuo, ką mums iškart sako žodžiai „pramanytos 
būtybės“, ir sudarėme visų keistų būtybių, žmogaus vaizduotės 
sugalvotų laike ir erdvėje, vadovą. 

Kaip nežinome visatos prasmės, taip nežinome ir drakono 
prasmės, tačiau drakono vaizdinys slepia savyje kažką tokio, kas 
artima Žmogaus vaizduotei, todėl drakonas sutinkamas įvairiau- 
siose vietose ir skirtingais laikais. 

Neišvengiama, kad panašaus pobūdžio knyga yra neužbaigta; 
kiekvienas naujas leidinys yra būsimų leidinių pagrindas, o pa- 
starieji patys gali tęstis iki begalybės. 

Mes kviečiame potencialų Kolumbijos ar Paragvajaus skaity- 
toją atsiųsti mums vietinių pabaisų vardus, tikslų jų aprašą ir 
būdingiausius bruožus. 

Kaip ir visi mišrūs rinkiniai - neišsemiami Roberto Burtono", 
Frazerioė ar Plinijaus? veikalai - „Pramanytų būtybių knyga“ nėra 
skirta greitam skaitymui; priešingai, mes pageidautume, kad 
skaitytojas pasinertų į atsitiktinai atverstą puslapį lyg į kintančių 
atvaizdų žaismą kaleidoskope. 

Šiam rinkiniui medžiagos sėmėmės iš įvairiausių šaltinių; jie 
nurodomi kiekviename straipsnelyje. Tebūnie mums atleista, jei- 
gu ką nors praleidome. 


J. L.B. M.G. 


Martinesas, 1967 m. rugsėjis. 


Pratarmė 1957 metų leidimui 


Mažas vaikas pirmąsyk nuvedamas į zoologijos sodą. Šis vaikas 
gali būti bet kuris iš mūsų, ar, kitaip sakant, mes kadaise buvome 
vaikai ir tai užmiršome. Tame sode - grėsmingame sode - vaikas 
mato tikrus gyvūnus, kurių jis dar niekada nebuvo matęs: jagua- 
rus, grifus, bizoną ir - tai išvis keisti padarai - žirafas. Pirmąkart 
gyvenime jį pribloškia gyvūnijos įvairovė, ir šis reginys, užuot 
kėlęs nerimą ar baimę, jam yra smagus. Toks smagus, kad eiti į 
zoologijos sodą tampa ar laikoma vienu iš didžiausių vaikystės 
malonumų. Kaip mes galėtume paaiškinti šitą kasdienį ir kartu 
mįslingą dalyką? 

Žinoma, mes galime jį neigti. Galime manyti, kad vaikai, staiga 
nutempti į zoologijos sodą, savo laiku taps neurastenikais, ir iš 
tiesų — vargu ar yra vaikų, kurie nebūtų lankęsi zoologijos sode, 
ir suaugusiųjų, kurie nebūtų neurastenikai. Leistinas ir teiginys, 
kad visi vaikai pagal apibrėžimą yra tyrinėtojai, todėl atrasti kup- 
ranugarį savaime yra neką keisčiau nei atrasti veidrodį, vandenį 
ar laiptus. Taip pat galima teigti, kad vaikas pasitiki tėvais, kurie 
vedasi jį į vietą, kur daugybė gyvūnų. Be to, pliušinis tigras 1r tig- 
rų piešiniai enciklopedijose kažkaip išmokė jį be baimės žvelgti į 
gyvą tigrą. Platonas (jeigu jį pakviestume įsitraukti į šią diskusiją) 
mums pasakytų, kad vaikas jau yra matęs tigrą idealiųjų provaiz- 
džių pasaulyje, o dabar jį pamatęs tiesiog atpažįsta. Schopenhau- 
eris (tai dar nuostabiau| mums pasakytų, kad vaikas be baimės 
žvelgia į tigrą todėl, kad suvokia, jog jis - tai tigras, o tigras - tai 
jis, ar, tiksliau, kad ir jis, ir tigras tėra tos pačios vidinės esmės, 
Valios, apraiškos. 

Tačiau dabar pereikime nuo realaus prie mitologinio zoologi- 
jos sodo — sodo, kuriame gyvena ne liūtai, o sfinksai, grifai ir 
kentaurai. Šio antro zoologijos sodo populiacija turėtų gerokai 


pralenkti pirmojo, nes pabaisa tėra tikrų būtybių dalių junginys, 
o galimų kombinacijų skaičius yra kone begalinis. Kentauras 
yra žmogaus ir arklio hibridas, Minotauras - buliaus ir žmogaus 
(Dante įsivaizdavo jį žmogaus galva ir buliaus kūnu), ir, šitaip 
perstatinėdami dalis, mes galėtume gauti nesuskaičiuojamą pa- 
baisų margumyną - žuvų, paukščių ir roplių derinius, kuriems 
nebūtų galo, jei ne mūsų nuobodulys ar dygėjimasis. Tačiau taip 
nėra; mūsų pabaisos gimtų negyvos, ir ačiū dievui. Flaubert'as 
„Šventojo Antano gundymo“ pabaigoje subūrė visą antikos ir vi- 
duramžių pabaisų rinkinį ir pamėgino, - taip teigia jo kūrybos 
aiškintojai, — išgalvoti keletą naujų; gauti rezultatai vargu bau ar 
daro įspūdį ir tik kelios jų ištiesų dirgina mūsų vaizduotę. Bet 
kuris sklaidantis šio vadovo puslapius greit įsitikins, kad sapnų 
zoologija yra kur kas skurdesnė už Kūrėjo zoologiją. 

Kaip nežinome visatos prasmės, taip nežinome ir drakono 
prasmės, tačiau drakono vaizdinys slepia savyje kažką tokio, kas 
artima žmogaus vaizduotei, todėl drakonas sutinkamas skirtin- 
gose vietose ir skirtingais laikais. Jis yra, taip sakant, dėsninga, o 
ne trumpalaikė ar atsitiktinė pabaisa, tokia kaip trigalvė chimera 
ar katoblepas. 

Savaime suprantama, mes puikiai suprantame, kad ši knyga, 
galbūt pirmoji panašaus žanro, neaprėpia visos pramanytų būty- 
bių įvairovės. Išnaršėme antikos ir Rytų literatūras, bet manome, 
kad mūsų tema gali tęstis be galo, be krašto. 

Mes sąmoningai praleidome daugelį legendų apie žmones virs- 
tančius žvėrimis: apie lobisėn, vilkolakius ir panašius dalykus. 

Mes norėtume padėkoti už suteiktą pagalbą Leonorai Guerrero 
de Coppolai, Alberto D'Avilai ir Rafaeliui L6pezui Pellegriui. 


J. L. B. M. G. 
Martinesas, 1957 m. sausio 29 d. 


A Bao A Ku 


Jei norite išvysti nuostabiausią pasaulio peizažą, turite užlipti į 
Pergalės bokšto viršūnę Čitore. Ten nuo apskritos terasos jūsų 
akims atsivers visas horizontas. Į terasą veda sraigtiniai laiptai, 
tačiau tik tie, kurie netiki legenda, drįsta jais pasikelti į viršų. O 
legenda tokia: 

Nuo amžių amžinųjų ant Pergalės bokšto laiptų gyvena žmo- 
gaus sielos atšešėliams jautri būtybė — A Bao A Ku. Ji daugiausia 
laiko snūduriuoja ant pirmojo laiptelio ir, tik žmogui priartėjus, 
ji paslaptingai atgyja ir ima dulsvai švytėti iš vidaus. Kartu jos 
kūnas ir beveik permatoma oda ima judėti. Bet vos tik kažkas pra- 
deda lipti laiptais, A Bao A Ku pabunda sąmoningam gyvenimui 
ir įsitaiso sekti lankytojui iš paskos, laikydamasi lenktų ir ištisų 
maldininkų kartų nusvidintos laiptų pusės. Sulig kiekvienu laip- 
teliu būtybės spalva sodrėja, forma tobulėja, o melsva šviesa vis 
labiau stiprėja. Bet galutinį pavidalą ji įgauna tik ant paskutinio 
laiptelio, jei lipantysis yra pasiekęs Nirvaną ir jo veiksmai neme- 
ta šešėlio. Kitaip A Bao A Ku, nepasiekusi viršaus, sustingsta lyg 
paralyžiuota, jos kūnas taip ir lieka neužbaigtas, spalva ima blėsti, 
o šviesa - virpėdama gesti. A Bao A Ku kenčia negalėdama susitor- 
muoti iki galo, o jos aimana yra vos girdima ir primena šilko šla- 
mesį. Jos gyvenimas yra labai trumpas, nes, maldininkui nulipus, 
A Bao A Ku apsisuka ir riste nusirita žemyn iki pirmojo laiptelio, 
kur, išsekusi ir kone beformė, laukia kito lankytojo. Sakoma, kad 
jos čiuptuvėliai išryškėja tik užkopus iki vidurio. Dar sakoma, kad 
ji mato visu kūnu ir yra švelni it persiko odelė ją palietus. 

Per daugelį amžių A Bao A Ku terasą pasiekė tik vieną kartą. 

Šią legendą pateikia C. C. Iturburu!? jau klasika tapusio veikalo 
„Apie malajų raganystę“ priede. 

Abtu ir Anet 


Anot egiptiečių mitologijos, Abtu ir Anet yra dvi tapačios ir šven- 
tos žuvys, plaukiančios ir nardančios saulės dievo Ra laivo prieš- 
akyje, kad perspėtų jį apie pavojų. Dieną laivas plaukia dangumi 
nuo rytų iki vakarų, nuo sutemų iki aušros, o naktį plaukia po 
žeme priešinga kryptimi. 


Amtisbena 


„Farsalijoje“ (IX, 701-728) išvardytos tikros ar pramanytos gyva- 
tės, kurias Katono kariai sutiko žygiuodami per svilinantį Afri- 
kos dykumų karštį. Tarp jų yra Parijas, „kurs patenkintas uodega 
prarausia kelią“ (arba kaip rašė XVI a. ispanų poetas, „kurs juda 
stačias it lazda“), ir sparnuotasis Jakulis, „nuo medžių skriejan- 
tis strėle“, ir „žiaurioji Amftisbena, išlenkusi dvi galvas“. Plinijus 
(Naturalis Historia, VIII, 85) ją apibūdina bemaž tais pačiais žo- 
džiais ir priduria: „Lyg jai būtų negana vienos ryklės nuodams 
išspjauti.“ Brunetto Latinio!! „Lobynas“ (Tesoro) - enciklopedija, 
kurią Latinis septintame „Pragaro“ rate rekomendavo savo buvu- 
siam mokiniui - yra ne tokia žodinga ir aiškesnė: „Amtisbena yra 
dvigalvė gyvatė, kurios viena galva savo vietoje, kita - uodegoje; 
abiem ji gali gelti, vikriai šliaužia, o jos akys žiba it žvakės.“ XVIII 
amžiuje seras Thomas Browne'as!? savo knygoje Pseudodoxia 
Epidemica“ (1646) pažymėjo, kad nėra gyvūno, neturinčio vir- 
šaus, apačios, priekio, nugaros, kairės bei dešinės, ir neigė am- 
ftisbenos egzistavimą, „nes juslės abiejuose galuose paverčia juos 
abu priekinėm dalim, o tai neįmanoma... Ir todėl ši išmonė, pri- 
skirianti galvą abiem galams, yra nevykusi...“ Amtisbena graikų 

kalba reiškia „judanti abiem kryptim“. Antilų salose ir kai kurio- 
se Amerikos srityse šitaip vadinamas roplys, vietinių vadinamas 
doble andadora (šmaižiotoja), „dvigalve gyvate“ ir „skruzdžių 
mote“. Sakoma, kad ją maitina skruzdėlės. Be to, perpjovus ją 
pusiau, abi dalys vėl susijungia. 

Jau Plinijus garsino amfisbenos gydomąsias savybes. 


Anamo!* tigrai 


Anamitų įsivaizdavimu, tigrai arba tigruose įsikūnijusios dvasios 
valdo keturias pasaulio kryptis. Raudonasis tigras valdo Pietus 
(kuriems skirta vieta žemėlapių viršuje); jam priklauso vasara ir 
ugnis. Juodasis tigras valdo Šiaurę; jam priklauso žiema ir vanduo. 
Mėlynasis tigras valdo Rytus; jam priklauso pavasaris ir augalai. 
Baltasis tigras valdo Vakarus; jam priklauso ruduo ir metalai. 

Už šiuos keturis Pagrindinius tigrus viršesnis yra Geltonasis 
tigras, esantis viduryje ir valdantis kitus, lygiai kaip imperatorius 
esti Kinijos viduryje, o Kinija - pasaulio viduryje. (Todėl ji vadi- 
nama Vidurio valstybe; štai kodėl ji jėzuitų ordino tėvo Ricci'o!“ 
XVI amžiuje nubraižytame pasaulio žemėlapyje, skirtame ki- 
nams mokyti, vaizduojama per vidurį.) 

Laozi!* pavedė Penkiems tigrams kovoti su demonais. Vienoje 
Anamo maldoje, kurią į prancūzų kalbą išvertė Louisas Chocho- 
das!, prašoma Penkių dangiškųjų tigrų pagalbos. Šis prietaras 
yra atkeliavęs iš Kinijos; sinologai rašo apie Baltąjį tigrą, valdan- 
tį tolimą vakarinių žvaigždžių sritį. Pietūs, anot kinų, priklauso 
Raudonajam paukščiui; Rytai - Mėlynajam drakonui; Šiaurė — 
Juodajam vėžliui. Kaip matome, nors anamitai išsaugojo spalvas, 
bet visus gyvūnus suvienodino. 

Bilai, Vidurio Indijos tauta, tiki tigrų pragaru; malajai pasakoja 
apie džiunglių miestą, kurio sijos - iš žmonių kaulų, sienos — iš 
žmonių odos, pastogės iš žmonių plaukų; šį miestą pastatė ir 
jame gyvena vieni tigrai. 


Antrininkas 


Antrininko vaizdinys, kurį įteigė ar paakstino veidrodžio ir van- 
dens atspindžiai bei dvyniai, yra būdingas daugeliui šalių. Visai 
gali būti, kad jis įkvėpė tokius posakius kaip Pitagoro „Draugas 

yra mano antrasis aš“ ar Platono „Pažink patį save“. Vokietijo- 
je antrininkas vadinamas Doppelgūnger, tai reiškia „antražen- 
gis“. Škotijoje jis yra fetch, ateinantis nusinešti (fetch) žmogaus 
į mirtį; dar vienas škotų žodis wraith apibūdina vaiduoklį, kurį, 
manoma, žmogus mato kaip savo tikslų atvaizdą prieš mirtį. 
Vadinasi, susitikimas su antrininkų pranašauja nelaimę. "Ira- 
giška Roberto Louiso Stevensono baladė „Tikondaroga“ atpasa- 
koja šia tema legendą. Taip pat prisiminkime keistą Rossetti!“ 
paveikslą („Kaip jie susitiko su pačiais savimi“), kur įsimylėjėlių 
pora užklumpa pačius save gūdžioje girios prietemoje. Dar gali- 
ma pateikti pavyzdžius iš Hawthorne'o!? (,Houvo maskaradas“), 
Dostojevskio, Alfredo de Musset??, Jameso?! („Linksmasis kam- 
pelis“), Kleisto??, Chestertono („Bepročių veidrodis“) ir Hearno?? 
(„Kelios kinų šmėklos“). 

Senovės egiptiečiai tikėjo, kad antrininkas, „ka“, yra tiksli 
žmogaus kopija tokia pat eisena ir drabužiais. Ne tik žmonės, bet 
ir dievai, žvėrys, akmenys ir medžiai, kėdės ir peiliai turi „ka“, 
kurie yra nematomi; tik keli žyniai, galėję matyti dievų antrinin- 
kus, buvo dievų apdovanoti gebėjimu matyti ateitį ir praeitį. 

Žydams antrininko pasirodymas nebuvo artėjančios mirties 
ženklas. Priešingai, jis liudijo, kad žmogus įgijo galią pranašauti. 
Bent taip jau aiškina Gershomas Scholemas. Vienoje Talmudo 
legendoje pasakojama istorija apie žmogų, kuris ieškojo Dievo ir 
sutiko patį save. 

Edgaro Allano Poe apsakyme „Viljamas Vilsonas“ antrininkas 
yra pagrindinio veikėjo sąžinė. Jis nužudo ją ir žūsta pats. Pana- 
šiai ir Dorianas Grėjus Wilde'o romane peiliu persmeigia savo 
portretą ir miršta. Yeatso eilėse antrininkas yra kita mūsų pusė, 
mus papildanti priešybė, kuria mes nesame ir niekad nebūsime. 

Plutarchas rašo, kad karaliaus pasiuntinį graikai vadino „ant- 
ruoju aš“. | 


Aštuonlypė gyvatė 


Aštuonlypė gyvatė iš Košio (Koshi) japonų mistinėje kosmo- 
gonijoje išsiskyrė savo niaurumu. Turėjo ji aštuonias galvas ir 
aštuonias uodegas; jos akys buvo tamsiai raudonos it žieminės 
vyšnios, ant jos keteros augo pušys ir samanos, o nuo kiekvienos 
galvos sviro kuplios eglės. Kai ji šliaužė, kūnu užklodavo aštuonis 
slėnius ir kalnus, o jos pilvas visad buvo aptaškytas krauju. Ši pa- 
baisa per septynerius metus surijo septynias merginas, karaliaus 
dukteris, o aštuntaisiais jau taisėsi suryti jaunėlę, vardu Ryžių 
Lauko Šukos. Karalaitę išgelbėjo dievas, vardu Narsusis Greitasis 
Veržlusis Vyras. Šis didvyris surentė apvalų medinį aptvarą su 
aštuoneriais vartais ir aštuoniomis pakylomis, po vieną kiekvie- 
niems vartams. Ant pakylų jis užritino ryžių alaus statines. Aš- 
tuonlypė gyvatė atšliaužė ir, godžiai išlyžčiojusi alų, greit užmi- 
go. Tada Narsusis Greitasis Veržlusis Vyras nukirto jai galvas. Iš 

aštuonių kaklų plūstelėjo kraujas. Gyvatės uodegoje buvo rastas 
kardas, kurį lig šiol žmonės garbina Didžiojoje Atsutos Šventyk- 
loje. Visa tai nutiko ant kalno, anksčiau vadinto Gyvatės Kalnų, 
o dabar - Aštuonių Debesų Kalnu. Japonijoje skaičius aštuoni yra 
magiškas ir reiškia „daug“, lygiai kaip keturiasdešimt („Kai ke- 
turiasdešimt žiemų apsiaus tavo garbanas“|) Elžbietos laikų Ang- 
lijoje. Japonų popieriniai pinigai dar ir šiandien mini, kaip buvo 
nugalėta Gyvatė. 

Savaime suprantama, kad gelbėtojas vedė išgelbėtąją, lygiai 
kaip graikų mite Persėjas susituokė su Andromeda. 

Pateikdamas angliškąjį senovės japonų kosmogonijų ir teogoni- 
jų („Šventieji japonų raštai“) vertimą, Postas Wheeleris?* prisime- 
na analogišką legendą apie graikų mitų hidrą, apie skandinavų Faf- 
nirą?“ ir apie egiptiečių deivę Hatorą?“, kurią vienas dievas nugirdė 
kruvinai raudonu alumi, kad išgelbėtų žmoniją nuo pražūties. 


Bahamutas 


Gandas apie begemotą pasiekė ir Arabijos tyrus, kur vietos gyven- 
tojai pakeitė ir sutaurino jo įvaizdį. Iš hipopotamo ar dramblio jie 
pavertė jį žuvimi, plaukiojančia bedugnėje jūroje; ant žuvies jie 
pastatė jautį, ant jaučio - rubino kalną, ant kalno - angelą, ant 
angelo - šešis pragarus, ant pragarų - žemę, ant žemės - septynis 
dangus. Musulmoniška tradicija byloja: 


Dievas sukūrė žemę, bet žemė neturėjo pagrindo, todėl po žeme 
jis sukūrė angelą. Bet angelas neturėjo pagrindo, todėl po angelo 
kojomis jis sukūrė rubino uolą. Bet uola neturėjo pagrindo, to- 
dėl po uola jis sukūrė jautį su keturiais tūkstančiais akių, ausų, 

šnervių, nasrų, liežuvių ir kojų. Bet jautis neturėjo pagrindo, to- 
dėl po jaučiu jis sukūrė žuvį Bahamutą, o po žuvimi - vandenį; po 
vandeniu plyti tamsa, o toliau žmogaus protas nesiekia. 


Pasak kitų, žemė stovi ant vandens, vanduo - ant uolos, uola — 
ant jaučio kaktos, jautis - ant smėlio, smėlis - ant Bahamuto, o 
Bahamutas — ant troškaus vėjo, o troškus vėjas — ant rūko. Kas 
yra po rūku - nežinia. 

"Toks milžiniškas ir akinantis yra Bahamutas, kad žmogaus akys 
jo neaprėpia. Visos žemės jūros, jeigu supiltum jas į vieną šios Žu- 
vies šnervę, būtų ne didesnės už garstyčios grūdelį dykumoje. 496 
naktyje iš „Tūkstantis ir vienos nakties“ pasakojama, kad Isai (Jė- 
zui) buvo leista pamatyti Bahamutą ir kad, suteikus šią malonę, Isa 
parpuolė apalpęs ir tris dienas bei naktis gulėjo be sąmonės. Šios 
pasakos tęsinys yra toks: po neišmatuojama žuvimi telkšo jūra, o 
po jūra verias oro bedugnė, po oro bedugne - ugnis, po ugnimi — 
gyvatė, vardu Falak, o jos nasruose liepsnoja šeši pragarai. 

Atrodo, kad vaizdinys, jog uola slūgso ant jaučio, jautis - ant 
Bahamuto, o Bahamutas - ant dar kažko, yra kosmologinio Dievo 
egzistavimo įrodymo pavyzdys. Šis įrodymas teigia, jog kiekviena 
priežastis turi ankstesnę priežastį ir taip toliau, todėl, blogajai 
begalybei išvengti, būtina pirmoji priežastis. 


Baldandersas 


Mintis apie baldandersą (vokiškas žodis, verstinas kaip „jau ki- 
tas“ arba „kassyk jau kažkas kitas“) kilo šauniajam Niurnbergo 
batsiuviui Hansui Sachsui (1494-1576), kai šis perskaitė „Odisė- 
jos“ epizodą apie tai, kaip Menelajus sučiumpa egiptiečių dievą 

Protėją?', kuris pavirsta liūtu, gyvate, pantera, didžiuliu šernu, 
medžiu ir upokšniu. Praėjus maždaug devyniasdešimt metų po 
Sachso mirties, Baldandersas vėl pasirodo paskutinėje fantas- 
tinio-pikareskinio Grimmelshauseno?ė romano „Simplicisimo 
nuotykiai“ (1669) knygoje. Miško vidury herojus užtinka akme- 
ninę statulą, kurią jis palaiko senovinės vokiečių šventyklos sta- 
bu. Jis paliečia statulą ir šioji jam pasako esanti Baldandersas ir 
tuoj po to virsta žmogumi, ąžuolu, kiaule, riebia dešra, dobilų 
lauku, mėšlu, gėle, žydinčia šaka, šilkmedžiu, šilkiniu gobelenų 
ir daugybe kitų daiktų bei padarų, kol galiausiai atvirsta žmogu- 
mi. Žmogaus pavidalu Baldandersas moko Simplicisimą meno 
„kalbėtis su daiktais, iš prigimties nebyliais, kaip antai kėdės ir 
suolai, puodai ir keptuvės“; jis taip pat virsta raštininku ir rašo 
šiuos žodžius iš Apreiškimo Jonui: „Aš esu Alfa ir Omega“, kurie 
yra šifruoto rašto su pamokymais romano herojui raktas. Baldan- 
dersas priduria, kad jo emblema (kaip sultono emblema, bet jis 
turi didesnę teisę ją savintis nei sultonas) yra dylantis mėnuo. 

Baldandersas yra virsmų sekos laike pabaisa, nuosekli pabaisa. 
Titulinis pirmojo Grimmelshauseno romano leidimo puslapis 
įkūnijo šį pramaną. Ten pateikiama graviūra, vaizduojanti būty- 
bę satyro galva, žmogaus liemeniu, išskleistais paukščio sparnais 
ir žuvies uodega; ožio koja ir grifo nagais ji trypia kaukių krūvą, 
simbolizuojančią įvairius jos įgaunamus pavidalus. Baldander- 
sui prie diržo kabo kardas, rankose jis laiko atverstą knygą su 
paveikslėliais, vaizduojančiais karūną, burlaivį, taurę, bokštą, 
vaiką, porą lošimų kauliukų, juokdario kepurę su žvangučiais ir 
patranką. 

Banšės 


Regis, dar niekas nėra matęs šios „fėjų moters“. Ji ne tiek šmėkla, 
kiek pražūtingas riksmas, grėsmės pripildantis Airijos naktis ir 
(anot sero Walterio Scotto „Demonologijos ir raganystės“) Ško- 
tijos aukštikalnes. Po namų, kuriame ji vaidenasi, langais banšė 
išpranašauja kurio nors šeimos nario mirtį. 

Jos pasirodymas liudija apie šeimos keltiško kraujo grynumą 
be jokios lotynų, saksų ar danų kraujo priemaišos. Banšės taip 
pat girdimos Velse ir Bretanėje. Jų klyksmas vadinamas rypavimu 
(Įkeening). 


Baromecas?? 


Augalas „totorių avinėlis“, taip pat vadinamas „baromecu“, „Ly- 
copodium barometz'““? ir „kinų lycopodium“, savo išvaizda pri- 
mena auksavilnį ėriuką. Jis laikosi ant keturių ar penkių šaknia- 
stiebių. Seras Thomas Browne'as veikale Pseudodoxia Epidemica 
(1646) pateikia tokį augalo aprašymą: 


Daug stebuklų pasakojama apie baromecą, šį keistą augalą-gyvū- 
ną ar „totorių avinėlį“, kurį mielai ėda vilkai; augalas atrodo kaip 
ėriukas, jį perlaužus, teka kruvinos sultys, o kai visi augalai apie 
jį žūsta, jis toliau ramiai auga. 


Kai kurios pabaisos kuriamos jungiant įvairius gyvūnus į vie- 
ną; baromecas yra augalijos ir gyvūnijos samplaika. 

"Tatai primena mandragorą, kuri raunama rėkia kaip žmogus; 
savižudžių mišką viename iš Pragaro ratų, kai, nulaužus šaką, 

vienu metu teka kraujas ir žodžiai; Chestertono susapnuotą 
medį, rijusį jo šakose lizdus sukusius paukščius, o pavasarį vietoj 
lapų išskleidusį plunksnas. 


Baziliskas 


Amžiams bėgant, baziliskas (taip pat vadintas ir „kokatrise“) da- 
rėsi vis bjauresnis ir baisesnis, o mūsų dienomis jį ir visai pa- 
miršo. Jo vardas kilęs iš graikų ir reiškia „karaliukas“; Plinijus 
Vyresnysis (VIII, 21) vaizdavosi jį kaip gyvatę, ant kurios kaktos 
„balta žvaigždė, panaši į karūną arba diademą“. Viduramžiais jis 
išvirsta į keturkojį gaidį su karūna, geltonom plunksnom, pla- 
čiais dygliuotais sparnais ir gyvatės uodega, užsibaigiančia kabliu 
arba antra gaidžio galva. Pakitusį vaizdinį atspindėjo ir pakitęs 
vardas; Chauceris The Parson's Tale*! kalba apie baziliską-gaidį 
(the basilicok sleeth folk by the venim of his sighte“?). Viena iš 
graviūrų, iliustruojančių Aldrovandi'o3* „Gamtinę gyvačių ir dra- 
konų istoriją“, vaizduoja žvynuotą, o ne plunksnuotą aštuonkojį 
baziliską (pagal „Jaunesniąją Edą“, Odino žirgas Sleipniras irgi 
turėjo aštuonias kojas). 

Nekintantis bazilisko bruožas — pražūtingas žvilgsnis ir nuo- 
dai. Gorgonių akys paversdavo gyvas būtybes akmenimis; Luka- 
nas** mums pasakoja, kad iš Medūzos kraujo kilo visos Libijos 
gyvatės — aspidas, amtisbena, amoditas ir baziliskas. Kaip pavyz- 
dį pateikiame pažodinį IX „Farsalijos“ knygos ištraukos vertimą 
(IX, 629-635; 828-833): 


Jos (Medūzos) kūne gamta pirmąsyk pražūtingus nuodus sukūrė; 
iš jos nasrų iššnypštė angys virpančiais liežuviais ir džiūgaujan- 

čios Medūzos pečius uodegom plakė lyg moters palaidos kasos. 
Ant jos kaktos piestu stojosi žalčiai ir gyvačių nuodai tyško jai 
šukuojant plaukus. 


Ir ką iš to laimėjo vargšas Muras, ietim persmeigęs baziliską? 
Greit srūva nuodai mediniu kotu ir įsigeria rankon; kardą bemat 
apnuoginęs, jis nusikerta plaštaką ir, savo baisios mirties pavyzdį 
regėdamas, saugus ir gyvas stebi, kaip plaštaka žūsta. 


Baziliskas gyvena dykumoje ar, tiksliau, kuria dykumą apie 
save. Paukščiai krinta negyvi jam po kojomis, o žemės vaisiai 
pajuoduoja ir pūva; šaltinių vanduo, iš kurių jis ištroškęs atsiger- 
davo, šimtmečiams tapdavo nuodingi. Apie tai, kad jis žvilgsniu 
suskaldo uolas ir sudegina žolę, liudija Plinijus. Iš gyvūnų vie- 
nintelė žebenkštis nebijo šitos pabaisos ir gali pulti jį iš priekio; 
žmonės taip pat tikėjo, kad baziliskas lekia šalin išgirdęs gaidžio 
giesmę. Patyrę keliautojai, prieš leisdamiesi į neištirtus kraštus, 
iš anksto apsirūpindavo arba gaidžiu, arba žebenkštimi narvely- 
je. Kitas ginklas buvo veidrodis: baziliskas žūsta nuo paties savo 
atspindžio. 

Izidorius Sevilietis?“* ir Speculum Triplex*“ sudarytojai atme- 
tė Lukano pramanus ir pamėgino blaiviai paaiškinti bazilisko 
kilmę. (Jie negalėjo paneigti jį egzistuojant, nes Vulgata verčia 
hebrajų kalbos žodį D»BX tsepha“", nuodingą roplį, kaip „koka- 
trisę“.) Populiariausia tapo teorija apie išklaipytą kiaušinį, kurį 
padėjo gaidys, o išperėjo gyvatė arba rupūžė. XVII amžiuje šis 
aiškinimas serui Thomui Browne'ui pasirodė pritemptas kaip ir 
pati pabaisa. Maždaug tuo metu Ouevedo** parašė savo romansą 
(romance) „Baziliskas“, kur eiliuojama taip: 

Si esta vivo guien te vio, 
"Toda su historia es mentira, 
Pues si no murio, te ignora, 
Y si murio no lo afirma. 


Jei gyvena, kas matė tave, 

Tas mums melo pasaką seka, 
Mat jei gyvas - nieko nematė, 
O jei miręs — nieko nesako. 


Begemotas 


Prieš keturis amžius iki mūsų eros „begemotas“ reiškė didžiulį 
dramblį arba hipopotamą, arba klaidingai įsivaizduotą ir grėslų 
abiejų gyvūnų mišrūną; nūnai begemotą tiksliai apibrėžia dešimt 
garsių Jobo knygos eilučių (Job 40, 15-24) ir sukelia milžiniško 
gyvūno įspūdį. Visa kita - spėlionės arba filologija. 

Žodis „begemotas“ yra dauginis; turima omenyje (kaip teigia 
kalbininkai) stiprinamoji hebrajų kalbos žodžio b'hemah (nnną, 
reiškiančio „žvėrį“, daugiskaita. Brolis Luisas de Lečnas“? savo 
„Jobo knygos aiškinime“ rašo: „Begemotas“ — hebrajiškas žodis, 
nusakantis „žvėris“; bendra visų mokslo žmonių nuomone, jis 
reiškia dramblį, šitaip pavadintą dėl baisiai milžiniško dydžio, 
mat nors gyvūnas tik vienas, bet prilygsta daugeliui kitų.“ 

Dėl įdomumo priminsime, kad pirmoje Biblijos Pradžios 
knygos eilutėje Dievo vardas „Elohim“ yra dauginis, nors valdo 
veiksmažodžio vienaskaitos formą: VTS37 NN) D'DBIT NN DA 
Pk RI22 NūNT2 (Berešit bard Elohim et ha-šamdim ve'et ha- 
drec|). Beje, trinitoriai rėmėsi šiuo neatitikimų kaip argumentu, 
įrodančiu Dievo trejybę. 

Mes apie begemotą pateikiame dešimt Jobo knygos eilučių, 
tėvo Knoxo verstas iš lotyniškojo „Vulgatos“ leidimo: 


15. Pagalvok apie begemotą, kurį padariau kaip ir tave; jis ėda 
žolę it jautis. 

16. Jo jėga šlaunyse, jo galybė pilvo raumenyse. 

17. Savo uodegą jis padaro kietą kaip kedras, jo šlaunų raumenys 
suausti į vieną. 

18. Jo kaulai tarsi vario vamzdžiai, galūnės tarsi geležies lazdos. 
19. Jis pirmas tarp didžiųjų Dievo darbų; tik jo Kūrėjas gali iš- 
traukti prieš jį kalaviją. 

20. Juk žolės jam duoda kalnai, kur žaidžia visų laukų žvėrys. 
21. Po lotosu jis guli, pelkės nendrių prieglaudoje. 

22. Lotosas globia jį ūksme, upelio gluosniai jį gaubia. 

23. Net kai upė patvinsta, jis neišsigąsta; išlieka ramus, nors Jor- 
danas tekėtų į nasrus. 

24. Kas gali pagauti jį kabliu ar perverti jo šnerves vąšu? 


Brauniai 


Brauniai - tai paslaugūs žmogeliukai; jie rudokos spalvos, iš to ir 
kilo jų pavadinimas. Jiems patinka lankytis škotų ūkiuose ir, šei- 
mynai miegant, atlikti įvairius namų apyvokos darbus. Panašią 
istoriją vaizduoja viena iš brolių Grimmų pasakų. 

Garsus rašytojas Robertas Louisas Stevensonas teigė, kad jam 
pavyko pasitelkti braunius literatūrinei kūrybai. Kol jis miegojo, 
brauniai lankydavo jį sapnuose ir papasakodavo jam nuostabių 
istorijų, pavyzdžiui, apie nepaprastą daktaro Džekilo virsmą pik- 
tuoju misteriu Haidu ir tą „Olalos“ epizodą, kuriame senos ispa- 
nų šeimos atžala kandžioja sesers ranką. 

Budos gimimą išpranašavęs dramblys 


Penktame amžiuje prieš Kristų Nepalo karalienė Maja susapna- 
vo, kad baltas dramblys, nusileidęs nuo Aukso kalno, įėjo į jos 
kūną. Šis sapno gyvūnas turėjo šešias iltis. Karaliaus žvaigždi- 
ninkai išpranašavo, kad Maja pagimdys sūnų, tapsiantį arba pa- 
saulio valdovu, arba žmonijos išganytoju. Kaip žinoma, išsipildė 
antroji pranašystės dalis. 

Indijoje dramblys yra naminis gyvūnas. Balta spalva simboli- 
zuoja nuolankumą, o skaičius šeši yra šventas. Jis atitinka šešias 
erdvės kryptis: aukštyn, žemyn, pirmyn, atgal, kairėn ir dešinėn. 


Burakas 


George'o Sale'io vertime (1734) pirmos Korano XVII suros eilutės 
skamba taip: „Šlovė tam, kurs naktį pernešė tarną savo iš šven- 
tosios Mekos šventyklos į tolimą Jeruzalės šventovę; ją juosian- 
čią žemę mes palaiminome, idant apreikštume keletą iš mūsų 
ženklų...“ Anot aiškintojų, šlovinamasis yra Dievas, jo tarnas — 
Mahometas, šventykla - Mekos mečetė, tolimoji šventovė - Je- 
ruzalės šventykla, o iš Jeruzalės Pranašas buvo atskraidintas iki 
septintojo dangaus. Seniausiose legendos versijose Mahometą 
veda žmogus arba angelas; vėlesnėse jis skrieja ant dangaus ris- 
tūno, stambesnio už asilą, bet smulkesnio už mulą. Šis ristūnas 
yra Burakas, kurio vardas reiškia „žėrintysis“. Richardo Burtono, 
„Tūkstančio ir vienos nakties“ vertėjo, nuomone, Indijos musul- 
monai Buraką vaizduojasi žmogaus veidu, asilo ausimis, žirgo 
kūnu ir povo sparnais bei uodega. 

Vienoje islamiškoje legendoje pasakojama, kad Burakas, pa- 
kildamas nuo žemės, kanopa užkliudė vandens ąsotį. Pranašas 
nuskrido į septintąjį dangų, pakeliui kiekviename danguje bend- 
raudamas su ten gyvenančiais patriarchais ir angelais, peržengė 
Vienovę ir pajuto šaltį, nuo kurio apmirė jo širdis, tačiau Vieš- 
pats uždėjo ranką ant jo peties. Zemiškasis laikas neprilygsta 
dieviškajam; Pranašas sugrįžęs sugavo ąsotį, nepraliejęs nė lašo 
vandens. 

Miguelis Asinas Palacios“?, XX amžiaus ispanų orientalistas, 
rašo apie XIII amžiaus mistiką iš Mursijos, kuris alegorijoje pava- 
dinimu „Knyga apie nakties kelionę pas Dosniausiojo Didenybę“ 
Buraką suvokė kaip dieviškosios meilės simbolį. Kitame tekste jis 
kalba apie „širdies tyrumo Buraką“. 


Cerberis 


Jeigu Pragaras yra namai, Hado namai, tai, savaime suprantama, 
namams reikia sarginio šuns; taip pat, savaime suprantama, tas 
šuo turi kelti siaubą. Hesiodas“! „Ieogonijoje“ rašo, kad šuo turi 
penkiasdešimt galvų; jų skaičius skulptorių darbui palengvinti 
buvo sumažintas, ir dabar trys Cerberio galvos yra visuotinai pri- 
pažinta versija. Vergilijus kalba apie trejus šuns nasrus; Ovidi- 
jus — apie trigerklį lojimą; Butleris*? palygina popiežiaus, rojaus 
durininko, trijų karūnų tiarą su trim šuns, Hado vartų sargo, 
galvom („Hudibras“, IV, 2). Dante suteikia Cerberiui žmogiškų 
bruožų, taip sustiprindamas pragarišką šuns prigimtį: purvina 
juoda barzda, naguotos letenos, draskančios pasmerktųjų sielas 
po čaižančiu lietumi. Jis kandžiojasi, loja ir šiepia dantis. 
Išvilkti Cerberį į dienos šviesą buvo paskutinis Heraklio žyg- 

darbis. („Jis Cerberį iš pragaro išvilko, - „Vienuolio pasakojime“ 
rašo Chauceris). Zachary Grey, XVIII amžiaus anglų rašytojas, 
komentuodamas „Hudibrą“ šį darbą aiškina taip: 


Trigalvis šuo reiškia praėjusį, dabartinį ir būsimą laiką, kuris ap- 
ima ir kaip šuo praryja viską. Heraklis jį įveikė, o tai liudija, kad 
žygdarbiai visad nugali laiką, mat pasilieka ainių atmintyje. 


Pagal seniausius tekstus, Cerberis vizgina uodegą (o ji yra gy- 
vatė) įeinantiems į pragarą ir plėšo į gabalus, norinčius išeiti. Vė- 
lesnėje legendoje pasakojama, jog jis kandžioja atvykėlius; kad jis 
nurimtų, į mirusiojo kapą dėdavo meduolį. 

Skandinavų mitologijoje krauju aptaškytas šuo Garmas sergsti 
mirusiųjų namus ir prieš pasaulio pabaigą kovos su dievais, kai 
pragaro vilkai praris mėnulį ir saulę. Kai kurių žinovų manymu, 
šis šuo turi keturias akis; Jamos, brahmanų mirties dievo, šunys 
taip pat keturakiai. 

Tiek brahmanizmo, tiek budizmo pragarai pilni šunų, kurie 
kaip Dante's Cerberis kankina sielas. 


Chimera 


Pirmasis Chimerą mini Homeras šeštoje „Iliados“ giesmėje. Ten 
jis rašo, kad ji buvo dieviškos kilmės ir turėjo liūto priekį, ožkos 
liemenį ir gyvatės uodegą, kad iš jos nasrų veržėsi ugnis ir kad 
galų gale ją užmušė gražuolis Belerofontas“, Glauko sūnus. Liūto 
galva, ožkos liemuo ir gyvatės uodega, - taip ją nusako Homeras, 
tačiau Hesiodas „Ieogonijoje“ apibūdina Chimerą kaip trigalvę, ir 
kaip tik taip ją vaizduoja garsi bronzinė statula iš Areco, datuo- 

jama V amžiumi prieš Kristų. Iš keteros vidurio kyla ožio galva, 
vienam gale - gyvatės galva, kitame - liūto. 

„Ugniakvapė“ Chimera iš naujo pasirodo šeštoje „Eneidos“ 
knygoje; Vergilijaus komentatorius Servijus Honoratas“* pažymi, 
kad, visų autoritetingų žinovų nuomone, baidyklė buvo kilusi iš 
Likijos, kur stūkso jos vardu pavadintas vulkanas. Vulkano pa- 
pėdėje knibžda gyvatės, virš jų kalno šlaitų pievose ganosi ožkos, 
o prie ugnimi spjaudančios plikos viršūnės irštvoje tūno liūtai. 
Taigi, atrodo, Chimera yra šio keisto kalno metafora. Vėliau Plu- 
tarchas iškėlė mintį, kad Chimera yra piratų kapitono vardas; jis 
mėgdavęs puošti savo laivus liūto, ožkos ir gyvatės atvaizdais. 

Šios absurdiškos prielaidos liudija, kad Chimera ėmė įkyrėti 
žmonėms. Užuot ją vaizdavus, lengviau ją buvo paversti kuo nors 
kitu. Kaip žvėris ji buvo pernelyg nevienalytė; liūtas, ožka, gyva- 
tė (kai kuriuose tekstuose — drakonas) ne itin dera tarpusavyje 
kaip vienas sudėtinis gyvūnas. Ilgainiui Chimera tapo „chimeriš- 
ka“; pagarsėjęs Rablais pokštas („Ar gali Chimera, tuščioj erdvėj 
brunzgėdama, suėsti antrines intencijas?“) akivaizdžiai liudija 
pasikeitusį požiūrį. Sudurtinis paveikslas dingo, bet žodis, apibū- 
dinantis neįmanomybę, liko. Tuščias pramanas, fantazija - šitaip 
chimerą apibūdina dabartiniai žodynai. 


Chumbaba 


Kaipgi atrodė milžinas Chumbaba, sergstintis kalnų kedrus iš ga- 
baliukų sudurstytame asirų epe „Gilgamešas“, ko gero, pačioje 
seniausioje pasaulio poemoje? Georgas Burckhardtas“* pamėgino 
ją rekonstruoti, ir mes pateikiame ištrauką iš jo vokiškos versi- 
jos, 1952 metais išleistos Vysbadene: 

Enkidu užsimojo kirviu ir nukirto vieną kedrą. Sudundėjo piktas 
balsas: „Kas drįso įžengti į mano mišką ir nukirsti vieną iš mano 
medžių?“ Tuomet jie išvydo patį Chumbabą ateinantį: milžiną 
liūto letenom ir raguotais žvynais padengtu kūnu; jo letenos buvo 
su grifo nagais, iš galvos styrojo laukinio buliaus ragas; jo uodega 
ir varpa - abidvi baigėsi gyvatės galva. 


Vienoje iš vėlesnių „Gilgamešo“ giesmių mes sutinkame skor- 
pionžmogius, sergstinčius Mašu kalno vartus. „To kalno dviguba 
viršūnė dangaus skliautą remia, apačioj pragarą jo papai siekia.“ 
Į šiuos kalnus saulė naktį nusileidžia, o ryte pakyla į dangų. Skor- 
pionžmogis nuo galvos iki juosmens - žmogus, bet žemiau juos- 
mens jau raitosi skorpiono uodega. 


Češyro katinas ir Kilkenio katinai 


Visi yra girdėję posakį „šypsosi kaip Češyro katinas“, - jis reiš- 
kia, žinoma, pašaipų veidą. Būta daug mėginimų jį paaiškinti. 
Pagal vieną iš jų Cešyre buvo gaminami sūriai, savo forma pri- 
mindavę išsiviepusį katiną. Pagal kitą, Češyras yra palatinatas 
ar grafo valda, ir šis tuščiai kilmingas vardas net katėms kėlė 
juoką. Pagal trečią, Ričardo III laikais gyveno toks miškininkas, 
pavarde Caterlingas, kuris, užklupęs brakonierių, piktdžiugiškai 
šypsodavosi. 

Knygoje „Alisa stebuklų šalyje“, ji pasirodė 1865 metais, Le- 
wisas Carrollis suteikė Češyro katinui gebėjimą lėtai išnykti, kol 
likdavo vien šypsena - be burnos ir dantų. Apie Kilkenio katinus 
pasakojama, kad jie tol pešėsi ir draskėsi, kol iš jų liko tik uode- 
gos. Ši pasakaitė atsirado XVIII amžiuje. 

Čilės fauna 


Pagrindinis mūsų autoritetas čiliečių vaizduotės pagimdytų gy- 
vūnų tema yra Julio Vicuna Cifuentesas““; jo rinkinys „Mitai 
ir prietarai“ pateikia gausybę žodine tradicija paremtų legendų. 
Visos tolesnės ištraukos, išskyrus vieną, yra cituojamos iš šitos 
knygos. Skyrelis apie „Kalčoną“ buvo išspausdintas Zorobabelio 
Rodriguezo“" „Čileizmų žodyne“, išleistame 1875 metais Santija- 
go de Čilėje. 


Alikantas |Alicanto) yra naktinis paukštis, ieškantis maisto auk- 
so ir sidabro gyslose. Jo atmainą, mintančią auksu, galima atpa- 
žinti iš auksinio švytėjimo, sklindančio nuo sparnų, išskleistų 
bėgant (mat jis nemoka skraidyti); alikantą, mintantį sidabru, 
kaip nesunku atspėti, žmonės atpažįsta iš sidabrinio švytėjimo. 
Paukštis neskraido ne dėl sparnų - šie yra visiškai normalūs, bet 
dėl sunkaus metalinio maisto, kuris traukia jį žemėn. Praalkęs jis 
greitai laksto, bet prisirijęs vos pašliaužia. 

Žvalgytojai ar kasybos inžinieriai tiki laimėję aukso puodą, jei- 
gu jiems pavyksta pasinaudoti alikantu kaip vedliu - mat paukš- 
tis gali atrasti jiems dar nežinomą telkinį. Tačiau žvalgytojui dera 
būti labai atsargiam, nes jei paukštis ima įtarti, kad yra sekamas, 
pritemdo švytėjimą ir dingsta tamsoje. Paukštis taip pat gali stai- 
ga pakeisti kryptį ir nuvilioti persekiotoją į bedugnę. 


Kalčona (Calchona| yra panašus į niūfaundlendą gyvūnas, tik 
gauruotesnis už nekirptą aviną ir barzdotesnis už ožį. Būdamas 
baltakailis, jis renkasi tamsią naktį, kad kalnuose pasirodytų ke- 
leiviams, vagia jų maisto krepšius ir piktai murma grasinimus; 
jis taip pat gąsdina arklius, medžioja nusikaltėlius ir apskritai 
kenkia kaip tik gali. 

Cončonas (Chonchėn) turi panašią į žmogaus galvą; didžiulėmis 
ausimis jis plasnoja kaip sparnais nemėnesėtom naktim. Mano- 
ma, kad čončonai turi visas burtininkų galias. Suerzinti jie tampa 
pavojingi ir apie juos pasakojama daug visokių istorijų. 

Yra keli būdai priversti šiuos skraidančius padarus nusileisti, 
kai jie sklendžia virš jūsų galvos, skleisdami grėsmingą garsą tuje 
tuje tuje - vienintelį juos išduodantį ženklą, nes jų nemato nie- 
kas, išskyrus burtininką. Išmintingi žmonės pataria tokius da- 
lykus: sukalbėti ar sugiedoti maldą, kurią moka tik nedaugelis 
žmonių, atkakliai nenorinčių jos atskleisti kitiems; dusyk pro- 
giesmiu ištarti tam tikrų dvylikos žodžių sakinį; nubraižyti Sa- 
liamono žvaigždę; ir galiausiai prasegti liemenę ir ypatingu būdu 
patiesti ant žemės. Čončonas, pašėlusiai plakdamas sparnais, 
šlepteli žemyn ir niekaip negali pakilti, kol kitas čončonas neat- 
eina jam į pagalbą. Paprastai tuo viskas nesibaigia, nes anksčiau 
ar vėliau čončonas atkeršija savo skriaudikui. 

Patikimi liudytojai pasakoja tokią istoriją. Kartą vakare vienuose 
namuose Limačėje susirinkę svečiai nelauktai išgirdo, kaip lauke 
šūkčioja čončonas. Vienas iš svečių nupiešė Saliamono žvaigždę, 
ir tada galiniame kieme bumbtelėjo kažkoks sunkus daiktas; tai 
buvo kalakuto dydžio paukštis raudonais pakarūklais. Žmonės, 
nukirtę jam galvą, atidavė ją šuniui, o kūną užmetė ant stogo. 
Iškart jie išgirdo trankų čončonų klegesį ir kartu pamatė, kaip 
išsipūtė šuns pilvas — tarytum jis būtų prarijęs žmogaus galvą. 
Kitą rytą jie pasigedo ant stogo čončono kūno - jis buvo dingęs. 
Kiek vėliau miesto duobkasys papasakojo, jog tą pačią dieną ka- 
pinėse pasirodė keli nematyti vyrai, kurie palaidojo kūną; kai jie 
pasitraukė, duobkasys aptiko, jog lavonas buvo be galvos. 


Oda (Hide) yra jūroje gyvenantis aštuonkojis, dydžiu ir išvaizda 
primenantis ištemptą karvės odą. Jo čiuptuvėlių galuose yra be- 
galė akių, o toj vietoj, kur lyg ir kyšo galva, matosi dar keturios 


stambesnės akys. Žmogui ar gyvūnui įbridus į vandenį, oda paky- 
la į paviršių ir su neįveikiama jėga juos įtraukia, o paskui beregint 
suryja. 


Šleivapėdis |Huallepėn) yra amfibinis gyvūnas, nuožmus, stiprus 
ir baikštus; augumo maždaug trys pėdos, turi veršio galvą ir avies 
kūną. Jis bemat susikergia su avimis ir karvėmis, po kurio laiko 
gimsta tos pačios rūšies palikuonis kaip ir motina, tačiau jo tėvą 
galima atpažinti iš jo susuktų kanopų, o kartais - iš persukto 
snukio. Jei nėščia moteris pamato šleivapėdį ar išgirsta jį bau- 
biant, ar sapnuoja jį tris naktis iš eilės, ji pagimdo luošą vaiką. 
"Tas pat nutinka, jeigu ji pamato šleivapėdžio palikuonį. 


Stiprioji rupūžė (Strong Toad|) yra pramanytas gyvūnas, besiski- 
riantis nuo kitų rupūžių vėžlio kiautu dengta nugara. Ji it jonva- 
balis šviečia tamsoje ir yra tokia tvirta, jog vienintelis būdas ją 
nužudyti - sudeginti. Stipriąja ji praminta dėl nepaprastos galios 
žvilgsnio, kuriuo ji pritraukia ar atstumia visus, ką užmato. 


Dangiškasis elnias 


Mes ničnieko nežinome apie dangiškojo elnio išvaizdą (gal todėl, 
kad niekam dar nepavyko gerai įžiūrėti), tačiau tikrai žinome, 
kad šie nelaimėliai gyvena po žeme, kasyklose, ir iš paskutiniųjų 
nori išlįsti į dienos šviesą. Jie moka kalbėti ir meldžia kalnaka- 
sius padėti jiems išlipti į paviršių. Iš pradžių dangiškasis elnias, 
žadėdamas parodyti sidabro ir aukso gyslas, mėgina papirkti dar- 
bininkus; kai ši apgaulė nueina perniek, gyvūnas pradeda siautėti 
ir kalnakasiams tenka jį sutramdyti ir užmūryti požeminėje gale- 

rijoje. Sklinda gandas, kad elniai, skaičiumi pranokę kalnakasius, 
juos mirtinai nukankindavo. 

Pagal legendą, jei dangiškasis elnias išsiveržia laukan, jis virsta 
dvokiu skysčiu, skleidžiančiu mirtį ir marą. 

Ši pasaka užgimė Kinijoje, oją užrašė G. Willoughby-Meade'as** 
knygoje „Kinijos vampyrai ir baidyklės“. 


Dangiškasis gaidys 


Kinų nuomone, dangiškasis gaidys yra auksaplunksnis paukštis, 
giedantis tris kartus per dieną. Pirmą kartą, kai rytinė saulė mau- 
dosi okeano pakraštyje; antrą kartą, kai saulė - zenite; trečiąkart, 
kai skęsta vakaruose. Pirmoji giesmė supurto dausas ir pažadina 
žmones. Šis gaidys yra Yang, vyriškojo visatos prado, protėvis. 
Gaidys turi tris kojas ir tupi ant fusango medžio, kuri auga rytų 
žaros kraštuos ir yra kelių tūkstančių pėdų aukščio. Dangiško- 
jo gaidžio giesmė nepaprastai skardi, o laikysena - karališka. Jis 
deda kiaušinius, iš jų išsirita viščiukai raudonom skiauterėm,; 
kas rytą jie atsiliepia į jo giesmę. Visi pasaulio gaidžiai yra Dan- 
giškojo gaidžio palikuonys; jis dar vadinamas aušros paukščiu. 


Drakonai 


Rytų drakonas 


Drakonas moka įgauti įvairiausių pavidalų, net pačių mįslingiau- 
sių. Paprastai jis vaizduojamas panašia į arklio galva, gyvatės uo- 
dega, su sparnais |jei jie išvis yra) iš šonų ir su keturiomis leteno- 

mis, kurių kiekviena baigiasi keturiais lenktais nagais. Mes taip 
pat girdime apie jo devynias panašybes: elnio ragai, kupranugario 
galva, demono akys, gyvatės kaklas, moliusko pilvas, žuvies žvy- 
nai, erelio nagai, tigro letenos ir jaučio ausys. Pasitaiko ir beausių 
drakonų, kurie girdi ragais. Įprasta juos piešti su perlu, tabaluo- 
jančiu ant kaklo — saulės simboliu. Tame perle glūdi drakono ga- 
lia. Perlą pavogūs, siaubūnas pasidaro bejėgis. 

Istorija pirmuosius imperatorius sieja su drakonais. Jų dantys, 
kaulai ir seilės turi gydomųjų savybių. Drakonas panorėjęs gali 
tapti matomas ar nematomas. Pavasarį jie pakyla į dangų, o ru- 
denį nugrimzta į jūrų gelmes. Kai kurie drakonai nėra sparnuoti 
ir skraido lyg be niekur nieko. Mokslas išskiria kelias drakonų rū- 
šis. Dangiškasis drakonas ant savo nugaros nešioja dievų rūmus, 
nes kitaip jie nukristų ant žemės ir sunaikintų žmonių miestus; 
dieviškasis drakonas gimdo vėjus ir lietų žmonijos labui; žemiš- 
kasis drakonas lemia versmių ir upių tėkmę; požeminis drakonas 
sergsti Žmonėms užgintus lobius. Budistai teigia, kad daugybė- 
je koncentrinių jūrų drakonų plaukioja ne mažiau negu žuvų; 
kažkur visatoje egzistuoja šventas šifras, atskleidžiantis tikslų jų 
skaičių. Kinai labiau tiki drakonais nei kitomis dievybėmis, nes 
drakonai dažnai matomi keičiantis debesų pavidalams. Taip pat 
ir Shakespeare'as yra pasakęs: „Mes kartais matom debesis dan- 
guj, kurie panašūs būna į drakoną.“*? 

Drakonas valdo kalnus, išmano geomantiją“?, gyvena netoli 
kapų, siejasi su Konfucijaus kultu, ir nors yra Neptūnas, jūrų 
dievybė, bet išlipa ir į sausumą. 

Jūrų drakonų karaliai gyvena prašmatniuose rūmuose po 
vandeniu ir minta opalais bei perlais. Iš viso yra penki karaliai: 
vyriausiasis — viduryje, o kiti keturi atitinka pasaulio kryptis. 
Kiekvienas yra trijų ar keturių mylių ilgio; vos pakrutėję, jie 
sudrebina kalnus. Juos dengia geltonų žvynų šarvai, o nasrus — 

barzda. Kojos ir uodega — gauruotos, kakta karo virš žėruojančių 
akių, ausys - mažos ir storos, nasrai visados išžioti, liežuviai ilgi, o 
dantys - aštrūs. Nuo jų kvapo išverda ir iškepa ištisi žuvų tuntai. 
Kai jūrų drakonai išnyra į vandens paviršių, jie sukelia sūkurius 
ir taifūnus; kai pakyla į orą, ima siautėti audros, kurios nuplėšia 
namų stogus ir užtvindo kaimus. Drakonų karaliai yra nemirtingi 
ir gali be žodžių bendrauti tarpusavyje bet kokiu atstumu. Kasmet 
trečią mėnesį jie pateikia ataskaitą aukščiausiajam dangui. 


Vakarų drakonas 


Didelė, peraugusi gyvatė naguotom letenom ir sparnais — būtų, 
ko gero, tiksliausias drakono apibūdinimas. Jis būna juodas, bet, 
svarbiausia, jis moka akinamai švytėti ir spjaudytis liepsna bei 
dūmais. Pirma paminėtas apibūdinimas, žinoma, atitinka dabar- 
tinį įvaizdį; graikai, matyt, drakonu vadino bet kurį stambų roplį. 
Plinijus rašo, kad vasarą drakonas trokšta dramblio kraujo, nes 
šis yra itin vėsus. Jis ūmai puola dramblį, apsiveja ir suleidžia į jį 
dantis. Nukraujavęs dramblys parvirsta ant žemės ir žūsta, kaip 
ir drakonas, prislėgtas aukos svorio. Toliau mes skaitome, kad 
Etiopijos drakonai, ieškodami geresnių ganyklų, dažnai perplau- 
kia Raudonąją jūrą ir persikelia į Arabiją. Tam reikalui keturi ir 
penki drakonai susipina sudarydami kažką panašaus į plaustą, 
o jų galvos kyšo virš vandens. Dar viename knygos skyriuje Pli- 
nijus pasakoja apie vaistus, gaminamus iš drakono kūno dalių. 
Perskaitę tą skyrių sužinome, kad iš drakono akių, sudžiovin- 
tų ir sutrintų su medum, gaunamas tepalas, apsaugantis nuo 
košmarų. Drakono širdies taukai, įvynioti į gazelės kailį ir elnio 
sausgyslėmis pririšti prie rankos, lemia sėkmę bylinėjantis; taip 

pat drakono dantys, nešiojami ant kūno, užtikrina šeimininkų 
palankumą ir karalių malonę. Neslėpdamas skepsio, Plinijus ci- 
tuoja vieno vaisto, kurį vartodamas žmogus tampa nenugalimas, 
receptą. Jį taiso iš liūto kailio, liūto kaulų čiulpų, ką tik lenktynes 
laimėjusio žirgo putų, šuns nagų ir drakono uodegos bei galvos. 

Vienuoliktoje „Iliados“ knygoje mes skaitome, kad Agamem- 
nono skyde buvo pavaizduotas mėlynas trigalvis drakonas; šimt- 
mečiais vėliau Skandinavijos piratai piešdavo drakonus ant savo 
skydų ir ilgų laivų pirmagaliuose išdroždavo drakonų galvas. 
Romėnų kariuomenėje drakonas buvo kohortos emblema, kaip 
erelis - legiono; iš čia kilę nūdienos dragūnai. Anglijos saksų ka- 
raliai nešdavo mūšin vėliavas su drakonų atvaizdais - priešams 
įbauginti. „Romane apie Atį“ (Athis) mes skaitome: 


Ce souloient Romains porter 
Ce nous fait moult ž redouter. 


Romėnams jos nešė laimę, 
Mūs priešams jos kelia baimę. 


Vakaruose drakonas visad buvo laikomas piktu. Vienas iš 
įprastinių herojų (Heraklio, Sigurdo*?!, Šv. Mykolo, Šv. Jurgio) 
žygdarbių buvo nugalėti ir užmušti drakoną. Germanų mituose 
drakonas sergsti brangenybes. „Beovulfas“, VII ar VIII amžiaus 
anglosaksų epinė poema, vaizduoja drakoną, kuris tris šimtus 
metų saugo lobį. Pabėgęs vergas pasislepia jo urve ir pavagia taurę. 
Pabudęs drakonas pastebi vagystę ir ryžtasi nužudyti vagį, tačiau 
vis grįžta urvan pažiūrėti, ar jis pats kartais kurs nors nenukišo 
taurės. (Kaip keista, kad poetas pabaisai suteikia tokį žmogišką 
bruožą - nerimą.) Paskui drakonas ima siaubti karalystę; Beovul- 
fas jį aptinka, susigrumia ir nudobia, tačiau netrukus, drakono 
ilčių sužeistas, miršta pats. 

Žmonės tikėjo, jog drakonas realiai egzistuoja. XVI amžiaus 
viduryje drakonas minimas moksliniame Conrado Gessnerio?? 
veikale „Gyvūnų istorija““*. 

Laikas gerokai sumenkino drakono prestižą. Liūtas mums yra 
realybė ir simbolis; Minotauras — simbolis, bet jau ne realybė. 
Drakonas, matyt, geriausiai žinomas, bet ir mažiausiai vykęs iš 
fantastinių gyvūnų. Mums jis atrodo vaikiškas ir neretai sugadina 
istorijas, kuriose pasirodo. Visgi verta prisiminti, kad mes susidu- 
riame su nūdienos prietaru, atsiradusiu gal dėl drakonų pertek- 
liaus pasakose. Šv. Jonas „Apreiškime“ (Apr 12, 9) dusyk pamini 
drakoną: „Didysis slibinas, senoji gyvatė, vadinamas velniu ir šė- 
tonu...“ Šv. Augustinas ta pačia proga rašo, kad velnias „yra liūtas 
ir drakonas: liūtas — įniršiu, drakonas — klasta“. Jungas pažymi, 
jog drakone dera roplys ir paukštis - žemės ir oro stichijos. 


Dvi metatizinės būtybės 


Idėjų kilmės paslaptis papildė fantastinę zoologiją porele keistų 
padarų. Vienas jų buvo sugalvotas XVIII amžiaus viduryje, kitas — 
šimtmečių vėliau. 

Pirmasis yra juslioji Condillaco?* statula. Descartes'as laikėsi 
Platono įgimtų idėjų mokymo; Etienne'as Bonnot de Condillacas, 
siekdamas jį paneigti, sumąstė marmurinę statulą su žmogaus 
kūno sandara ir įsielintą, tačiau niekados nejautusią ir nemąs- 
čiusią. Condillacas pradeda samprotavimą suteikdamas statulai 
vienintelę juslę, ko gero, paprasčiausią iš visų — uoslę. Jazmino 
aromatas tampa statulos biografijos pradžia; iš pradžių visata jai 
tebus vien šis aromatas ar, tiksliau, šis aromatas bus jai visata, 
kuri po akimirkos virs rožės, paskui - gvazdiko aromatu. Tegu 

statulos sąmonę užvaldo vienintelis aromatas - tai jau bus dėme- 
sys; tegu aromatas tęsias dirgikliui pasibaigus — tai jau atmintis; 
tegu statulos dėmesį patraukia buvęs ir dabartinis įspūdis - tai jau 
gebėjimas lyginti; tegu statula pajaučia panašumą ir skirtumą - tai 
jau bus sprendimo galia; tegu gebėjimas lyginti ir sprendimo galia 
pasikartoja — tai jau mąstymas; tegu malonus prisiminimas būna 
gyvesnis nei nemalonus - tai jau vaizduotė. Įsisąmoninusi patir- 
tas proto būsenas, statula įgauna abstrakčią skaičiaus sampratą; 
suvokimas, kad ji dabar užuodžia gvazdiko aromatą, o anksčiau 
užuodė jazmino, gimdo savasties suvokimą. 

Paskui autorius suteikia savo hipotetiniam žmogui klausą, 
skonį, regėjimą ir galiausiai lytėjimą. Pastaroji juslė jam atskleis, 
kad egzistuoja erdvė ir kad erdvėje jis egzistuoja kaip kūnas; iki 
tol garsai, kvapai ir spalvos jam atrodė tik kaip jo sąmonės varia- 
cijos ar modifikacijos. | 

Minėta alegorija vadinasi Traitė des sensations“* ir buvo iš- 
leista 1754 metais; rašydami šią santrauką, mes pasinaudojome 
Brčhier Histoire de la philosophie““ antru tomu. 

Antrasis sprendžiant sąmonės problemą sugalvotas padaras 
yra Rudolfo Hermanno Lotze's*7 „hipotetinis gyvūnas“. Šis gy- 
vūnas, vienišesnis nei rožes uostanti ir galiausiai žmogumi tam- 
panti statula, turi tik vieną judrų ir jautrų taškelį odoje - pačiame 
ūselio gale. Akivaizdu, tokia sandara leidžia patirti tik vieną pojū- 
tį iš karto. Lotze teigia, kad gebėjimo įtraukti ar išskleisti jautrųjį 
ūselį pakanka, jog mažne visiškai nuo pasaulio atskirtas gyvūnas 
(išsiversdamas be Kanto laiko ir erdvės kategorijų) atskleistų sau 
išorinį pasaulį ir atskirtų judantį objektą nuo nejudančio. Šitą 
išmonę galima perskaityti knygoje Medizinische Psychologie 
(1852); ji sulaukė Hanso Vaihingerio** pagyros. 


Dziao Dze 


Poetams ir mitologijai jis, regis, nežinomas, bet kiekvienas iš 
mūsų gyvenime yra aptikęs Dziao Dze kapitelio kampe ar fri- 
zo viduryje ir pajutęs kirbant lengvą nerimą. Šuo, sergėjęs tri- 
liemenio ir trigalvio Geriono bandas, turėjo dvi galvas ir vieną 
liemenį, laimei, jį nudobė Heraklis. Su Dziao Dze viskas yra 
atvirkščiai, todėl jis dar baisesnis: milžiniška galva jungiasi su 
vienu liemeniu iš dešinės ir su kitu — iš kairės. Paprastai jis 
turi šešias kojas, mat pirmoji pora tarnauja abiem liemenims. 
Snukis jo gali būti drakono, tigro arba žmogaus; meno istorikai 
praminė jį „žmogėdros kauke“. Tatai yra taisyklinga pabaisa, 
kurią skulptoriams, puodžiams ir keramikams įkvėpė simetri- 
jos demonas. Maždaug keturioliktame amžiuje prieš mūsų erą, 
Šangų dinastijos valdymo metais, jį jau vaizdavo ant ritualinių 
bronzos dirbinių. 

Dziao Dze reiškia „besotį“ ir įkūnija rajumą bei godumą. Kinai 
piešia jį ant indų, kad atgrasintų nuo polinkio pataikauti savo 
silpnybėms. | 


Džinai 


Musulmonai laikosi tradicijos, kad Alachas yra sukūręs tris 
skirtingas protingų būtybių rūšis: angelus — iš šviesos, džinus 
(vienaskaitos forma „džinas“ jinnee arba genie) — iš ugnies, 
o žmones — iš žemės. Džinai buvo sukurti iš juodos bedūmės 
ugnies keliais tūkstantmečiais metų anksčiau nei Adomas; jų yra 
penkios kategorijos. Tarp šių kategorijų yra geri ir pikti džinai, 

džinai ir džinės. Kosmografas al-Kazvinis“? rašo, „kad džinai yra 
skraidriakūnės oro būtybės, galinčios rodytis įvairiais pavidalais“. 
Iš pradžių jie gali įgauti debesų ar didžiulių neapibrėžtų stulpų 
pavidalą; paskui tankėdami tampa regimi ir įgyja žmogaus, šaka- 
lo, vilko, liūto, skorpiono arba gyvatės pavidalą. Vieni jų yra tik- 
ratikiai; kiti - eretikai arba bedieviai. Anglų orientalistas Edwar- 
das Williamas Lane'as rašo, kad džinai, įgavę žmogaus pavidalą, 
kartais būna tikri milžinai ir „jei geri, tai paprastai yra akinamai 
gražūs, o jei pikti - siaubingai bjaurūs“. Taip pat sakoma, kad pa- 
norėję, „Sparčiai išplėsdami ar išretindami juos sudarančias dale- 
les“, jie gali tapti nematomi, tuomet jie ištirpsta ore, vandenyje 
ar žemėje ar praeina kiaurai pro tvirtą sieną. 

Dažnai džinai pasiekia žemesnįjį dangų, kur pasiklauso, ką 
angelai kalbasi apie būsimus įvykius. Todėl jie įstengia padėti 
burtininkams ir pranašautojams. Kai kurie mokslo vyrai mano, 
kad jie statė piramides ir didžiąją Jeruzalės šventyklą Saliamonui 
paliepus. 

Pamėgtos džinų buveinės — griuvėsiai, vandens saugyklos, 
upės, šaltiniai, kryžkelės ir turgūs. Egiptiečiai sako, kad stulpiški 
dykumos smėlio sūkuriai atsiranda skrendant piktam džinui. Ir 
dar jie sako, kad krintančios žvaigždės yra strėlės, kurias Alachas 
svaido į džinus. Eibės, kurias šie piktadariai krečia žmonėms, pa- 
prastai būna tokios: jie mėto į praeivius plytas ir akmenis nuo 
stogų ir pro langus, grobia gražias moteris, persekioja tuos, kurie 
mėgina įsikurti apleistuose namuose, vagiliauja maistą. Kad ap- 
sisaugotum nuo tokių niekšybių, dažniausiai tenka prašytis Gai- 
lestingojo ir Maloningojo Alacho pagalbos. 

Vampyrai (ghouls), dažnai pasirodantys kapinėse ir mintantys 
mirusiųjų kūnais, laikomi žemiausia džinų kategorija. Iblisas yra 
džinų tėvas ir vadas. 

1828 m. jaunasis Victoras Hugo apie šių būtybių sambūrius 

parašė chaotišką penkiolikos posmų poemą „Džinai“. Sulig kiek- 
vienu posmu, naujam džinui prisijungus, eilutės vis ilgėja ir ilgė- 
ja, iki pat aštunto posmo, kai visi džinai jau susirinkę. Nuo tos 
akimirkos ligi galo posmų eilutės trumpėja, kol džinai visi iki 
vieno išnyksta. 

Burtonas ir Noah Websteris“? žodį „džinas“ sieja su lotynų 
kalbos žodžiu „genijus“, kuris kilęs iš veiksmažodžio „gimdyti“. 
Skeatas“! tam nepritaria. 


Elfai 


Elfai yra germanų kilmės. Nedaug ką žinome, kaip jie atrodo, 
išskyrus tik tai, kad jie maži, bet grėsmingi. Vagia gyvulius ir 
vaikus. Taip pat jiems patinka krėsti visokias šunybes. Anglijoje 
„elfo garbana“ vadinamas kaltūnas, nes manoma, jog tai - elfų 
išdaiga. Anglosaksų užkeikimas, kuris mūsų žiniomis siekia dar 
pagoniškus laikus, priskiria jiems šelmišką savybę iš tolo šaudy- 
ti geležines strėlikes, kurios prasiskverbia per odą nepalikdamos 
žymių ir sukeldamos ūmius, skausmingus dieglius. „Jaunesnioji 
Eda“ skiria šviesiuosius elfus nuo tamsiųjų: „Šviesieji elfai skais- 
tesni už saulę, tamsieji - juodesni už degutą.“ Vokiečių kalbo- 
je košmaras verčiamas kaip Alp“*; etimologija kildina šį žodį iš 
„elfo“, nes viduramžiais žmonės tikėjo, jog elfai užgula miegan- 
čiųjų krūtinę, sužadindami jiems slogius sapnus. 

Elojai ir morlokai 


Jaunojo Herberto George'o Wellso romano „Laiko mašina“ hero- 
jus (1895) ypatingos konstrukcijos aparatu išvyksta į slėpiningą 
ateitį. Ten jis pamato, kad žmonija suskilo į du porūšius: elojus, 
trapius ir bejėgius aristokratus, dykinėjančius derlinguose soduo- 
se ir mintančius vaisiais, ir morlokus, požemio proletarų rasę, 
kuri, daugelį šimtmečių dirbdama tamsoje, apako, bet iš inercijos 
pluša prie surūdijusių ir sudėtingų mechanizmų, tik šie jau nieko 
negamina. Abu pasaulius jungia šachtos su sraigtiniais laiptais. 
Nemėnesėtom naktim morlokai išlenda į viršų ir ėda elojus. 

Morlokų persekiojamas, bevardis herojus pasprunka atgal į 
dabartį. Kaip vienintelį kelionės nuotykį jis atsivežė nematytą ir 
suvytusią gėlelę, kuri virs dulkėmis ir vėl sužydės po daugelio 
tūkstančių metų. 


Fastitokalonas 


Viduramžiai Šventąją Dvasią laikė dviejų knygų autore. Pirmoji, 
kaip visi žino, buvo Biblija; antroji - visas pasaulis, kurio kūri- 
niai moko savo pavyzdžiu. Šiems pamokymams aiškinti ir buvo 
sudarinėjami Fiziologai, arba Bestiarijai, kur pasakojimai apie 
paukščius, žvėris ir žuvis ėjo pramaišiui su alegoriniais mora- 
lais. Pateikiame ištrauką iš vieno tokio anglosaksų bestiarijaus 
(R. K. Gordono vertimas): 


Nūnai aš pagal savo išmanymą eilėmis ir giesme bylosiu apie 


vieną tokią žuvį, milžiną banginį. Mūsų apmaudui, jis dažnai 
esti pavojingas ir nuožmus visiems jūrų keliautojams. Jis vardu 

fastykalonas, raižantis okeanų bangas. Išvaizda primena uolą ar 
didžiausią jūržolių pynę, smėlio seklumų apjuostą ir pakilusią 
iš jūros dugno, todėl keliautojams atrodo, kad jie priešais save 
mato salą; tuomet jie lynais pririša savo aštrianosius laivus prie 
netikros žemės, supančioja arklius pakrantėj ir drąsiai leidžiasi 
į salos gilumą. Laivai plūduriuoja pririšti, aplink juos tyvuliuoja 
vanduo. Paskui, pavargę, jūreiviai apsistoja ir, pasijutę saugūs, už- 
kuria laužą. Kaitrus laužas įsiliepsnoja, o jie, iškamuoti, iš anks- 
to džiaugiasi, kad priguls pogulio. Kai prityręs klastūnas pajunta, 
kad keliautojai patogiai įsitaisė, įsikūrė ir mėgaujas giedra diena, 
jis ūmai drauge su aukom panyra į sūrias bangas, nugrimzta gel- 
mėn ir nusineša laivus ir žmones į tamsias mirties menes. 
Išdidžiam okeanų raižytojui būdingas ir kitas, dar keistesnis 
polinkis. Ėmus pjauti badui, šis okeano sargas pražiodo plačiai 
nasrus. Iš jų pasklinda malonus kvapas, ir kitos žuvys apsigau- 
na, neapdairiais būriais plaukia vidun, kol prisipildo plačiausia 
koserė. Tada pabaisa staigiai užčiaupia nasrus ir praryja laimikį. 
Taip nutinka visiems... kurie susivilioja gardžiais kvapsniais, ne- 
tikrom svajonėm ir nusideda Šlovės karaliui. 


Panaši istorija pasakojama „Iūkstantyje ir vienoje naktyje“, 
Šv. Brendano legendoje ir Miltono poemoje „Prarastasis rojus“, 
kuri vaizduoja banginį, „snaudžiantį ant putotos bangos“ prie 
Norvegijos krantų. Profesorius Gordonas“* priduria, jog „anks- 
tesniuose variantuose tokiu klastūnu buvo vėžlys ir vadinosi „as- 
pidochelonu“. Ilgainiui vardas buvo iškraipytas, o vėžlį išstūmė 
banginis. 

Fėjos 


Fėjos stebuklingu būdu kišasi į žmonių reikalus, o jų vardas sie- 
jasi su lotynišku žodžiu fatum (likimas, lemtis). Sakoma, kad 
fėjos gausiausios, gražiausios ir įstabiausios iš visų mažesniųjų 
antgamtinių būtybių. Tikėjimas jomis nėra būdingas vien kuriai 
nors atskirai šaliai ar epochai. Senovės graikai, eskimai ir raudon- 
odžiai indėnai mums pasakoja istorijas apie herojus, pelniusius 
šių vaizduotės kūrinių meilę. Tačiau tokia laimė būna pavojinga; 
patenkinusi savo užgaidą, fėja gali savo meilužį ir pražudyti. 

Airijoje ir Škotijoje „fėjų tauta“ tikima, fėjos neva gyvena pože- 
miniuose būstuose, kur slepia pagrobtus vaikus ir vyrus. Airijos 
ūkininkai, rasdami laukuose titnaginių strėlių antgalių, mano, 
kad kadaise jie priklausė fėjoms, ir priskiria jiems gydomųjų 
savybių. Ankstyvosiose Yeatso novelėse dažnai minimi kaimo 
žmonės, patekdavę pas tėjas. Vienoje novelėje kaimietė pasakoja 
autoriui, kad 


Ji netikinti nei pragaru, nei dvasiomis. Pragaras —- tai kunigų iš- 
monė, kad žmonės jų klausytų, o dvasioms, sakė ji, nėra leidžia- 
ma savo valia šlaistytis po žemę; užtat žemėje gyvena fėjos, gno- 
mai, jūros arkliai ir puolę angelai. 


Fėjos dievina šokius, muziką ir žalią spalvą. Yeatsas pažymi, 
kad „Airijos nykštukai ir fėjos kartais būna mūsų ūgio, kartais 
aukštesni, o kartais, kaip man sakė, maždaug trijų pėdų ūgio“. 
XVI amžiaus pabaigoje škotų dvasininkas, pastorius Robertas 
Kirkas iš Eberfoilio, parašė knygą „Slaptoji sandrauga, arba Apy- 
braiža apie požemio (ir dažniausiai) nematomos tautos, lygumų 
škotų pramintos faunais ir fėjomis, arba vilkatais, prigimtį bei 
darbus, parašyta pagal antruoju regėjimu apdovanotų žmonių 

liudijimus“. 1845 m. seras Walteris Scottas perspausdino kny- 
gą. Sakmė byloja, kad fėjos pagrobė poną Kirką, nes jis išdavė jų 
paslaptis. 

Italiją supančių jūrų platybėse, ypač Mesinos sąsiauryje, fata 
morgana audžia miražus, kurie klaidina jūreivius ir jų laivus už- 
plukdo ant seklumos. 


Garuda 


Višnus, antrasis induistų panteoną valdančios triados dievas, joja 
arba ant gyvatės, savim užpildančios jūras, arba ant Garudos nu- 
garos. Višnus vaizduojamas tamsiai mėlynas, keturiom rankom, 
laikančiom vėzdą, kriauklę, diską ir lotosą. Garuda yra pusiau 
peslys, pusiau žmogus: jo sparnai, snapas ir nagai kaip paukščio, 
o liemuo ir kojos - kaip žmogaus. Jo veidas baltas, sparnai - ryš- 
kiai raudoni, liemuo —- auksinis. Indijos šventyklose garbinami 
Garudos atvaizdai iš bronzos ir akmens. Gvaliore buvo rasta sta- 
tula, kurią daugiau nei šimtas metų iki mūsų eros iškalė graikas 
Heliodoras, tapęs Višnaus pasekėju. 

„Garuda Puranoje“ — viename iš daugelio puranų arba induis- 
tų padavimų — Garuda išsamiai aiškina visatos kilmę, saulėtąją 
Višnaus prigimtį, jo kulto ritualus, karalių, kilusių iš saulės ir 
mėnulio, genealogiją, „Ramajanos“ turinį ir daug kitų šalutinių 
temų, tokių kaip eiliavimo menas, gramatika ir medicina. 

VII amžiuje sukurtoje dramoje pasakojama, kad „Gyvačių 
džiaugsmas““*, kurios autoriumi laikomas vienas karalius, Garu- 
da kasdien užmušdavo ir surydavo po gyvatę (turbūt akiniuotą- 
ją kobrą|, kol karalaitis-budistas išmokė jį susilaikymo dorybės. 
Paskutiniame veiksme atgailaujantis Garuda atgaivina daugybę 

jo surytų gyvačių kartų. Eggelingo“? nuomone, šis veikalas turbūt 
yra brahmanistų satyra, išjuokianti budizmą. 

Mistikas Nimbarka““, kurio gyvenimo metai nėra tiksliai ži- 
nomi, rašė, kad Garuda - tai amžiams išgelbėta siela, kaip ir jos 
karūna, auskarai ir fleita. 


(zauruotis iš La Ferte Bernaro 


Kadaise, viduramžiais, Hiuinės (Huine), šiaip tykaus upelio, pa- 
krantėmis klajojo žvėris, pramintas Gauruočiu (La velue). Pada- 
ras kažkaip išliko po Nojaus tvano, nors laivan jo ir nebuvo pa- 
ėmę. Dydžio jis buvo kaip jautis gyvatės galva ir apvalaus kūno, 
apaugusio ilgu žaliu kailiu ir dygliais, kurių dūris buvo mirtinas. 
Kojos baisiai plačios, nelyginant vėžlio, o uodega, panašia į gy- 
vatės, jis žudė žmones ir gyvulius. Supykęs gauruotis spjaudė- 
si ugnimi, svilinusia laukų pasėlius. Naktimis jis įsilauždavo į 
tvartus. Kuomet ūkininkai mėgindavo jį sumedžioti, gauruotis 
panirdavo į Hiuinės vandenis, upė patvindavo ir mylių mylias 
užliedavo slėnį. 

Gauruotis buvo stalgus nekaltoms būtybėms, todėl rydavo 
mergeles ir vaikus. Dažniausiai rinkdavosi skaisčiausią merginą, 
kurią vadindavo Avele (Lagnelle). Kartą jis patykojo tokią mergelę 
ir nusitempė ją, sužalotą ir kruviną, į savo irštvą senvagėj. Aukos 
mylimasis susekė pabaisą ir kardu perkirto jam uodegą, vienin- 
telę pažeidžiamą vietą. Žvėris bemat padvėsė. Žmonės padarė jo 
iškamšą ir, dūdas pūsdami, būgnus mušdami ir linksmai šokda- 
mi, atšventė jo žūtį. 

Golemas 


Begalinės išminties padiktuotoje knygoje nėra vietos atsitikti- 
numui, netgi jos žodžių skaičius arba raidžių tvarka yra dėsnin- 
ga; šitaip mąstė kabalistai ir, degdami troškimu perprasti Dievo 
paslaptis, ėmėsi skaičiuoti, jungti ir perstatinėti Šventojo Rašto 
raides. Dante teigė, jog kiekviena atskira Biblijos vieta turi ke- 
turias prasmes — pažodinę, alegorinę, moralinę ir anagoginę“?. 
Jonas Škotas Eriugena“s, giliau suvokęs dievybės sampratą, dar 
anksčiau buvo sakęs, kad Rašto prasmių - begalė, kaip ir povo 
uodegos atspalvių. Kabalistai tikrai būtų pritarę tokiai nuomo- 
nei; viena iš jų Biblijoje ieškomų paslapčių buvo gyvųjų būtybių 
kūrimas. Apie demonus sakoma, kad jie moką sukurti stambius 
ir nerangius gyvūnus, tokius kaip kupranugaris, bet ne trapius ir 
gležnus; rabinas Eliezeras neigė, kad jie gali sukurti ką nors ma- 
žesnio nei miežio grūdas. Žmogų, sukurtą raidžių perstatomis, 
pavadino „Golemu“; šis žodis tiesiog reiškia beformį ar bedvasį 
luitą. 
Talmude įtraktatas „Sanhedrinas“ 65b) skaitome: 


Jei teisuoliai panorėtų sukurti pasaulį, jie tai galėtų padaryti. Vi- 
sokiausiomis slaptųjų Dievo vardų raidžių perstatomis Rabai pa- 
vyko sukurti žmogų, kurį jis nusiuntė pas rabiną Zerą. Rabinas 
Zera kreipėsi į pasiuntinį, tačiau šis neatsakė, tuomet rabinas 
tarė: „Iu esi burtų kūrinys; tai virski dulkėmis, iš kurių esi kilęs. 
Rabinas Habina ir rabinas Ošaja, du Rašto mokovai, per kiekvie- 
nas šabo išvakares studijuodavo Kūrimo knygą; pagal šią knygą 
jie sukūrė trimetį veršiuką, kurį ir suvalgė vakarienei.“ 


Schopenhaueris knygoje „Apie valią gamtoje“ (7 skyrius) rašo: 
„Savo Zauberbibliothek (Stebuklingosios bibliotekos) pirmojo 

tomo 325 puslapyje Horstas“? glaustai išdėsto anglų mistikės Jane 
Lead mokymą: bet kas, turįs magiškų galių, gali panorėjęs valdy- 
ti ir keisti mineralus, augaliją ir gyvūniją; taigi keli burtininkai, 
dirbdami sykiu, gali mūsų pasaulį sugrąžinti į Rojaus būseną.“ 

Vakaruose Golemą išgarsino austrų rašytojas Gustavas Mey- 
rinkas'?; penktajame fantasmagoriško romano „Golemas“ (Der 
Golem, 1915) skyriuje jis rašo: 


Istorijos pradžia, sakoma, siekia septynioliktąjį šimtmetį. Pagal 
pradingusius Kabalos aiškinimus vienas rabinas [Jehuda Loewas 
ben Bezalelis| padaręs dirbtinį žmogų, vadinamąjį Golemą, kad 
tas jam patarnautų, skambintų varpais sinagogoje ir visą juodą 
darbą nudirbtų. 

Tačiau jam nepavyko padaryti tikro žmogaus - išėjo apdujęs, 
maža ką nutuokiantis pusžmogis. Ir atgyja jis, sakoma, tik dieną, 
veikiant magiškai lentelei, kurią rabinas jam pakišdavo po liežu- 
viu ir taip sutraukdavo iš žvaigždžių visatos jėgas. 

Vieną dieną rabinas pasimeldęs pamiršo išimti lentelę iš Gole- 
mo burnos. Padaras, apimtas šėlo, pasileido tamsiomis geto gat- 
vėmis daužydamas visa, kas pasitaikydavo kelyje, kol pagaliau 
rabinas jį pasivijo ir ištraukė lentelę iš burnos. 

Golemas iškart be gyvybės ženklų susmuko ant žemės. Nieko 
iš jo neliko —- tik molinė statulėlė, kuri lig šiol laikoma senojoje 
sinagogoje. 


Eleazaras iš Vormso išsaugojo slaptąją Golemo sukūrimo for- 
mulę. Ši procedūra aprašoma per dvidešimt tris in-folio tomo 
stulpelius; jai atlikti, būtina žinoti ir „221 vartų abėcėlę“, kuri 
skaitoma virš kiekvieno Golemo organo. Ant kaktos reikia nu- 
piešti žodį Emet (nas), reiškiantį „Tiesa“; molinis milžinas su- 
naikinamas nutrinant pirmąją raidę - išeina žodis met (NA), reiš- 
kiantis „mirtį“. 

Gnomai 


Gnomai senesni už savo pavadinimą; pastarasis yra graikiškas, 
bet senovės autoriai jo nežinojo, nes jis atsirado tik XVI amžiuje. 
Etimologai jo autorystę priskiria šveicarų alchemikui Paracelsui, 
kuris pirmasis pavartojo jį savo raštuose. 

Gnomai yra žemės ir kalnų dvasios. Liaudis įsivaizduoja juos 
kaip barzdotus nykštukus šiurkščiais ir komiškais veido bruo- 
žais; jie dėvi aptemptus drabužius su vienuolių gobtuvais. Gno- 
mai, kaip graikų ir rytiečių grifai bei germanų pasakų drakonai, 
sergsti paslėptus turtus. 

„Gnosis“ graikų kalba reiškia „žinojimas“; Paracelsas pavadino 
juos gnomais, nes jie tiksliai žino, kur ieškoti brangiųjų metalų. 


Grandiniuota kiaulė 
ir kita Argentinos fauna 


106-ame „Argentinos tautosakos žodyno“ (Buenos Airės, 1950) 
puslapyje Felixas Coluccio?! rašo: 


Kordobos provincijos šiaurėje, ypač aplink Kiliną (Ouilinos), žmo- 
nės kalba apie grandiniuotą kiaulę, esą pasirodančią daugiausia 
nakties valandom. Žmonės, gyvenantys šalia geležinkelio stoties, 
teigia regėję slystančią bėgiais kiaulę; kiti gi dievažijasi nesyk 
išvydę, kaip ji slidinėja telegrafo laidais, kurtinančiai žvangin- 
dama savo „grandinėmis“. Tačiau šito gyvūno niekas nėra dorai 
matęs - vos tik pažvelgi į ją ir ji mįslingai išnyksta. 

Tikėjimas grandiniuota kiaule (chancha con cadenas|, kuri dar 
žinoma kaip „skardinė kiaulė“ (chancha de lata), yra paplitęs ir 
Buenos Airių provincijoje, pakrančių lindynėse ir miesteliuose. 

Egzistuoja dvi argentinietiškos vilkolakio versijos. Vilkolakis, 
paplitęs Urugvajuje ir Pietų Brazilijoje, yra lobisėn'2; kadangi 
šiuose kraštuose vilkai nesiveisia, manoma, kad žmonės įgauna 
kiaulės arba šuns pavidalą. Kai kuriuose Entrerijoso miesteliuose 
merginos baidosi vaikinų, gyvenančių prie aptvarų - mat, žmo- 
nės sako, kad šeštadienio naktimis jie virsta minėtais gyvūnais. 
Vidurinėse provincijose sklinda gandai apie jaguarą klastūną (tig- 
re capiango). Šis žvėris yra ne jaguaras, o žmogus, bet kada galįs 
įgauti jaguaro pavidalą. Paprastai jis iškrečia tokį šelmišką pokš- 
tą, kai nori pagąsdinti draugus, tačiau šia gudrybe pasinaudoja ir 
pakelės plėšikai. Per praėjusio šimtmečio pilietinius karus žmo- 
nės tikėjo, kad generolo Facundo Ouirogos'* kariuomenėje kovėsi 
visas pulkas „kapiangų“. 


Grifas 


Herodotas"*, pasakodamas apie grifų nuolatinį karą su vienakiais 
arimaspais, vadina juos sparnuotomis baidyklėmis; kone taip pat 
glaustai Plinijus mini jų ilgas ausis ir lenktus snapus, tačiau visa 
tai laiko „pramanais“ (X, 136). Turbūt išsamiausiai grifą apra- 
šo spėjamas „Kelionių“ autorius, seras Johnas Mandeville'is, 85 
skyriuje: 

Iš tos šalies [Turkijos] žmonės keliauja į Baktriją, kur gyvena pik- 


tos ir žiaurios tautos; tam krašte auga medžiai, duodantys, lyg 
būtų avys, vilną, iš kurios gaminami apdarai. "Ienai veisiasi „ipo- 

tanai“ |hipopotamai|, gyvenantys tai sausumoj, tai vandeny; jie 
esti pusiau Žmonės, pusiau arkliai ir minta tik žmogiena, jei tik 
jiems pavyksta jos gauti. Dar toj šaly gausu grifų, daugiau nei kur 
kitur; kai kas sako, kad jų liemuo kaip erelio, o sturplis - kaip liū- 
to, ir tai yra tiesa, mat jie išties taip surėdyti; tačiau grifas kūnu 
didesnis nei aštuoni liūtai ir stipresnis nei šimtas erelių. Žinoma, 
jis gali pakelt ir nusitempt į savo lizdą arklį su raiteliu ar porą 
arimui pakinkytų jaučių, mat jo letenų nagai dideli kaip jaučio 
ragai; iš tų nagų gaminamos taurės vynui gerti, o iš šonkaulių — 
lankai strėlėms leisti. 


Kitas garsus keliautojas, Markas Polas, buvo girdėjęs Madagas- 
kare pasakojimus apie paukštį ruhą ir iš pradžių manęs, jog tai 
buvęs ucello grifone, paukštis grifas ( „Kelionės“, III, 36). 

Viduramžiais grifo simbolika buvo prieštaringa. Viename italų 
bestiarijuje sakoma, kad jis simbolizuoja velnią; dažniausiai - tai 
Kristaus emblema; tokiu jį laiko ir Šv. Izidorius Sevilietis, savo „Eti- 
mologijose“ (VII, 2, 43-44) aiškinęs: „Kristus yra liūtas, nes valdo 
ir yra kupinas tvirtybės; ir erelis, nes prisikėlęs pakilo į dangų.“ 

Skaistyklos XXIX giesmėje Dante regi grifo traukiamą triumfo 
vežimą (Bažnyčią); jo erelio galva buvo auksinė, liūto liemuo — 
raudonas ir baltas, tai, anot aiškintojų, simbolizuoja dvi Kristaus 
prigimtis: dieviškąją ir žmogiškąją. (Kiek paraudusi balta spalva 
panaši į kūno spalvą.) Aiškintojai prisimena mylimojo aprašymą 
„Giesmių giesmėje“ (Gg, 5, 10-11): „Mano mylimasis baltas ir 
rusvas... jo galva - gryno aukso...“ 

Kitų nuomone, Dante čia norėjo pateikti popiežiaus simbolį, 
kuris kartu ir šventikas, ir karalius. Didronas"* knygoje Manuel 
d'iconographie chrėtienne'* (1845) rašo: „Popiežius, kaip pon- 
tifikas arba erelis, pakyla link Viešpaties sosto, idant gautų Jo 
paliepimus, ir kaip liūtas arba karalius žengia per žemę tvirtai ir 
valdingai.“ 

Hanielis, Kafzielis, Azrielis 
17 Anielis 
Pranašą Ezechielį Babilonijoje aplankė regėjimas - keturi gyvūnai 
ar angelai, „ir kiekvienas turėjo keturis veidus ir keturis spar- 
nus“, 0 „jų veidų išvaizda buvo tokia: visi keturi turėjo žmogaus 
veidą, liūto veidą dešinėje, jaučio veidą kairėje ir erelio veidą“. 
Kiekvienas ėjo ten, kur tik dvasia norėjo, „tiesiai į priekį“, ar, kaip 
byloja pirmasis ispaniškas Biblijos vertimas (1569), cada uno ca- 
minaua en derecho de su rostro („kiekvienas ėjo ten, kur žvelgė 
jo veidas“), nors tai yra taip nesuvokiama, kad net šiurpas ima. 
Keturi ratai ar skrytys „buvo aukštos ir kėlė baimę“, riedėjo su 
angelais ir „aplink buvo pilnos akių“. 

Prisiminimas apie Ezechielio regėjimą turbūt įkvėpė Šv. Joną, kai 
jis rašė apie gyvūnus ketvirtame Apreiškimo skyriuje (Apr 4, 6-8): 


6. Priešais sostą tviskėjo tarsi stiklo jūra, panaši į krištolą; sosto 
viduryje ir aplinkui sostą buvo keturios būtybės, pilnos akių iš 
priekio ir iš užpakalio. 

7. Pirmoji būtybė buvo panaši į liūtą, antroji buvo panaši į veršį, 
trečioji būtybė turinti tarytum žmogaus veidą, ketvirtoji būtybė 
panaši į skrendantį erelį. 

8. Kiekviena iš keturių būtybių turėjo po šešis sparnus; aplin- 
kui viduje jos buvo pilnos akių. Ir be perstojo, dieną ir naktį, jos 
šaukė: „Šventas, šventas šventas Viešpats, visagalis Dievas, kuris 
buvo, kuris yra ir kuris ateis!“ 


Vienoje iš pagrindinių kabalistinių knygų „Zohare“'/ arba 
„Pašvaistės knygoje“, pasakyta, kad šie keturi gyvūnai vadinasi 
Hanielis, Kafzielis, Azrielis ir Anielis ir jie žvelgia į Rytus, Šiaurę, 
Pietus ir Vakarus. Stevensonas pažymi, kad jei danguje esti tokių 
stebuklų, tai iš pragaro dar ne to gali tikėtis. 


$I 


Jau pabaisa, kupina akių, yra ganėtinai baisi, bet Chestertonas 
eina dar toliau eilėraštyje „Antroji vaikystė“: 


But I shall not grow too old to see 
Enormous night arise, 

A cloud that is larger than the world 
And a monster made ot eyes. 


Dar būsiu jaunas širdimi, 
Kada pakils naktis vienu sykiu, 
Užklos pasaulį debesis, 

Ir stos pabaisa, kupina akių. 


Keturveidžiai angelai Ezechielio knygoje vadinami Hayoth, gy- 
vom būtybėms; pagal Sefer Yetzirah („Sukūrimo knygos“ )'š, kitos 
kabalistinės knygos, jie yra dešimt skaičių, kuriais Dievas drauge 
su dvidešimt dviem hebrajų abėcėlės raidėm sukūrė pasaulį; pa- 
sak „Zoharo“, jie nužengė iš dangaus, karūnuoti raidėmis. 

Savo simbolius evangelistai perėmė iš keturveidžių Hayothų: 
Mato simbolis - angelas, kartais barzdotu žmogaus veidu, Mar- 
ko - liūtas, Luko - jautis, o erelis - Jono. Šv. Jeronimas, aiškin- 
damas Ezechielį, pamėgino logiškai paaiškinti šiuos atributus. 
Matui teko žmogaus veidas, nes jis paliudijo Kristaus žmogišku- 
mą; Markui - liūtas, nes jis skelbė karališką Kristaus prigimtį; 
Lukui — jautis kaip atnašaujamos aukos emblema; Jonui - erelis, 
nes Kristaus dvasia sklendė aukštyn. 

Vokiečių mokslininkas daktaras Richardas Hennigas"? netie- 
sioginiu šių simbolių atšvaitu laiko keturis zodiako ženklus, devy- 
niasdešimčia laipsnių nutolusius vienas nuo kito. Liūtas ir jautis 
yra savaime aiškūs; žmogų galima tapatinti su Vandeniu, nes jis 
turi žmogaus veidą, o erelis, akivaizdu, yra Skorpionas, laikomas 
blogu ženklu, todėl atmestas ir pakeistas. Nicholas de Voreš? „Ast- 

rologijos enciklopedijoje“ laikosi tos pačios hipotezės ir pažymi, 
kad sfinksas jungia visas keturias figūras, nes turi žmogaus galvą, 
jaučio liemenį, liūto nagus ir uodegą bei erelio sparnus. 


Haoka, griaustinio dievas 


Anot sijų genties indėnų, Haoka naudojosi vėjais kaip griaustinio 
būgno lazdelėmis. Jo raguota galva liudijo, kad jis buvo ir medžiok- 
lės dievas. Džiaugdamasis jis verkė, liūdėdamas — juokės; nuo 
karščio drebėjo, nuo šalčio - prakaitavo. 


Harpijos 


Hesiodo „Ieogonijoje“ harpijos yra sparnuotos dievybės ilgais pa- 
laidais plaukais, skriejančios greičiau už paukščius ir vėjus; „Enei- 
doje“ (III knyga) - grifai moterų veidais, aštriais lenktais nagais ir 
purvina apatine dalim, kenčiantys nuo nepasotinamo alkio. Jos 
atūžia nuo kalnų ir grobia valgius nuo vaišių stalų. Harpijos nepa- 
žeidžiamos ir dvokios; šaižiai spiegdamos, jos ryja viską, ką užma- 
to, ir viską teršia savo išmatomis. Servijus, Vergilijaus aiškinto- 
jas, rašo, jog kaip Hekatė yra Prozerpina pragare, Diana - žemėje, 
Luna - danguje, todėl vadinama trilype deive, taip ir harpijos - tu- 
rijos pragare, harpijos - žemėje ir diros (arba demonai) - danguje. 
Jas taip pat painioja su parkomis arba moiromis. 

Dievai užsiundė harpijomis Trakijos karalių Finėją, kuris at- 
skleisdavo žmonėms ateitį ar paaukojo savo akis už ilgaamžystę; 
užtai jį nubaudė saulė, kurios kūrinius jis įžeidė pasirinkęs aklu- 

mą. Jis rengdavo puotas savo rūmininkams, bet harpijos nuolat 
surydavo maistą ir apteršdavo stalus. Nuo harpijų jį išgelbėjo 
argonautai; šią fantastinę istoriją pasakoja Apolonijas Rodietis*! 
17 Williamas Morrisas** („Jasono gyvenimas ir mirtis“). Ariostoš? 
XXXIII „Pašėlusio Rolando“ giesmėje paverčia Trakijos karalių 
kunigu Jonu, legendiniu abisinų imperatoriumi. 

Harpija kilusi iš graikų žodžio „harpazein“ - griebti, čiupti. Iš 
pradžių jos buvo vėjo deivės, kaip Vedų marutai, švytuojantys 
auksiniais ginklais (žaibais) ir melžiantys debesis. 


Hipogritas 


Neimanomybei ar absurdui apsakyti Vergilijus sukryžmino ark- 
lį ir grifą. Po keturių šimtmečių jo komentatorius Servijus tei- 
gia, kad grifas yra gyvūnas, kurio viršutinė dalis kaip erelio, o 
apatinė - kaip liūto. Savo teiginiui sustiprinti jis priduria, kad 
grifai nekenčia arklių. Ilgainiui posakis Jungentur jam grupes 
eguis („sukryžmina grifus su arkliais“**) virto priežodžių; XVI 
amžiaus pradžioje jį prisiminė Ludovico Ariosto ir sugalvojo 
hipogrifą. Antikos grife jungėsi erelis ir liūtas; Ariosto hipogri- 
fe — arklys ir grifas, o tai jau antros kartos pabaisa ar išmonė. 
Pietro Micheli*“* pažymi, kad hipogrifas darnesnis kūrinys už 
sparnuotąjį Pegasą. 

„Pašėlusiame Rolande“ (IV, 18) pateikiamas išsamus hipogrifo 
paveikslas, lyg būtų parašytas fantastinės zoologijos vadovėliui: 


Ne pramanytas, bet tikras žirgas, nes kumelės pagimdytas, o jo 


tėvas — grifas. Iš tėvo jis paveldėjo plunksnas ir sparnus, prieš- 
akines kojas, galvą ir snapą; viskuo kitu jis priminė motiną ir 

vadinos hipogritu; jie kartais atklysta nuo Rifėjaus kalnų, už jūrų 
marių ledinių. 


Pirmąsyk šis keistas gyvūnas paminimas prabėgomis, lyg tarp 
kitko (II, 37): 


Prie Ronos riterį išvydau, apžergusį sparnuotą žirgą. 


Kitose oktavose poetas aprašo nuostabą pamačius skrendantį 
žirgą. Štai kaip skamba garsioji oktava (IV, 4): 


E vede U'oste e tutta la famiglia, 

e chi a finestre e chi fuor ne la via, 
tener levati al ciel gli occhi e le ciglia, 
come Y'ecclisse o la cometa sia. 

Vede la donna un'alta maraviglia, 

che di leggier creduta non saria: 

vede passar un gran destriero alato, 
che porta in aria un cavalliero armato. 


Ir stebis tėvas, stovįs prie lango, 

O jo šeima, po gatvę pasklidus, 
Akis pakėlus, žiūri į dangų 

Lyg uodeguotą žvaigždę išvydus. 
Ponia niekaip patikėt neįstengia 
Matydama tokį stebuklą didį: 
Sklendžia pro šalį žirgas sparnuotas, 
Ant žirgo sėdi raitelis šarvuotas. 


Vienoje iš paskutinių giesmių Astolfas nubalnoja, išžaboja žir- 
gą ir paleidžia jį laisvėn. 

Hočiganas 


Descartes'as pasakoja, kad beždžionės galėjo kalbėti kada pano- 
rėjusios, bet nusprendė tylėti, kad tik jų neverstų dirbti. Pietų 
Afrikos bušmenai tiki, jog kadaise visi gyvūnai mokėjo kalbėti. 
Bušmenas, vardu Hočiganas, nekentė gyvūnų; vieną dieną jis 
pradingo, kartu nusinešdamas šią kalbos dovaną. 


Ichtiokentaurai 


Likofronas*“, Klaudianasš? ir bizantiečių gramatikas Jonas Tzet- 
zesas“* probėgšmais mini ichtiokentaurą; senovės autoriai apie 
jį nekalba. Žodis „ichtiokentauras“ verčiamas kaip „žuvis-ken- 
tauras“. "Taip vadinosi būtybės, kurias mitologai taip pat praminė 
„tritonkentaurais“. Graikai ir romėnai paliko nemažai jų skulp- 
tūrinių atvaizdų. Iki juosmens jie žmonės, bet su delfinų uode- 
gom, 0 jų priekinės kojos — kaip arklio arba liūto. Jie ir jūros 
arkliukai sudaro jūros dievų palydą. 


Jūros arklys 


Skirtingai nuo kitų išgalvotų gyvūnų, jūros arklys nėra sudurtinis 
gyvūnas; tai tiesiog laukinis žirgas, gyvenantis jūroje ir išlipantis 
į krantą tik naktimis be mėnulio, vėjui atpūtus kumelių kvapą. 
Vienoje neįvardytoje - tikriausiai Borneo - saloje piemenys nugi- 
na geriausias karaliaus kumeles prie jūros kranto, jas supančioja, 

o patys pasislepia požeminėse olose. Būtent čia Sindbadas pama- 
tė iš jūros išlipant eržilą, žiūrėjo, kaip šis susikergė su kumele, ir 
girdėjo jį žvengiant. 

Burtono nuomone, galutinė „Tūkstanties ir vienos nakties“ ver- 
sija buvo užrašyta XIII amžiuje; tame pačiame šimtmetyje gyvenęs 
kosmogratas Zacharijas al-Kazvinis traktate „Kūrinijos stebuklai“ 
parašė tokius žodžius: „Jūros arklys primena sausumos arklį, tik 
jo karčiai ir uodega ilgesni, kailis blizgesnis, o kanopos skeltos 
tarsi laukinio jaučio; ūgiu jis prilygsta mūsų arkliui ir kiek aukš- 
tesnis už asilą.“ Jis pabrėžia, kad, sukryžminus jūros ir sausumos 
arklį, išeina labai dailūs palikuonys, ir išskiria iš jų tamsaus plau- 
ko ponį „su baltom dėmėm, panašiom į sidabrinius“. 

XVIII amžiuje kinų keliautojas Vang Tai-hai rašo: 


Jūros arklys dažniausiai išlipa pakrantėn kumelės ieškoti; žmonės 
kartais jį pagauna. Jo kailis juodas, žvilgus, uodega ilga ir šluoja 
žemę. Sausumoje jis risnoja kaip visi kiti arkliai, labai lengvai 
prijunksta ir per dieną gali nušuoliuoti šimtus mylių. Upėje jo 
geriau nemaudyti: vos tik pamatęs vandenį, jis pasiduoda anks- 
tesnei prigimčiai ir nuplaukia pasroviui. 


Etnologai šį islamišką pramaną kildina iš prietaringo grai- 
kų-romėnų pasakojimo apie kumeles apvaisinantį vėją. Trečio- 
je „Georgikų“ knygoje Vergilijus šitą išmonę sueiliavo. Plinijaus 
aiškinimas (VIII, 42) yra tikslesnis: 


Yra žinoma, kad Portugalijoje, Tago upės pakrantėse ir Lisabonos 
apylinkėse, ėmus pūsti vakarų vėjui, kumelės pakelia uodegas, 
atsuka sturplius prieš vėją ir šitaip pastoja nuo šio vaisingo vėjo, 
be jokios natūralios sėklos; šitaip tapusios nėščios, jos nešioja 
vaisių ir netrukus gimdo kumeliukus, greitus kaip vėjas, tik jie 
gyvena ne ilgiau kaip trejus metus. 

Istorikas Justinas*? spėja, kad šiai legendai pradžią davė hiper- 
bolė „vėjo sūnūs“, vartota eikliems ristūnams apibūdinti. 


Juvarkė 


Veikale „Irumpa anglų kalbos istorija“ Saintsbury?? viena ža- 
viausių XVIII amžiaus romanų veikėjų vadina skraidančią mer- 
giną Juvarkę. Pusiau moteris, pusiau paukštis, arba - kaip rašė 
Browningas?! apie savo mirusią žmoną Elizabeth Barrett Brow- 
ning? — pusiau angelas, pusiau paukštis, ji gali išskėtus rankas 
skristi kaip ant sparnų, o jos kūną dengia šilkiniai pūkai. Ji gy- 
vena nuošalioje saloje, kažkur Pietų ašigalio jūrose; ten ją aptiko 
ir vedė Piteris Vilkinsas, jūreivis iš sudužusio laivo. Juvarkė yra 
gawry |skraidanti moteris) ir priklausė skraidančių žmonių gimi- 
nei glamams (glumms|. Vilkinsas atverčia juos į krikščionybę, o 
po žmonos mirties jam pasiseka grįžti į Angliją. 

Šią keistos meilės istoriją galima perskaityti Roberto Paltocko?3 
romane „Piteris Vilkinsas“ (1751). 


Jungtinių Valstijų fauna 


Linksmosiose Viskonsino ir Minesotos medkirčių poringėse ir 
pasakose veikia neregėti padarai, kuriais, žinoma, niekas niekad 
netikėjo. 

Užnugarinis (Hidebehind) visad slepiasi už nugaros. Jis visa- 
da, nors ir kiek žmogus sukiotųsi, atsiduria jam už nugaros, ir 
todėl niekas jo dar nėra matęs, nors jis sudorojo ir surijo daugybę 
medkirčių. 


58 


Paskui dar yra Virvius (Roperite), ponio dydžio gyvūnas, virvę 
primenančiu snapu, kuriuo tarytum lasu pagauna ir pačius vik- 
riausius triušius. 

Virdulenis (Teakettler| taip vadinamas dėl jo garsų, panašių į 
tuos, kuriuos skleidžia arbatinyje verdantis vanduo. Iš burnos 
jam rūksta garas; jis vaikšto atbulas ir buvo pastebėtas tik kelis 
kartus. | 

Kirviakočio šuns |Axehandle Hound| galva primena kirvį, kū- 
nas - kirvio kotą, o kojos - drūtas kalades. Šis Šiaurės girių pada- 
ras minta vien kirvių kotais. 

Tarp šių kraštų žuvų pasitaiko Debesėtakiai | Upland Trouts). 
Jie suka gūžtas medžiuose, gerai skraido ir labai bijo vandens. 

Kita žuvis, Mulkiša (Goofang), plaukioja atbula, kad jai į akis 
nepatektų vandens. Žmonės kalba, kad ji „mėnulžuvės dydžio, 
tik daug didesnė“. 

Dar turėtume neužmiršti Vėplapaukščio (Goofus Bird), kuris 
krauna lizdą aukštyn kojomis ir skraido atbulas, mat jam rūpi ne 
ten, kur jis skrenda, o kur jis buvo. 

Slunkis-kliunkis (Gillygaloo) suko gūžtą ant garsios Polio Ban- 
jano?* Keturiasdešimtosios piramidės šlaito ir dėjo kvadratinius 
kiaušinius, kad jie nenuriedėtų ir nesudužtų. Medkirčiai labai 
juos vertino, išvirdavo kietai kiaušinius ir naudodavo kaip žaidi- 
mo kauliukus. 

Ir galiausiai Žąsiklė (Pinnacle Goose), kuri, turėdama tik vie- 
ną sparną, mokėjo skraidyti vienintele kryptimi - aplink kūgiš- 
ką kalvą. Jos plunksnų spalva priklausė nuo sezono ir stebėtojo 


būklės. | 

Katkos išgalvotas gyvūnas 


Šis gyvūnas turi milžinišką, daugybės metrų ilgio, lapišką uode- 
gą. Kaip norėčiau nors kartą pačiupti jo uodegą, betgi tai neįma- 
noma - gyvūnas nuolat kruta, visąlaik šiūruoja uodegą šen ir ten. 
Pats jis panašus į kengūrą, tačiau tik ne jo snukutis - plokščias 
kaip žmogaus veidas, smulkus ir ovalus; vien dantys labai išraiš- 
kingi — tiek paslėpti, tiek iššiepti. Kartais mane apima jausmas, 
kad žvėrelis nori mane prijaukinti; ir tikrai, dėl ko gi daugiau jis 
patraukia uodegą, kai noriu ją pagriebti, o paskui ramiai laukia, 
kol aš vėl pasiduosiu pagundai, ir darsyk atšoka į šalį? 


Franz Kafka, Hochzeitsvorbereitungen auf dem Lande, 1953*5 


Kamis 


Vieno Senekos veikalo ištraukoje parašyta, kad Talis Miletietis?“ 
teigia, jog visa žemė lyg laivas plūduriuoja ją supančioje jūro- 
je, o kai šiuos vandenis siūbuoja ir drumsčia audros, kyla žemės 
drebėjimai??. VIII amžiaus japonų istorikai ar mitologai pateikia 
visai kitą seismologinę sistemą. Jų šventuose raštuose skaitome: 


Po derlinga Nendrių Lygumų Žeme gulėjo Kamis, primenantis 
didžiulį šamą; jam krutant, drebėjo žemė, kol Didysis Elnio Salos 
Dievas neįsmeigė kardo giliai žemėn ir nepervėrė Kamiui galvos. 
Nuo tada, kai piktasis Kamis šėlsta, dievas ištiesia ranką ir spus- 
teli kardą, kol Kamis nenurimsta. 

"To kardo rankena, iškalta iš granito, kyšo tris pėdas iš žemės 
greta Kašimos šventyklos. XVII amžiuje vienas daimio?* šešias die- 
nas ir naktis kasė tą vietą ir vis tiek nepasiekė geležtės viršūnės. 

Žmonės tiki, kad Džinšin-Uvo (Jinshin-Uwo), arba Žemės 
Drebėjimų Žuvis, yra septynių šimtų mylių ilgio ungurys, ant 
kupros laikantis Japoniją. Jis tyso išsidriekęs nuo šiaurės iki pie- 
tų, galva siekia Kiotą, uodega - Avomorį. Kai kurie logikos ieš- 
kantys mąstytojai gynė priešingą požiūrį, nes Japonijos pietuose 
drebėjimai dažnesni ir juos lengviau paaiškinti ungurio uodegos 
pliaukšniais. Šis gyvūnas kažkuo primena musulmonų Bahamu- 
tą arba Edų Jormungandą (pasaulio gyvatę). 

Kai kur Žemės Drebėjimų Zuvį keičia - nelabai vykusiai - Ze- 
mės Drebėjimų Vabalas Džinšin Mušis (Jinshin-Mushi). Jis turi 
drakono galvą, dešimt voro kojų bei žvynuotą liemenį. Ir tūno jis 
ne jūroje, o žemėje. 


Karbunkulas 


Mineralogijoje karbunkulas —- iš lotynų carbunculus, „angliu- 
kas“ — tai rubinas; senovėje, manoma, juo buvo vadinamas rau- 
donasis granatas. 

XVI amžiaus Pietų Amerikoje ispanų konkistadorai šitaip 
praminė paslaptingą gyvūną - paslaptingą, mat niekas dorai jo 
nuotas ar su kailiu. Poetas šventikas Martinas del Barco Cente- 
nera, teigęs, jog iš tiesų matė jį Paragvajuje, poemoje „Argenti- 
na“ (1602) aprašo jį kaip „smulkų žvėrelį su žvilgiu veidrodėliu 
ant galvos, žioruojantį it anglis...“ Kitas konkistadoras, Gonza- 
lo Fernandezas del Oviedo, šitą veidrodį ar tamsoje spindinčią 

šviesą — ir viena, ir kita jam teko regėti Magelano sąsiauryje — 
sieja su brangakmeniais, kuriuos, anot Žmonių, drakonai slepia 
savo galvoje. Šių žinių jis pasisėmė iš Izidoriaus Seviliečio, kuris 
„Etimologijose“ rašė: 


[Drakonitas| gaunamas iš drakono galvos, bet sukietėja virsdamas 
brangakmeniu tik tuomet, kai gyvai pabaisai nukertama galva; 
dėl šios priežasties burtininkai nurenčia galvas tik miegantiems 
drakonams. Narsuoliai, drįstantys įžengti į drakono urvą, viduj 
išbarsto grūdelius, nuo kurių pabaisos užsnūsta; vos tik jos kietai 
įminga, jie nukerta joms galvas ir ištraukia brangakmenius. 


Šičia pravartu prisiminti ir Shakespeare'o rupūžę („Kaip jums 
patinka“, II, i), kuri nors „bjauri ir nuodinga, bet brangų akmenį 
nešioja galvoje...“ 

Karbunkulo savininkas įgyja turtus ir laimę. Barco Centenera, 
ieškodamas šio šmėklaus padaro Paragvajaus upių ir džiunglių 
platybėse, iškentė daug vargų ir negandų, tačiau taip jo ir nera- 
do. Lig šiol mes ničnieko nežinome apie šį žvėrį ir jo paslaptingą 
galvos akmenį. 


Katoblepas 


Plinijus (VIII, 21) pasakoja, jog kažkur Etiopijos pasienyje, šalia 
Nilo ištakų, gyvena „laukinis gyvūnas, vardu Katoblepas, nedi- 
delio ūgio, nerangus ir lėtų judesių, bet jo galva tokia didelė, kad 
vos ją paneša; jis visad eina nuleidęs ją žemyn, o jei taip neda- 
rytų, pražudytų visą žmoniją, nes bet kas, pažvelgęs jam į akis, 
kaipmat krinta negyvas“. 

Katoblepas graikiškai reiškia „žemynžiūris“. Prancūzų gamti- 
ninkas Cuvier?? spėjo, kad senovės gyventojai katoblepą (pramai- 
šiui su bazilisku ir gorgone|) sugalvojo nusižiūrėję į antilopę gnu. 
„Šventojo Antano gundymų“ pabaigoje Flaubert'as aprašo šį žvėrį 
ir įdeda į jo lūpas tokius žodžius: 


„.juodas buivolas šerno galva, nunarinta lig žemės, kurią su kūnu 
jungia plonas kaklas, ilgas ir glebus lyg tuščia žarna. 

Jis voliojasi purve ant pilvo; jo kojas dengia ilgų ilgiausi šeriuoti 
gaurai, slepiantys ir jo snukį. 

— Riebus, rūškanas, baikštus, aš papilve vis jaučiu purvo ši- 
lumą. Mano galva tokia sunki, kad nė panešti jos negaliu. Tik 
sukioju ją aplink, lėtai lėtai; pražiojęs nasrus, liežuviu išraunu 
nuodingas žoles, sudrėkusias nuo mano kvapo. Kartą nejučiom 
prarijau ir savo priekines letenas. 

Niekas, Antanai, dar nėra matęs mano akių, o tie, kas matė, yra 
mirę. Jei tik pakelčiau vokus —- savo rožinius ištinusius vokus, — 
bemat kristum negyvas. 


Kentauras 


Kentauras — harmoningiausia fantastinės zoologijos būtybė. 
Ovidijus „Metamorfozėse“ jį vadina „dviformiu“, bet jų įvairia- 
rūšę prigimtį nesunkiai pamirštame ir esame linkę manyti, jog 
platoniškajame idėjų pasaulyje greta arklio ar žmogaus archetipo 
egzistuoja ir kentauro archetipas. Šiame archetipui atskleisti pri- 
reikė ištisų amžių; pirmykščiai senoviniai paminklai vaizduoja 
žmogaus galvą ir liemenį, veik negrabiai sujungtą su arklio kūnu 
ir strėnom. Vakariniame Dzeuso šventyklos Olimpijoje fasade 

kentaurai jau stovi ant arklio kojų, o ten, kur turėtų kyšoti gyvū- 
no kaklas, mes matome žmogaus torsą. 

Kentaurai gimė iš Iksiono, Tesalijos karaliaus, ir Nefelės, 
Dzeuso sukurto debesies, kuriam jis suteikė Heros (arba Juno- 
nos) pavidalą; kita legendos versija byloja, kad jie yra Kentauro, 
Apolono sūnaus, ir Stilbijos palikuonys; trečioji - kad jie Kentau- 
ro ir Magnezijaus kumelių sąjungos vaisiai. (Sakoma, kad žodis 
„kentauras“ kilęs iš gandharvo; Vedų mituose gandharvai yra ma- 
žesnieji dievai, važnyčioję saulės žirgus.) Kadangi Homero laikų 
graikai nemokėjo jodinėti, manoma, jog pirmieji jų pamatyti ski- 
tų raiteliai jiems atrodė neatskiriami nuo arklių; kaip įrodymas 
pateikiamas liudijimas, jog konkistadorų kavaleriją indėnai laikė 
kentaurais. Prescotto!?? cituojamas tekstas skamba taip: 


Vienas iš raitelių nukrito nuo arklio, o indėnai, pamatę, kad gy- 
vūnas, kurį jie laikė vientisu, staiga pasidalijo, baisiausiai persi- 
gando ir apsisukę pabėgo, rėkdami savo bendražygiams, kad iš 
vieno gyvūno pasidarė du, ir tuo stebėdamiesi; šitokį dalyką mes 
galime laikyti Dievo stebuklu, mat jeigu ne jis, indėnai tikriausiai 
būtų išguldę visus krikščionis. 


Priešingai negu indėnai, graikai buvo matę arklius; labiau tikė- 
tina, kad kentaurai yra sąmoninga išmonė, o ne painiava, pagim- 
dyta neišmanymo. | 

Populiariausia iš legendų apie kentaurus yra ta, kuri pasakoja, 
kaip jie kovėsi su kaimynais lapitais, susivaidiję per vedybų puo- 
tą. Lig tol kentaurai dar nebuvo ragavę vyno; per puotą apsvai- 
gęs kentauras įžeidė nuotaką ir, apvertęs stalus, pradėjo garsiąją 
kentauromachiją, Fidijo ar jo mokinio iškaltą Partenono fraze, 
Ovidijaus apdainuotą XII „Metamortozių“ knygoje ir įkvėpusią 
Rubensą. Kitame mūšyje Heraklis savo strėlėmis sunaikino be- 
maž visą kentauriją. 

Kentauras — pykčio ir šiurkštaus laukiniškumo simbolis, ta- 
čiau Cheironas, „kentaurų visų teisingiausias“ („Iliada“, XI, 
832), buvo Achilo ir Asklepijaus auklėtojas, mokė juos muzikos, 
medžioklės ir karo, taip pat gydymo ir chirurgijos menų. Įsime- 
nantį Cheirono paveikslą sukūrė Dante XII „Pragaro“ giesmėje, 
kurią įprasta vadinti „Kentauro giesme“. Įdomios Momigliano!?! 
įžvalgos, šia tema išsakytos jo parengtame 1945 m. „Komedijos“ 
leidime, turėtų sudominti smalsius skaitytojus. 

Plinijus (VII, 3) sakosi matęs balzamuotą ir meduje išlaikytą 
hipokentaurą, imperatoriui Klaudijui atsiųstą iš Egipto į Romą. 

„Septynių išminčių puotoje“ Plutarchas juokaudamas prane- 
ša, jog vienas Korinto tirono Periandro piemenų odiniame krep- 
šyje atnešė savo šeimininkui kumelės naujagimį: jo veidas, galva 
ir rankos buvo žmogaus, o kūnas — arklio. Padaras knerkė kaip 
vaikas, ir visi nusprendė, jog tai - bloga lemiantis ženklas. Išmin- 
čius Talis apžiūrėjo jį, pakikeno ir pasakė Periandrui, kad pieme- 
nų elgesys išties yra nedovanotinas. 

Lukrecijus poemos De rerum natura“? V knygoje (878-891) 
teigia, kad niekuomet nėra buvę jokio Kentauro, nes arkliai bręs- 
ta anksčiau negu žmonės ir, sulaukęs trejų metų, kentauras šuo- 
liuotų kaip suaugęs žirgas, bet vapėtų kaip vaikas. Toks žirgas 
nusibaigtų penkiasdešimt metų anksčiau negu žmogus. 


Kinų drakonas 


Kinų kosmologija byloja, kad Dešimt Tūkstančių Būtybių, arba 
Archetipų (visas pasaulis), gimsta iš ritmingos dviejų vienas kitą 
papildančių ir amžinų pradų - yin ir yang - sąveikos. Yin reiškia 
susitelkimas, tamsa, pasyvumas, lyginiai skaičiai ir šaltis; yang — 

augimas, šviesa, veiklumas, nelyginiai skaičiai ir šiluma. Yin simbo- 
liai yra moterys, žemė, oranžinė spalva, slėniai, upių vagos ir tigras; 
yang - vyrai, dangus, mėlyna spalva, kalnai, stulpai, drakonas. 

Kinų drakonas, Jungas (lung), yra vienas iš stebuklingų gyvū- 
nų. (Kiti trys yra vienaragis, feniksas ir vėžlys.) Vakarų drako- 
nas geriausiu atveju kelia siaubą, blogiausiu - juoką. Tačiau kinų 
mitų lungas yra dieviškas ir primena angelą, kuris kartu yra liū- 
tas. Sima Oianas!“ „Istorijos užrašuose“ rašo, kad kartą Kontu- 
cijus!?* atėjo pasitarimo pas archyvarą arba bibliotekininką Laozi 
ir po susitikimo tarė: 


Paukščiai skraido, žuvys plauko, gyvūnai bėga. Bėgantį gyvūną 
galima pagauti spąstais, plaukiantį - tinklu, o skrendantį pašauti 
strėle. Tačiau dar yra drakonas; aš nežinau, kaip jis raitas joja 
ant vėjo ar kaip pasiekia dausas. Šiandien mačiau Laozi ir galiu 
pasakyti, kad mačiau drakoną. 


Kadaise drakonas, arba drakonas-žirgas, išlipo iš Geltonosios 
upės, kad atskleistų imperatoriui garsiąją rato diagramą, simboli- 
zuojančią yang ir yin tarpusavio žaismą. Vienas valdovas arklidė- 
se laikė jojamus ir kinkomus drakonus; kitas imperatorius mito 
drakonų mėsa, ir jo karalystė klestėjo. Žymus poetas, kad api- 
būdintų valdovo didybei gresiančius pavojus, rašė: „Vienaragio 
dalia — būti šalta mėsa; drakono — mėsos pyragu.“ 

Yijing'““, arba „Permainų knygoje“, drakonas reiškia išmintį. 
Šimtmečiais jis buvo imperatoriaus simbolis. Imperatoriaus sos- 
tas vadinosi Drakono sostu, jo veidas - Drakono Veidu. Kai pra- 
nešdavo apie imperatoriaus mirtį, buvo sakoma, kad jis pakilo į 
dangų ant drakono nugaros. 

Liaudies vaizduotė drakoną sieja su debesimis, su ūkininko 
laukiamu lietumi ir su didžiosiomis upėmis. „Žemė susijungia su 

drakonu“, - taip sakoma apie lietų. Maždaug VI amžiuje Chan- 
gas Seng-yu nutapė ant sienos keturis drakonus. Žiūrovai nusi- 
skundė, kad jis pamiršo nupiešti akis. Changas supykęs vėl grie- 
bėsi teptukų ir pripiešė dviem besirangančioms figūroms akis. Ir 
tada „trenkė perkūnas ir žaibai, siena įtrūko, o drakonai pakilo į 
dangų. Bet kiti du drakonai be akių liko vietoje“. 

Kinų drakonas turi ragus, nagus, žvynus, 0 jo nugara šiaušiasi 
dygliais. Paprastai jį vaizduoja su perlu, kurį jis ryja arba atryja. Jo 
galia glūdi perle; jį atėmus drakonas tampa romus. 

Chuangzi!?“ pasakoja apie ryžtingą Žmogų, kuris po trejų sun- 
kaus triūso metų įvaldė drakonų žudymo meną, tačiau visą likusį 
gyvenimą taip ir negavo progos įrodyti savo meistriškumo. 


Kinų fauna 


Šį keistų gyvūnų sąrašą pateikia „Tai P'ing Kuang Chi“ (Išsamūs 
taikos ir klestėjimo laikų užrašai), baigti 978 m. ir išleisti 981 m.: 

Dangiškasis žirgas panašus į baltą šunį juoda galva. Jis turi 
mėsingus sparnus ir jis gali skraidyti. 

Chiang-liang galva tigro, veidas žmogaus, galūnės ilgos ir su 
keturiom kanopom, o tarp dantų šmaižioja gyvatė. 

Rytinėse Raudonojo Vandens žemėse gyvena gyvūnas, vadina- 
mas Ch'ou-t'i, kurio galva - priekyje ir užpakalyje. 

Chu'an T'ou gyventojų galvos žmonių, sparnai šikšnosparnių, 
o snapai paukščių. Jie minta vien žalia žuvimi. 

Ilgarankių šalyje gyventojų rankos karo iki pat žemės. Jie gyve- 
na gaudydami žuvį jūros pakrašty. 

Hsiao panašus į pelėdą, bet žmogaus veidu, beždžionės kūnu ir 
šuns uodega. Jo pasirodymas pranašauja ilgai trunkančią sausrą. 

Hsing-hsing yra kaip beždžionės baltais veidais ir smailiomis 
ausimis. Vaikšto stačios kaip žmonės ir karstosi po medžius. 

Hsing-t'ien yra gyvūnas, kuris neteko galvos kovodamas prieš 
dievus ir taip amžiams liko begalvis. Jo akys yra krūtinėje, o bur- 
na - bamboje. Jis strykčioja ir šokinėja po plynus laukus mosuo- 
damas skydu ir kirviu. 

Hua žuvis, arba gyvatžuvė skraiduolė, atrodo kaip žuvis, tik su 
paukščio sparnais. Jos pasirodymas pranašauja sausrą. 

Hui kalnas panašus į šunį žmogaus galva. Jis gerai šokinėja 
ir skrieja kaip strėlė, todėl jo pasirodymas pranašauja taifūnus. 
Pamatęs žmogų, Hui pašaipiai nusikvatoja. 

Muzikinė gyvatė turi gyvatės galvą ir keturis sparnus. Jos lei- 
džiami garsai panašūs į muzikinio akmens garsus. 

Jūražmogiai galvomis ir rankomis primena žmones, o kūnais 
ir uodegomis - žuvis. Iškyla į paviršių siaučiant audrai. 

Ping-feng, gyvenantis Stebuklingojo vandens šalyje, primena 
juodą kiaulę ir iš abiejų galų turi po galvą. 

Keistarankių žemėje žmonės yra vienarankiai ir triakiai. Jie 
garsėja nagingumu ir meistrauja skraidančias važiuokles, kurias 
važnyčioja pasikinkę vėją. 

Ti-chiang yra antgamtiškas paukštis, gyvenantis Dausų kal- 
nuose. Jis ryškiai raudonos spalvos, šešiapėdis ir ketursparnis, 
tačiau neturi nei veido, nei akių. 


Kinų feniksas 


Kanoninės kinų knygos paprastai nuvilia, nes joms trūksta pate- 
tiško prado, prie kurio mus pripratino Biblija. Tačiau kartais net 
blaiviame pokalbyje mus netikėtai sujaudina koks nors mūsų 

širdžiai mielas pavyzdys. Štai kad ir toks - iš septinto Konfuci- 
jaus Lun yu („Apmąstymų ir pašnekesių“) skyriaus: 


Konfucijus kalbėjo: Kaip aš apsileidau! Seniai nebesapnuoju val- 
dovo Chou-kung (VII, 5). 


Arba iš devinto skyriaus: 


Konfucijus kalbėjo: Nebeatskrenda feniksas, upė nebeatsiunčia 
jokių ženklų. Bijau - išmušė ir mano valanda (IX, 9). 


Ženklai (aiškina komentatoriai) reiškia rašmenis ant stebuk- 
lingo vėžlio nugaros. O pats Feniksas yra spalvomis žėrintis gy- 
vūnas, panašus į karališkąjį fazaną ir povą. Priešistoriniais lai- 
kais jis lankydavosi dorų imperatorių soduose ir rūmuose kaip 
aiškus dangaus malonės ženklas. Patinas (Feng), turėjęs tris ko- 
jas, gyveno saulėje. Patelė vadinama Huang; kartu jie įkūnija 
amžiną meilę. 

Pirmame mūsų eros amžiuje drąsus bedievis Vang Cungas!?7 
neigė, kad Feniksas yra konkreti rūšis. Jis teigė, jog kaip gyva- 
tė virsta žuvimi, žiurkė — vėžlių, taip elnias visuotinės gerovės 
laikais įgauna vienaragio, o žąsis - Fenikso pavidalą. Šias meta- 
morfozes jis aiškino „nuostabiuoju skysčiu“, kurį 2356 m. prieš 
Kristų imperatoriui Yao išpylus — jis buvo vienas iš pavyzdinių 
imperatorių, - rūmų kieme išdygo skaisčiai raudona žolė. Atrodo, 
filosofas žinojo per mažai arba, tiksliau, per daug. 

Pragaro žemėse dunkso pasakiška pilis, vadinama Fenikso 
bokštu. | 


Kinų lapė 


Kinų lapė mažai kuo skiriasi nuo kitų lapių įprastos zoologijos 
požiūriu, tačiau fantastinėje zoologijoje viskas yra kitaip. Čia 
statistika jos gyvenimo trukmę skaičiuoja nuo aštuonių šimtų 
iki tūkstančio metų. Gyvūnas laikomas blogu ženklu, o kiekvie- 
na jo kūno dalis turi savo ypatingas galias. Užtenka jam uodega 
suduoti žemėn, kai bemat pašoka ugnis, jis gali numatyti ateitį 
ir įgauti bet kokį pavidalą, dažniausiai virsdamas seniu, panele 
arba mokslininku. Lapė gudri, apdairi ir nepatikli; jos smagiau- 
sia pramoga - kvailinti ir kamuoti žmones. Kartais žmonės po 
mirties persikūnija į lapės kūną. Gyvena ji netoli kapų. Egzis- 
tuoja tūkstančiai pasakojimų ir legendų apie lapę; mes atpasa- 
kosime vieną IX amžiaus poeto Niu Chao valiūkiškai parašytą 
novelę. 

Vangas pamatė dvi lapes, stovinčias ant užpakalinių kojų ir 
atsirėmusias į medį. Viena jų priekinėje letenoje laikė popieriaus 
lapą, abidvi juokėsi tarytum susimokiusios iškrėsti pokštą. Van- 
gas pamėgino jas nubaidyti, bet jos nesitraukė, ir jis pagaliau šovė 
į tą, kuri laikė popierių. Lapei kliuvo į akį, ir Vangas atėmė iš 
jos popieriaus lapą. Užeigoje Vangas papasakojo šį nutikimą ki- 
tiems svečiams. Bepasakojant į kambarį užėjo ponas su raiščiu 
ant akies. Jis susidomėjęs išklausė Vango pasakojimą ir paklausė, 
ar negalėtų pamatyti to popieriaus. Vangas jau rengėsi jį ištrauk- 
ti, kai staiga užeigos šeimininkas pamatė atvykėlio uodegą. „Iai 
lapė!“ — suriko jis, ir atėjūnas bemat atvirto į lapę ir paspruko. 
Lapės dar kelissyk mėgino atgauti popierių, išmargintą nesu- 
prantamais rašmenimis, bet nesėkmingai. Galop Vangas nutarė 
grįžti namo. Pakeliui sutiko visą savo šeimyną, vykusią į sostinę. 
Jie pasakė, jog tai jis, Vangas, liepęs jiems tenai vykti, o moti- 
na išsitraukė laišką, kuriame jis prašė juos parduoti visą turtą ir 

keltis su juo į miestą. Vangas, įsižiūrėjęs į laišką, pastebėjo, jog 
popierius buvo tuščias. Ir nors visa šeima jau nebeturėjo kur pri- 
siglausti, jis tarė: „Grįžkime.“ 

Vieną dieną namuose pasirodė brolis, kurį visi laikė mirusiu. 
Jis ėmė klausinėti apie artimųjų bėdas, ir Vangas išdėstė jam visą 
istoriją. „Aha! - šūktelėjo brolis, kai Vangas ėmė pasakoti apie la- 
pes. — Štai kur slypi blogio šaknys.“ Vangas parodė jam popierių, 
apie kurį jis kalbėjo. Išplėšęs lapą Vangui iš rankų, brolis įsikišo 
jį kišenėn ir tarė: „Galų gale gavau, ko norėjau!“ Paskui atvirto į 
lapę ir dingo. | 


Krakenas 


Krakenas yra skandinaviška arabų saratano ir jūrų drakono, arba 
jūrų gyvatės, versija. 

1752-1754 m. danas Erikas Pontoppidanas, Bergeno vysku- 
pas, išspausdino „Norvegijos gamtos istoriją“, veikalą, pagarsė- 
jusį nuoširdumu ar patiklumu. Ten mes skaitome, kad Krakeno 
nugara pusantros mylios pločio, o čiuptuvai gali apglėbti didžiau- 
sią laivą. Milžiniška nugara kyšo iš jūros lyg sala. Vyskupas for- 
muluoja: „Plaukiojančios salos visados yra Krakenai.“ Jis taip pat 
rašo, kad Krakenas, išleisdamas tamsų skystį, yra linkęs drumz- 
linti jūros vandenį. Šis teiginys įkvėpė prielaidą, kad Krakenas 
tėra viso labo išdidintas aštuonkojis. 

Tarp Tennysono!?š ankstyvųjų eilėraščių mes randame ir šiam 
neįprastam gyvūnui skirtą poemą: 

Krakenas 


Kur tamsios jūros šniokščia ir griaudžia, 
Juodymės tirštumoj, giliai giliai, 
Pabaisa Krakenas sau snaudžia, 
Nedrumsčiamai ramus, tik spinduliai 
Nedrąsiai slysteli jo kūnų; 

Jis rymo, milžinėm pintim aplipęs; 

Ir stiebiasi aplink miškai polipų, 
Vėduojančių lanksčiom galūnėm 
Tingaus vandens žalioj bedugnėj; 

Ir amžių amžius nepabunda jis, 
Pramitęs jūros kirmiais per miegus. 
Tačiau kai paskutinio teismo ugnį 
Galop atsiųs rūstaujantis dangus 

Ir angelai, ir žmonės pirmąsyk išvys, 
Kaip jis riaumodamas išnirs ir žus. 


Krokota ir Leukokrota 


Ktesijus!9?, Artakserkso Mnemono gydytojas, gyvenęs IV amžiuje 
prieš mūsų erą, remdamasis persų šaltiniais, sudarė Indijos ap- 
rašymą — neįkainojamą veikalą tiems, kam smalsu žinoti, kaip 
Artakserkso Mnemono persai įsivaizdavo Indiją. 32 skyriuje jis 
pasakoja apie kinoliką, šunvilkį, kurį Plinijus, matyt, ir pavertė 
savuoju krokotu. Plinijus rašo (VIII, 72), kad krokotas yra „šuns 
ir vilko pagimdytas; šis žvėris dantimis gali sutrupinti viską, kas 
pasitaiko, o prarytas turinys bemat suvirškinamas jo skrandyje“. 
Paskui Plinijus aprašo kitą gyvūną, leukokrotą — „be galo vikrų 

gyvūną, augumo beveik sulig asilu, elnio kojomis, liūto kaklu, 
uodega ir krūtine, barsuko galva, skeltom kanopom, plačiausia 
burna lig ausų ir su vientisu kaulu vietoj dantų. Sakoma, kad šis 
žvėris moka pamėgdžioti žmogaus balsą“. 

Vėlesniems žinovams atrodo, kad Plinijaus leukokrota tėra gre- 
mėzdiškas antilopės ir hienos derinys. Visus šiuos gyvūnus Plini- 
jus įkuria Etiopijos gamtovaizdyje; ten pat jis įtaiso ir laukinį bu- 
lių slankiais ragais, kietu kaip titnagas kailiu ir išvirkščia vilna. 


Kronas, arba Heraklis 


Neoplatonikas Damaskijus!!? (gimęs apie 480-uosius) traktate 
„Pirmieji pradmenys. Problemos ir sprendimai“ pateikia keistą 
orfikų teogonijos ir kosmogonijos versiją, kurioje Kronas, arba 
Heraklis, yra pabaisa. 


Anot Jeronimo ir Helaniko111 (jei abudu ne vienas ir tas pats 
asmuo), orfikai moko, kad pradžioje buvo vanduo ir purvas, iš ku- 
rių buvo sukurta žemė. Remiantis jų mokymu, pirmoji pradmenų 
pora buvo tokia: vanduo ir žemė. Iš jų atsirado trečiasis pradmuo — 
sparnuotas drakonas, iš priekio turėjęs jaučio galvą, iš galo - liūto, 
O per vidurį - dievo veidą; šis drakonas vadinosi Nesenstantis Kro- 
nas, taip pat Heraklis. Drauge su juo gimė Būtinybė, dar vadinama 
Neišvengiamybe, ir paplito lig pat visatos pakraščių... Drakonas 
Kronas išspaudė iš savęs trilypę sėklą: drėgnąjį Eterį, beribį Chao- 
są ir ūkanotąjį Erebą. Po jais jis padėjo kiaušinį, iš kurio išsirito 
pasaulis. Paskutinis pradmuo buvo dievas, vyras ir moteris kartu, 
su auksiniais sparnais ant nugaros, jaučių galvomis šonuose ir 
didžiuliu drakonu ant galvos, žvėrių žvėrimi... 

Galbūt, dėl to, kad visos perdėtos baisenybės mums atrodo bū- 
dingesnės Rytams, o ne Graikijai, Waltheris Kranzas!!? šias išmo- 
nes kildina iš Rytų. 


Kujata 


Musulmonų kosmologijoje Kujata yra milžiniškas jautis su ke- 
turiais tūkstančiais akių, ausų, šnervių, burnų ir kojų. Kelias 
nuo vienos ausies iki kitos ar nuo vienos akies iki kitos trunka 
penkis šimtus metų. Kujata stovi ant Bahamuto žuvies nugaros; 
jaučio nugarą slegia didžiulė rubino uola, ant uolos stovi ange- 
las, ant angelo rymo mūsų žemė. Po žuvim telkšo beribė jūra, 
po jūra verias oro bedugnė, žemiau jos dega ugnis, o po ugnim 
rangos gyvatė, tokia didelė, kad, jei nebijotų Alacho, visą kūri- 
niją prarytų. 


Lamijos 


Senovės graikų ir romėnų nuomone, lamijos gyveno Atrikoje. 
Viršum liemens jos rodosi kaip gražios moterys, bet žemiau lie- 
mens - kaip gyvatės. Nemažai žinovų teigė jas esant raganomis; 
kiti gi - piktomis pabaisomis. Jos nemokėjo kalbėti, tačiau me- 
lodingai švilpaudavo ir, šitaip prisiviliojusios keleivius dykumoje, 
juos surydavo. Jos yra dieviškos kilmės, gimusios po vienos iš 
begalės Dzeuso meilių. Robertas Burtonas „Melancholijos anato- 
mijos“ (1621) skyrelyje, skirtame meilės galiai, rašo: 

Filostratas!!? knygoje De vitae ApolloniiV* pateikia įsimintiną to- 
kios rūšies pavyzdį — jo niekaip negaliu praleisti - apie Menipą 
Likijų, 25 metų jaunuolį, kuris pakeliui iš Kenchrėjaus į Korintą 
sutiko šmėklą gražios merginos pavidalu; šioji, paėmusi jį už ran- 
kos, nusivedė į namus Korinto priemiestyje ir pasakė, kad savo 
kilme yra finikietė ir kad jeigu jis pasiliksiąs su ja, tai išgirsiąs, 
kaip ji dainuoja ir groja, ir gersiąs tokius vynus, kokių dar nie- 
kad nėra gėręs, ir niekas jiems netrukdysiąs; ji dorai ir mielai su 
juo gyvensianti ir mirsianti, ir tai būsią dora ir miela pažiūrėti. 
Jaunuolis buvo filosofas, rimtas ir santūrus, mokėjo valdyti savo 
jausmus, bet prieš meilės aistrą neatsilaikė; jis gana ilgai gyve- 
no su ja patirdamas nemažą malonumą ir galiausiai ją vedė; į 
jų vedybas tarp kitų svečių atėjo Apolonijus, kuris iš kai kurių 
požymių suprato, jog ši moteris - gyvatė, lamija, ir kad visas jos 
turtas yra tarytum Homero aprašytas Tantalo auksas: nieko tik- 
ra, vien regimybė. Pamačiusi, kad ją perprato, jinai pravirko ir 
maldavo Apolonijaus tylėti, tačiau jis nesusigraudino, ir bemat 
jinai, sidabriniai indai, namas ir visa, kas jame buvo, išnyko kaip 
dūmas: tūkstančiai žmonių girdėjo apie šį įvykį, nes tai nutiko 
pačiame Graikijos viduryje. 


Keli mėnesiai prieš mirtį Johnas Keatsas, Burtono pasakojimo 
paveiktas, sukūrė didelę poemą „Lamija“. 


Laudatores temporis acti!!> 


XVII amžiaus jūrų kapitonas portugalas Luizas da Silveira kny- 
goje De Gentibus et Moribus Asiae!!* (Lisabona, 1669) puse lūpų 
mini vieną Rytų sektą - nežinia, indų ar kinų, - kurią jis loty- 
niškai pavadino Laudatores tempori acti. Gerasis mūsų kapito- 

nas nėra nei metatizikas, nei teologas, bet vis dėlto jis aiškiai 
apibūdina praeities prigimtį anųjų garbintojų supratimu. Praeitis 
mums tėra vien laiko tarpsnis ar jų seka; kadaise tie tarpsniai 
buvo dabartimi, o nūnai juos tik apytiksliai atkuria atmintis arba 
istorija. Zinoma, ir atmintis, ir istorija paverčia tuos tarpsnius 
dabarties dalimi. Garbintojams praeitis - absoliuti; ji niekad ne- 
turėjo dabarties, jos neįmanoma prisiminti ar net nuspėti. Nei 
vienis, nei daugis nėra jai būdingi, nes tai - dabarties požymiai. 
"Tas pats sakytina ir apie jos gyventojus - jei galime čia pavartoti 
daugiskaitą - ir apie jų spalvą, dydį, svorį, formą ir t. t. Apie šio 
Niekad-Nebuvusio-Kažkada būtybes nieko negalima nei teigti, 
nei neigti. 

Silveira pažymi visišką šios sektos beviltiškumą; praeitis pati 
savaime negali nė nutuokti, kad ją garbins, o juo labiau padėti 
ar paguosti savo gerbėjų. Jei kapitonas būtų nurodęs šios keis- 
tos bendruomenės tautybę ar kokį kitą bruožą, mums būtų buvę 
lengviau tęsti tolesnes paieškas. Mūsų žiniomis, jie neturėjo nei 
šventyklų, nei šventųjų raštų. Ar „garbintojai“ dar egzistuoja? O 
gal jie - drauge ir jų blausus tikėjimas - jau nugrimzdo į praeitį? 


! 


Lamedvovnikai 


Žemėj yra — ir visados buvo - trisdešimt šeši dorieji!!7, kurių pa- 
skirtis —- pateisinti pasaulį Dievo akivaizdoje. Jie yra lamedvov- 
nikai. Jie nepažįsta vienas kito ir labai skursta. Jeigu žmogus 
netyčia sužino, kad yra lamedvovnikas, jis kaipmat miršta, o jo 
vietą užima kitas, nors ir gyventų kitame žemės gale. Patys to ne- 
žinodami, jie yra slaptieji pasaulio ramsčiai. Jeigu ne jie, Dievas 
sunaikintų žmoniją. Jie yra mūsų gelbėtojai ir to nežino. 

Šį mistinį žydų tikėjimą savo kūriniuose išdėstė Maxas Brodas!!š, 

Jo tolimas ištakas galima atsekti XVIII Pradžios knygos sky- 
riuje: „Viešpats atsakė: jei rasiu Sodomos mieste penkiasdešimt 
teisiųjų, dėl jų pasigailėsiu visos šios vietos.“ 

Musulmonai turi panašų atitikmenį - kutbą. 


Lemuūrai 


Senovės žmonės manė, kad mirusiųjų vėlės klajoja po pasaulį ir 
drumsčia jo gyventojų ramybę. Gerąsias dvasias vadino nami- 
niais larais (Lares familiares), piktąsias - larvomis (Larvae) arba 
lemūrais (Lemures). Jos gąsdino geruosius ir nuolat persekiojo 
bloguosius ir nepagarbiuosius; romėnai paprastai gegužės mėnesį 
švęsdavo lemūrijas (Lemuria| arba lemuralijas (Lemuralia). Pir- 
masis jas įsteigė Romulas užmuštojo brolio Remo dvasiai nura- 
minti, todėl iš pradžių šventės vadinosi remurijomis (Remuria|, 
tik vėliau buvo iškraipytos į lemūrijas. Iškilmės trukdavo tris 
naktis, per jas būdavo uždaromos šventyklos ir nekeliamos ves- 
tuvės. Žmonės ant mirusiųjų kapų mėtydavo ar degindavo juo- 
das pupas, nes manyta, kad lemūrai neištveria jų kvapo. 'Iaip pat 
jie murmėdavo burtažodžius, mušė katilus ir būgnus, tikėdami, 
kad dvasios pasišalins ir nebekankins savo giminaičių žemėje. 


Lernos hidra 


Tifonas (atgrasus Tartaro ir Gajos sūnus) ir Echidna, pusiau gra- 
ži mergina, pusiau gyvatė, pagimdė Lernos hidrą. Lempriėre'as 


A 

pasakoja, kad ji „turėjo 100 galvų, pasak Diodoro!!?; penkias- 
dešimt, pasak Simonido!?9: ir devynias, pasak visų pripažintos 
Apolodoro!?!, Higino!?* ir jų draugų nuomonės“. Tačiau baisiau- 
sia buvo tai, kad nukirtus jai galvą, jos vietoj iškart ataugda- 
vo dvi naujos. Sakoma, kad galvos buvo kaip žmogaus, viena 
jų — vidurinė - nemirtinga. Hidros kvapas nuodijo vandenis ir 
nusvilindavo pasėlius. Net kai ji miegodavo, apnuodytas aplin- 
kinis oras buvo pražūtingas žmonėms. Hera skatino hidrą visaip 
menkinti Heraklio šlovę. 

Šiai baidyklei, rodos, buvo skirta gyvuoti amžinai. Ji gyveno pel- 
kėse, prie Lernos ežero. Ten pasirodė Heraklis ir Jolajas; Heraklis 
nukapojo jai galvas, o Jolajas degančia geležimi pridegino kraujuo- 
jančias žaizdas, kad neišaugtų naujos. Paskutinę, nemirtingąją, 
galvą Heraklis užkasė ir prispaudė didžiuliu akmeniu, kur ji, tai 
degdama neapykanta, tai snausdama, tebeguli ir mūsų laikais. 

Atlikdamas paskesnius žygius, Heraklis mirtinai sužeisdavo 
kitas pabaisas strėlėmis, pamirkytomis hidros tulžyje. 

Kol Heraklis kovėsi su hidra, jai padėti atskubėjo ir Herakliui į 
koją įsikabino jūros vėžys, jos draugas. Heraklis jį sumaigė. Hera 
perkėlė jį į dangų, kur jis buvo paverstas Vėžio žvaigždynu. 


Leviatano išpera 


„Auksinė legenda“, XIII amžiuje dominikonų vienuolio Jokūbo 
Voraginiečio sudaryta šventųjų gyvenimų rinktinė, itin skaitoma 
ir perskaitinėjama viduramžiais, o mūsų dienomis primiršta, pa- 
sakoja daug keistų istorijų. Knyga buvo daug kartų leidžiama ir 
verčiama, vienas iš pirmųjų į anglų kalbą ją išvertė Williamas 
Caxtonas!*. Chaucerio „Antrasis vienuolės pasakojimas“ parem- 

tas istorija iš Legenda aurea“?*;: Jokūbo veikalas taip pat įkvėpė 
Longfellową, kuris pasiskolino „Auksinės legendos“ pavadinimą 
vienai trilogijos „Kristus“ knygai. 

Mes pateikiame vieną skyriaus apie Šv. Mortą ištrauką, išvers- 
tą iš Jokūbo viduramžių lotynų kalbos: 


Anuomet miškuose, netoli Ronos, pusiaukelėj tarp Arlio ir Avin- 
Jono, gyveno drakonas, pusiau žvėris, pusiau žuvis, didesnis už 
jautį ir ilgesnis už arklį. Turėjo aštrius kaip kardas dantis ir ašt- 
rias kaip ragai iltis; jis tykojo pasislėpęs upėje, žudydamas ke- 
liautojus ir skandindamas luotus. Tačiau siaubūnas buvo nečio- 
nykštis, atplaukęs iš Galatijos jūros Mažojoje Azijoje, Leviatano, 
nuožmiausio iš vandens šliužų, ir Laukinės Asilės, kuri veisiasi 
tuose kraštuose, pagimdytas... 


C. S. Lewiso! išgalvotas padaras 


Iš plyšio lėtai, nenatūraliais nežmogiškais judesiais, raudonas 
laužo šviesoje, kretėdamas iššliaužė kažkoks siluetas. Nežmogis, 
kas gi dar: vilkdamas sulaužytą koją, atvipusiu lyg lavono žan- 
dikauliu jis pamažu atsistojo. O tada už jo nugaros iš tamsios 
skylės ėmė lįsti dar kažkas. Pirmiausia pasirodė lyg medžio ša- 
kos, paskui septyni ar aštuoni padriki kaip žvaigždynas žiburė- 
liai. Paskui dar kažkoks cilindras, blyksintis raudonais atšvaitais 
it nusvidintas paviršius. Rensomo širdis, kai šakos staiga virto 
ilgais stangriais čiuptuvais, žiburėliai - kiaukutu apvožtos galvos 
akimis, o tamsi masė už jų - grublėtu cilindriniu kūnu, nusiri- 
to į kulnus. Tuomet pasirodė kažkas dar baisiau - kampuotos, 
daugianarės kojos, o netrukus, kai Rensomas jau tikėjosi, kad 
išlindo visas kūnas, pasirodė kitas toks pat, tada trečias. Padaras 

buvo iš trijų dalių, sujungtų kaip vapsvos liemuo. Visos trys da- 
lys rodėsi nelygiai sudėtos, tarytum sumindytos; šita milžiniška, 
daugiakojė, virpuliuojanti bjaurastis sustojo tiesiai už Nežmogio, 
ir klaikūs jų abiejų susipynę šešėliai šoko grėslų šokį ant akmę- 
ninės uolos sienos. 


C. S. Lewisas, Perelandra 


C. S. Lewiso pramanytas gyvūnas 


Dabar daina labai suskardėjo, tačiau per tankius brūzgynus jis 
negalėjo matyti nė per sieksnį į priekį. Staiga muzika nutilo. 
Pasigirdo šlamėjimas ir lūžtančių šakų traškesys. Rensomas 
skubiai puolė tenai, tačiau nieko neberado. Jau rengėsi mesti 
paieškas, kai daina vėl pasigirdo kiek tolėliau. Dar kartą mėgino 
brautis jos link, o dainuojanti būtybė, dar kartą nutilusi, pasi- 
traukė. Kone visą valandą juodų žaidė slėpynes, kol galiausiai 
jam pasisekė. 

Kuo atsargiausiai artindamasis vis garsėjančios muzikos link, 
pro žiedais aplipusias šakas jis pagaliau pamatė kažką juoduo- 
jant. Rensomas, dainai nutilus, tylutėliai stovėdavo, ir kokias 
dešimt minučių, vėl pasigirdus dainai, labai atsargiai sėlindavo 
priekin. Galų gale jis pamatė visą būtybę, o ši dainuodama net 
neįtarė, kad yra stebima. Ji tupėjo lyg juodas šuo glotniu ir žvil- 
giu kailiu, tačiau pečiai kilo aukštai virš Rensomo galvos, o juos 
remiančios priekinės kojos panėšėjo į jaunus medelius, o minkš- 
tos pėdos buvo didžiulės kaip kupranugario. Milžiniška apvalainą 
papilvė buvo balta, o virš pečių kilo ilgas lyg žirgo kaklas. Iš tos 
vietos, kur stovėjo, Rensomas matė jos profilį, iš praviros burnos 
sklido vingrios džiaugsmingos trelės, buvo beveik galima matyti, 

kaip jos blizgioje gerklėje virpa muzika. Stebėdamasis Rensomas 
apžiūrinėjo plačiai atmerktas drėgnas akis ir virpančias jautrias 
šnerves. Tuomet padaras nutilo, pamatė Rensomą, metėsi į šalį 
i, mataruodamas ilgą pūkuotą uodegą, sustojo už keleto žings- 
nių; stovėdamas keturiomis jis dydžiu tikrai nenusileido jaunam 
drambliui. Regis, tai buvo pirmas Perelandroje sutiktas gyvūnas, 
kuris baidėsi žmogaus. Tačiau jis išties nejautė baimės. Renso- 
mo kviečiamas, žvėris priėjo arčiau, aksominiu snukiu palietė jo 
delną ir leidosi glostomas, tačiau beveik iškart atšoko ir, išrietęs 
ilgą sprandą, paslėpė galvą tarp letenų. Kai žvėris nurisnojo to- 
lyn, Rensomas nebemėgino artintis ir nesekė iš paskos. Neaiškiai 
jautė, kad tuo būtų lyg įžeidęs tos būtybės stirnišką baikštumą, 
švelnią ir nuolaidžią šio drovumo išraišką ir jo akivaizdų troš- 
kimą likti daina, vien tik daina neįžengiamų miškų glūdumoj. 
Rensomas vėl leidosi kelionėn; po kelių sekundžių už jo nugaros 
pasigirdo daina, dar skardesnė ir nuostabesnė nei pirma, tarsi 
triumfo giesmė atgavus vienatvę. 


Šios rūšies žvėrys neturi pieno [pasakė Perelandra] ir jų jauniklius 
žindo kitos rūšies patelė. Ji stambi, daili ir nebyli; kol dainingasis 
jauniklis minta jos pienu, jis gyvena kartu su jos vada ir paklūsta 
jai. Bet užaugęs jis tampa dailiausias ir puikiausias iš visų žvėrių 
ir palieka žindyvę. O ji gėrisi jo daina. 


C. S. Lewisas, Perelandra 


Lietaus paukštis 


Be drakono, kinų žemdirbiai lietui iššaukti turi ir paukštį, vardu 
Šang Yangas. Jis turi tik vieną pėdą; senais laikais vaikai stryk- 
čiodavo ant vienos kojos ir, suraukę antakius, kartodavo: „Lietus 

kapsi, kai Šang Yangas straksi.“ Anot legendos, paukštis snapu 
susemia upių vandenį, o vėliau išlieja ant laukų. 

Vienas senovės išminčius jį prijaukino ir nešiojosi ant ran- 
kovės. Istorikai pasakoja, jog vienąsyk paukštis, plasnodamas 
ir šokinėdamas, vaikštinėjo priešais valdovo Či sostą. Valdovas, 
smarkiai sunerimęs, nusiuntė ministrą į Lu rūmus pas Kontucijų 
patarimo gauti. Šis išpranašavo, jOg Šang Yangas sukels potvynį 
krašte ir jo apylinkėse, todėl patarė statyti užtvankas ir kasti ka- 
nalus. Valdovas paklausė mokytojo perspėjimo ir išvengė didelės 
nelaimės. 


Lygintojas 


1840-1864 m. Šviesos Tėvas (kurį mes taip pat galime vadinti 
Vidiniu Balsu) apreiškė bavarų muzikantui ir mokytojui Jakobui 
Lorberiui!'?6 ištisą virtinę patikimų regėjimų apie mūsų Saulės 
sistemos dangaus kūnų gyventojus, fauną ir florą. Tarp naminių 
gyvūnų, apie kuriuos sužinojome iš šitų regėjimų, minimas Ly- 
gintojas, arba Žemtrypys (Bodendriicker), teikiantis neįkainoja- 
mas paslaugas Mirono planetoje, kurią paskesni Lorberio leidėjai 
tapatina su Neptūnu. 

Lygintojas yra dešimt kartų stambesnis už dramblį, į kurį jis 
stulbinamai panašus. "Turi gana trumpą ir storą straublį, ilgas tie- 
sias iltis; jo oda blyškiai žalia. Piramidiškos galūnės labai išpla- 
tėja į galą, o piramidžių viršūnės lyg įsmeigtos į kūną. Taigi šitą 
trypiką atveda į grublėtą statybų aikštelę pirmiau negu statytojus 
ir mūrininkus, kur jis savo pėdomis, straubliu ir iltimis nulygina 
ir išplūkia žemę. 

Lygintojas maitinasi šaknimis ir žolėmis, neturi priešų, išsky- 
rus vieną kitą vabzdžių rūšį. 


Lilit 


„Nes prieš Ievą buvo Lilit“, - liudija senovės žydų tekstas. Ši le- 
genda įkvėpė anglų poetą Dante Gabrielį Rossetti (1828-1882) 
sukurti poemą „Rojaus buveinė“. Lilit buvo gyvatė, ji buvo pir- 
moji Adomo žmona ir pagimdė jam 


Shapes that coiled in the woods and waters, 
Glittering sons and radiant daughters. 


Būtybes, knibždančias miškuos, prie vandenų, 
Daugybę žibančių dukrų ir žėrinčių sūnų. 


Tik vėliau Dievas sukūrė Ievą; kad atkeršytų moteriai, Adomo 
žmonai, Lilit įkalbėjo ją paragauti uždrausto vaisiaus ir pagimdy- 
ti Kainą, Abelio brolį ir žudiką. Tokia yra pirminė mito versija, 
kurios laikėsi ir kurią išplėtojo Rossetti. Viduramžiai, pasidavę 
žodžio lai] (>**>), hebrajų kalba reiškiančio „naktį“, įtakai, pasuko 
mitą kita linkme. Lilit jau nėra gyvatė; ji virto nakties šmėkla. 
Kartais ji — angelas, valdantis žmonijos dauginimąsi, kartais — 
demonas, puolantis vienišus miegančiuosius ar keliautojus. Pa- 
prasta liaudis ją vaizdavosi kaip aukštą nebylią moterį ilgais ir 
palaidais juodais plaukais. 

Mandragora 


Kaip ir baromecas, augalas, vadinamas mandragora, siejasi su 
gyvūnija, nes raunamas rėkia; kas riksmą girdi, gali išprotėti. 
Shakespeare'o dramoje („Romeo ir Džuljeta“, IV, 3) skaitome: 


Nuo pragariškos smarvės 
Ir mandragoros išrautos riksmų, 
Kurie iš karto žmogui temdo protą...!?7 


Pitagoras augalą vadina „antropomorfišku“; romėnų agrono- 
mas Liucijus Kolumela!?š —- „pusžmogiu“, o Albertas Didysis!?? 
rašė, kad mandragoros kaip žmonės būna skirtingų lyčių. Anks- 
čiau gyvenęs Plinijus teigė, kad baltoji mandragora — vyriška, 
o juodoji - moteriška. Be to, mandragoros rinkėjai, žiūrėdami 
į vakarus, kardu apibrėžia tris ratus; nuo jos lapų sklinda toks 
stiprus kvapas, kad žmonės netenka žado. Ją išrovusiam žmogui 
grėsė baisios nelaimės; paskutinėje „Judėjos karo“ knygoje Juoza- 
pas Flavijus'*? siūlo panaudoti specialiai apmokytą šunį; išrovus 
augalą, šuo padvesia, užtat mandragoros lapai tinka kvaišalams, 
laisvinamiesiems vaistams ir eliksyrams gaminti. 

Žmogaus pavidalą menanti mandragora pagimdė prietarą, 
kad ji neva auganti kartuvių papėdėje. Seras Thomas Browne'as 
(Pseudodoxia epidemica, 1646) kalba apie pakartųjų riebalus, 
maitinančius jos šaknį; kadaise populiarus rašytojas Hansas 
Heinzas Ewersas!?! parašė romaną (Alraune, 1911), kuriame 
pasakojama, kad pakaruoklio sėkla buvo įšvirkšta prostitutei ir 
šioji pagimdė gražią raganaitę. Vokiškai mandragora yra Alraune,; 
anksčiau buvo sakoma Alruna; šis žodis kilęs iš runos, reiškian- 
čios „šnabždesys“, „gausmas“. Iš čia (pagal Skeatą) žodis: ėmė 
reikšti „paslaptį... raštą, nes rašmenys buvo laikomi slėpiniu, 

kurį žino tik keli išrinktieji“. Paprasčiau tariant, turbūt regimo 
ženklo kaip garso simbolio idėja glumino nordinį protą, vadinasi, 
čia slypėjo paslaptis. 

Pradžios knyga (XXX, 14-17) pateikia įdomią nuorodą į vai- 
singąsias mandragoros savybes: 


14. Vieną dieną per kviečiapjūtę, būdamas laukuose, Rubenas ap- 
tiko mandragorų ir parnešė namo savo motinai Lėjai. Rachelė tarė 
Lėjai: „Prašyčiau duoti man truputį tavo sūnaus mandragorų.“ 
15. Lėja jai atšovė: „Nejau tau negana, kad atėmei mano vyrą? Argi 
norėtum atimti ir mano sūnaus mandragoras?“ Rachelė atsakė: 
„Teguli jis šią naktį guli su tavimi už tavo sūnaus mandragoras.“ 
16. Taigi vakare, Jokūbui grįžtant iš laukų, Lėja išėjo jo pasitikti 
ir paskelbė jam: „Turi pas mane ateiti, nes aš nusamdžiau tave už 
sūnaus mandragoras.“ Tad tą naktį jis gulėjo su ja. 

17. Dievas išklausė Lėjos, ji pastojo ir pagimdė Jokūbui penktą 
sūnų. 


XII amžiuje Talmudo vokiečių-žydų aiškintojas parašė šią pa- 
straipą: 


Nuo žemėje glūdinčios šaknies driekiasi į gyslą panaši atauga ir 
šia gysla už bambos - kaip moliūgas ar agurotis — pririštas gyvū- 
nas, vardu Jadua, bet Jadua viskuo panašus į žmogų: veidu, kūnu, 
rankomis ir kojomis. Jis išrauna ir sunaikina viską aplink, kiek 
siekia gysla. Reikia strėle nukirsti gyslą, ir tada gyvūnas nugaišta. 


Gydytojas Dioskoridas!?? (I a. po Kr.) tapatina mandragorą su 
kirkėja, arba „Kirkės žole“, apie kurią dešimtoje „Odisėjos“ kny- 
goje skaitome: 


Šaknys jų visiškai juodos, o žiedas baltas kaip pienas. 
„Moli“ vardu vadina dievai, žmonėms trumpaamžiams 
Rasti jų baisiai sunku, o dievai yra visagaliai!?s. 


Mantikoras 


Plinijus (VIII, 21) praneša, kad, anot graiko Ktesijaus, Artakserk- 
so Mnemono gydytojo, etiopų krašte gyvena „žvėris, vadinamas 
mantichoru; jis turi tris eiles dantų, kurie susineria tarpusavy 
kaip šukų dantys; jo veidas ir ausys kaip žmogaus, akys kruvinai 
raudonos, liūto liemuo ir uodega, o jos smaigalys kaip skorpiono 
gelmuo; jo balsas primena vienu metu skambančius fleitą ir tri- 
mitą; jis neišpasakytai vikrus ir labiausiai mėgsta žmogieną“. 

Flaubert'as išplėtojo šį aprašymą ir paskutiniuose „Šventojo 
Antano gundymo“ puslapiuose mes skaitome: 


MANTIKORAS - milžiniškas raudonas liūtas žmogaus veidu ir 
trim dantų eilėm. 


— Mano tviskantis purpurinis kailis susilieja su mirguliuojančiais 
smėlynais. Pro šnerves iškvepiu nuošalių vietų siaubą ir išvemiu 
marą. Aš suryju armijas, kai jos išdrįsta žengti į dykumą. 

Mano lenkti nagai kaip grąžtai, o mano dantys kaip pjūklas; 
mano uodega nerimsta, ji nusėta spygliais, aš juos šaudau deši- 
nėn, kairėn, pirmyn, atgal. Še! Še! 


Mantikoras leidžia į visas puses savo uodegos dyglius tarsi strė- 
les. Tyška kraujo lašai, aptaškydami lapus. 

Mėnulio kiškis 

Anglai mėnulio dėmėse įžiūri žmogaus figūrą; „Vasarvidžio nak- 


ties sapne“ dukart ar triskart šmėkšteli „žmogus mėnulyje“. 
Shakespeare'as mini jo nešamą erškėčių ryšelį arba erškėtyną, 

paskutinėse XX „Pragaro“ giesmės eilutėse Dante jau kalbėjo apie 
Kainą ir jo erškėčius. Komentatorius Tommaso Casini!“* cituoja 
Toskanos sakmę apie tai, kaip Dievas nutrėmė Kainą į mėnulį ir 
už bausmę liepė jam nešti erškėčių ryšelį iki amžių pabaigos. Kiti 
mėnulyje regi Šventąją Šeimą; Leopoldo Lugonesas!3 „Jausmų 
kalendoriuje“ (Lunario sentimental) rašė: 


Y est4 todo: la Virgen con el nifo; al flanco, 
San Josė (algunos tienen la buena fortuna 
De ver su vara); y el buen burrito blanco 
"Trota gue trota los campos de la luna. 


Ir ten yra visi: Mergelė, kūdikėlis, 
Šventasis Juozapas (kai kas ir jo krivūlę 
Pasigiria matąs|), baltutis asilėlis, 
"Trepsėte trepsintis po skaistųjį mėnulį. 


Kinai kalba apie mėnulio kiškį. Viename iš ankstesnių gyveni- 
mų Buda kentė alkį; kad jį pamaitintų, kiškis metėsi į ugnį. Atsi- 
dėkodamas Buda nusiuntė kiškio sielą į mėnulį. Ten, po akacijos 
medžiu, kiškis grūda stebuklingoje piestoje žoleles, kad pagamin- 
tų gyvybės eleksyrą. Kai kuriose srityse žmonės vadina šį kiškį 
„daktaru“, „brangiuoju kiškių“ arba „nefritiniu kiškiu“. 

Manoma, kad paprastas kiškis gyvena tūkstantį metų ir į se- 
natvę pabąla. 

Beje, Shakespeare'as „Audroje“ (II, 2) mini mėnulio veršiuką. 
Pasak aiškintojų, šis padaras —- nerangi baidyklė, pagimdyta mė- 
nesienos. 

Minotauras 


Mintis pastatyti namą taip, kad žmonės nerastų išėjimo, ko gero, 
dar keistesnė negu žmogus jaučio galva, tačiau abidvi išmonės ge- 
rai dera tarpusavyje, o labirinto vaizdinys tinka Minotauro vaiz- 
diniui. Visai natūralu, kad baisaus namo viduryje turi gyventi 
pabaisa. 

Minotaurą, pusiau jautį, pusiau žmogų, pagimdė Kretos ka- 
ralienė Pasifajė, apimta pašėlusios aistros Poseidono atsiųstam 
baltajam jaučiui. Dedalas, sukūręs įmantrų prietaisą karalienės 
nenormaliai aistrai patenkinti, pastatė labirintą, kad įkalintų ir 
paslėptų sūnų-pabaisą. Minotauras mito žmogiena, o jam išmai- 
tinti Kretos karalius kasmet imdavo duoklę iš Atėnų - septynis 
vaikinus ir tiek pat merginų. Kai Tesėjui teko burtai tapti besočio 
Minotauro auka, jis pasiryžo išvaduoti savo miestą nuo tokios 
naštos. Kretos karaliaus duktė Ariadnė jam davė siūlą, kad jis 
atsektų kelią atgal iš klaidžių labirinto koridorių; herojus nudobė 
Minotaurą ir išėjo iš painaus labirinto. 

Ovidijus, siekdamas atrodyti išmoningas, vienoje eilutėje 
kalba apie Sernibovemgue virum, semivirumgue bovem („vyrą 
pusiau jautį, jautį pusiau vyrą“). Dante, susipažinęs su antiki- 
niais kūriniais, bet ne su antikos monetomis ir skulptūriniais 
paminklais, įsivaizdavo Minotaurą žmogaus galva ir jaučio kūnu 
(„Pragaras“, XII, 1-30). 

Jaučio ir dviašmenio kirvio (jis vadinosi labrys, iš jo, matyt, 
kilo pats žodis labirintas) kultas buvo būdingas ikihelenistinėms 
religijoms su šventosiomis bulių kovomis. Jei spręsime iš sienų 
tapybos, žmonių figūros jaučių galvomis buvo įprastos Kretos 
demonologijai. Tikriausiai graikų mitas apie Minotaurą yra vėly- 
va ir nerišli gerokai senesnių mitų versija, dar šiurpesnių sapnų 
šešėlis. 

Mišrūnas 


Aš turiu keistą gyvūną, pusiau kačiuką, pusiau ėriuką. Paveldė- 
jau jį iš savo tėvo. Tačiau jis vystėsi jau mano laikais, anksčiau 
jis buvo labiau ėriukas, negu kačiukas. O dabar vienodai turi vie- 
no ir antro. Katės - galva ir nagai, ėriuko - dydis ir figūra; abie- 
jų akys — blyksinčios ir laukinės, kailis - minkštas ir prigulęs, 
o judėdamas kartais strykčioja, kartais sėlina. Saulėkaitoje ant 
palangės riečia nugarą ir murkia, pievoje dūksta kaip pasiutęs ir 
nesiduoda pagaunamas. Nuo kačių bėga, ėriukus nori pulti. Mė- 
nesienoje labiausiai mėgsta vaikštinėti ant stogo laštako. Miaukti 
nemoka ir bjaurisi žiurkėmis. Gali valandų valandas tykoti prie- 
šais vištidę, tačiau dar niekada nepasinaudojo proga žudyti. 

Aš girdau jį saldžių pienu, jį labiausiai mėgsta. Ilgais gurkš- 
niais sriaubia jį per savo plėšrūniškus dantis. Vaikams jis, žino- 
ma, nematytas reginys. Jie lankosi pas mane sekmadienio rytais. 
Aš laikau gyvūnėlį ant kelių, ir kaimynų vaikai stovi apie mane. 

Tada išgirstu tokių keistų klausimų, į kuriuos niekas neat- 
sakys: ir kodėl esama tokių gyvūnų, kodėl jį turiu kaip tik aš, 
ar prieš jį jau būta tokio gyvūno ir kaip bus po jo mirties, ar jis 
nesijaučia vienišas, kodėl jis neturi jauniklių, kuo jis vardu ir 
taip toliau. 

Aš nesistengiu atsakinėti, nieko neaiškinu ir pasitenkinu vien 
rodydamas tai, ką turiu. Kartais vaikai atsineša kačių, kartą net 
atėjo su dviem ėriukais. Tačiau, priešingai jų lūkesčiams, atpa- 
žinimo scenų nebuvo. Gyvūnai ramiai žvelgė vieni į kitus gy- 
vūniškomis akimis ir, matyt, pripažino vieni kitų buvimą kaip 
dievišką faktą. 

Ant mano kelių gyvūnėlis nei bijo, nei nori ką nors vaikytis. Pri- 
siglaudęs prie manęs, jis geriausiai jaučiasi. Jis laikosi šeimos, kuri 
ji išaugino. Tai tikriausiai ne kokia nors išskirtinė ištikimybė, bet 

neklystantis instinktas gyvūno, nors ir turinčio begalę giminai- 
čių, tačiau nė vieno tikro; todėl prieglobstis, kurį rado pas mus, 
jam yra šventas. 

Retkarčiais mane ima juokas, kai jis mane uostinėja, painioja- 
si man tarp kojų ir nenori pasitraukti. Maža to, kad yra ėriukas 
ir katė, jis dar beveik nori būti šunimi. Kartą, kai aš, taip kiek- 
vienam gali nutikti, nebeišmaniau, kaip tvarkytis su savo reika- 
lais ir visu tuo, kas su jais susiję, norėjau viską mesti ir šitaip 
nusiteikęs gulėjau supamajam krėsle, su gyvūnėlių ant kelių, ir 
netyčiom pažvelgiau žemyn, jo milžiniškais ūsais ritosi ašaros. 
Ar jos mano, ar jo? Ar ta katė su ėriuko siela turi ir žmogiškų 
ambicijų? Tėvas man mažai ką paliko, bet štai šitas paveldas tik- 
rai vertingas. 

Jame slypi dvejopas nerimas, tiek katės, tiek ėriuko, nors ir 
kokie jie būtų skirtingi. Todėl netelpa savo kailyje. Kartais užšo- 
ka ant krėslo šalia manęs, atsiremia priekinėmis kojomis man į 
pečius ir prikiša snukį prie mano ausies. Tarsi jis man kažką sa- 
kytų, ir paskui iš tiesų pasilenkia į priekį ir žiūri į veidą, stebėda- 
mas, kokį įspūdį man padarė jo pranešta žinia. Kad jam įtikčiau, 
aš deduosi kažką supratęs ir linkteliu. Tada jis nušoka ant žemės 
ir liuoksi apie mane. 

Galbūt geriausia išeitis tam gyvūnui būtų mėsininko peilis, 
bet aš juk jį paveldėjau ir negaliu to leisti. Todėl reikia laukti, 
kol jis pats išleis kvapą, nors kartais ir žiūri į mane protingomis 
žmogaus akimis, reikalaujančiomis protingų veiksmų. 


Franz Kafka, Eine Kreuzung“““ 


00 


Nagai 


Nagai yra indų mitologinės būtybės. 'Iai gyvatės, dažnai įgaunan- 
čios Žmogaus pavidalą. 

Vienoje iš „Mahabharatos“ knygų Ardžuną persekioja Ulūpė, 
nagų valdovo duktė, ir jis priverstas mandagiai, bet ryžtingai jai 
priminti apie savo skaistybės įžadą; o mergelė jam sako, kad jo 
pareiga — guosti nelaiminguosius. Herojus skiria jai vieną naktį. 
Buda meditavo sėdėdamas po bodhio medžiu, kai staiga užėjo 
smarkus lietus su vėtra; tuomet gailestingasis nagas septyniskart 
apsivijo jį, o virš jo galvos išskleidė it skėtį savo septynias galvas. 
Buda atvertė jį į tikrąjį tikėjimą. 

Kernas'?? "Indijos budizmo vadove“ apibūdina nagus kaip de- 
besis primenančias gyvates. Jos gyvena savo rūmuose giliai po 
žeme. Didžiosios važiuoklės (Mahajanos) išpažinėjai pasakoja, 
kad Buda skelbė vieną įstatymą žmonėms, o kitą - dievams, ir 
pastarasis - slaptasis mokymas — buvo saugomas dausose ir gy- 
vačių rūmuose; tik po kelių šimtmečių jos atskleidė šį mokymą 
Nagardžunai!*š. 

Štai indų legenda, kurią V amžiaus pradžioje užrašė kinų mal- 
dininkas Fasianis!3? (Fa-hsien): 


Karalius Ašoka atėjo prie ežero, jo pakrantėje stovėjo aukšta pa- 
goda. Jis panūdo ją nugriauti, kad pastatytų kitą, dar aukštesnę. 
Brahmanas nusivedė jį bokšto vidun, o ten jam tarė: 

— Mano žmogaus pavidalas tėra regimybė. Iš tikrųjų aš esu nagas, 
slibinas. Už nuodėmes man buvo skirta gyventi šiame klaikiame 
kūne, bet aš laikausi Budos mokymo ir tikiuosi pelnyti išganymą. 
Gali nugriauti šventyklą, jei manai, kad pastatysi geresnę. 

Nagas parodė karaliui altoriaus indus. Karalius į juos pažvelgęs 
persigando, nes jie nė iš tolo nepriminė tų, kuriuos gamina žmo- 
nės, ir paliko pagodą stovėti kaip buvus. 

Nasnai 


Tarp „Šventojo Antano gundymo“ pabaisų figūruoja ir nasnai!*?, 
turintys „tik vieną akį, skruostą, ranką, koją, pusę liemens ir 
pusę širdies“. Komentatorius Jeanas Claude'as Margolinas pa- 
daro autorystę priskiria Flaubert'ui , tačiau Lane'as pirmame 
„Tūkstančio ir vienos nakties“ tome (1839) sako, kad nasnai yra 
Šikai (Shikk), išilgai perskeltos demoniškos būtybės ir žmogaus 
palikuonys. Nasnas, pasak Lane'o |jis rašo Nesnas|, primena 
„pusę Žmogaus - pusė galvos, pusė liemens, viena ranka, viena 
koja, ant kurios jis vinkliai šokinėja...“ Gyvena Jemeno bei Cha- 
dramauto miškuose ir tyruose. Moka kalbėti. Vienos nasnų rū- 
šies, kaip ir blemių, veidas yra krūtinėje, o uodega kaip avies. Jų 
mėsa švelni, todėl labai vertinama. Kita rūšis su šikšnosparnio 
sparnais yra aptinkama Raidžo saloje (turbūt Borneo) Pietų Kini- 
jos jūros pakrantėse. „Tačiau tik Dievas, - priduria mokslingasis 
skeptikas, - yra Visažinis.“ 


Nimfos 


Paracelsas jų valdoms priskyrė tik vandens stichiją, tačiau seno- 
vės tautos manė, jog pasaulyje apstu nimfų. Jie skyrė ir vadin- 
davo jas pagal jų buveines. Driadės, arba hamadriadės, gyveno 
medžiuose, buvo nematomos ir mirdavo drauge su jais. Kitos 
nimfos buvo laikomos nemirtingomis arba, kaip prabėgom mini 
Plutarchas, gyveno 9720 metų. Tarp jų buvo nereidės ir okeani- 
dės, jos valdė jūras. Ežerų ir šaltinių nimtos vadinosi najadėmis; 
kalnų ir olų - oreadėmis. Dar buvo miškingų slėnių nimfos — 

napėjos ir girių — alseidės. Tikslus nimfų skaičius nežinomas; 
Hesiodas priskaičiuoja jų tris tūkstančius. Jos buvo rimtos jau- 
nos mergelės; tikriausiai jų vardas tiesiog reiškia „merginą, ku- 
riai metas tekėti“. Jas pamatęs galėjai apakti, o jeigu jos dar 
buvo ir nuogos - net mirti. Bent taip byloja viena Propercijaus!*! 
elegijos eilutė. 

Senovės tautos aukodavo joms medų, alyvuogių aliejų ir pie- 
ną. Jos buvo mažesniosios deivės, bet šventyklų jų garbei nesta- 
tydavo. 


Nornos 


Viduramžių skandinavų mitologijoje nornos yra moiros. Snor- 
ris Sturlusonas!“?, XIII amžiaus pradžioje sutvarkęs chaotiškus 
skandinavų mitus, teigia, kad nornų buvo trys, o jų vardai - Urdė 
(praeitis), Verdandi (dabartis) ir Skulda (ateitis). Šios trys dangiš- 
kosios nornos valdo pasaulio likimą, o kiekvienam žmogui gims- 
tant dalyvauja trys asmeninės nornos, išburiančios jo likimą. 
Galima įtarti, jog nornų vardai yra teologinio pobūdžio subtilybė 
arba priedas; senųjų germanų gentys nemokėjo taip abstrakčiai 
mąstyti. Snorris vaizduoja tris merginas prie šaltinio po Pasaulio 
Medžiu - Igdrasiliu (Yggdrasil). Jos nenumaldomai audžia mūsų 
likimo giją. 

Laikas |jis yra jų pradas), regis, jas visai užmiršo, bet maždaug 
1606 m. Williamas Shakespeare'as parašė tragediją „Makbetas“, 
kur jos pasirodo pirmoje scenoje. Tai trys laumės, išpranašaujan- 
čios Banko ir Makbeto likimus. Shakespeare'as vadina jas seseri- 
mis-laumėmis (weird sisters) (I, 3): 

Mes, už rankų susikibę, 
Apkeliaujame daugybę 
Zemių, jūrų ir krantų... 43 


Anglosaksų Vird (Wyzd) buvo nebyli deivė, lemianti dievų ir 
žmonių likimus. 


Odradekas 


Vieni sako, kad vardas Odradekas yra slaviškas, ir šitaip mėgina 
paaiškinti šio žodžio darybą. Kiti, priešingai, mano, kad jis yra 
vokiškas, tik paveiktas slavų kalbos. Abu nesvarūs aiškinimai 
leidžia spėti, kad jie - klaidingi, juolab nė vienas jų neperteikia 
žodžio prasmės. 

Savaime suprantama, niekam tai ir nerūpėtų, jei nebūtų bū- 
tybės, vardu Odradekas. Iš pirmo žvilgsnio jis panašus į plokščią 
žvaigždišką siūlų ritę, ir tikrai atrodo, kad jį apsiviję siūlai; visai 
gali būti, jog tai tik sutrūkinėję, seni, vienas su kitu susipynę ir su- 
simazgę įvairiausių rūšių ir spalvų siūlai. Tačiau jis yra ne vien ritė, 
bet ir iš žvaigždės vidurio stirksantis mažas skersinis, prie kurio 
dešiniame kampe pritaisytas dar vienas pagaliukas. Šiuo pagaliuku 
ir vienu iš žvaigždės spindulių jis gali stovėti lyg ant dviejų kojų. 

Norėtųsi tikėti, jog kadaise šis padaras turėjo tikslingą formą, 
iš kurios dabar liko tik nuoplaiša. Bet, regis, taip nėra; bent jau 
nėra kuo pagrįsti šio spėjimo; niekur nesimato pridurtų dalių ar 
lūžio pėdsakų, liudijančių tokį atsitikimą: jis atrodo kaip bepras- 
mė, tačiau savaip baigta visuma. Šiaip ar taip, neįmanoma nuo- 
dugniau jo patyrinėti, nes Odradekas be galo judrus ir nesileidžia 
pagaunamas. 

Jis pakaitomis slepiasi palėpėje, laiptinėje, koridoriuose, prie- 
menėje. Kartais ištisus mėnesius jo niekur nematyti; tikriausiai 
jis gyvena persikraustęs į kitus namus, tačiau būtinai sugrįžta 
pas mus. Daug kartų, būdavo, išeini iš namų, o jis jau guli čia, 
ant laiptelio, prie turėklų, ir tu panūsti jį užkalbinti. Zinoma, 
neužduodi jam sunkių klausimų, elgiesi kaip su vaikų, - mat 
jis toks mažas, jog taip darai nejučiom. Kuo tu vardu? - klausi. 
Odradekas, - atsako šis. O kur tu gyveni? Kur pakliūva, - atkerta 
jis ir juokiasi, tik jo juokas neįprastas, lyg kvėpuotų be plaučių. 
Jis tykus kaip nukritusių lapų šlamesys. Dažniausiai pokalbis tuo 
ir baigiasi. Net ir atsakinėja ne visada; dažnai ilgai tyli tarytum 
pliauska, iš kurios jis galėtų būti padarytas. 

Veltui save klausinėju, kas jo laukia. Ar jis mirtingas? Visi, ku- 
rie mirė, turėjo savo tikslą, savo veiklą ir todėl susinešiojo, tačiau 
Odradekui tai netinka. Nejaugi jis, amžiais vilkdamas siūlų gijas, 
ir toliau risis kūliais po mano vaikų ir mano vaikaičių kojomis? 
Aišku, jis niekam nedaro blogo, bet mintis, kad jis gali gyventi 
ilgiau negu aš, man yra beveik skausminga. 


Franz Kafka!“* 


[Originalo pavadinimas - „Namų šeimininko rūpestis“ (Die 
Sorge des Hausvaters|| 


Pantera 


Viduramžių bestiarijuose žodis „pantera“ reiškia gyvūną, visai 
nepanašų į plėšrų nūdienos zoologijos žinduolį. Aristotelis rašė, 
kad jos malonus kvapas vilioja kitus gyvūnus, o romėnų autorius 

Elianas!“?, pramintas „saldžiabalsiu“, mat puikiai mokėjęs graikų 
kalbą ir jai teikęs pirmenybę prieš lotynų, teigė, kad šis kvapas 
taip pat patinka žmonėms (kai kurie aiškintojai mano, jog Elia- 
nas supainiojęs panterą su civeta). Plinijus pasakoja, kad pante- 
ra nešioja ant nugaros didelę apvalią dėmę, augančią ir dylančią 
drauge su mėnesiu. Šias nepaprastas savybes papildė dar viena 
aplinkybė: Septuagintoje, graikiškoje Biblijoje, žodis „pantera“ 
vartojamas vienoje eilutėje (Oz 5,14), kuri gali būti pranašiška 
ištarmė apie Jėzų: „Efraimui aš esu tarsi pantera“!*“. 

Anglosaksų bestiarijuje „Ekseterio knyga“ pantera yra romus, 
vienišas dainingas žvėris, savo aromatu primenantis kvapųjį pi- 
pirą, o jo namai - slaptas urvas aukštai kalnuose. Vienintelis jos 
priešas yra drakonas, su kuriuo ji nuolat kovoja. Sočiai priėdusi, 
ji snaudžia, o „trečią dieną, kai ji nubunda, iš jos nasrų liejasi 
didinga, maloni ir skambi giesmė, o kartu su ta giesme bangelė- 
mis pasklinda jos malonūs kvapsniai, tauresni už visų žolynų ir 
medžių žiedų aromatą“. Prie jos irštvos iš laukų, pilių ir mies- 
tų atplūsta minios žmonių ir gyvūnų, nes juos traukte traukia 
jos aromatas ir muzika. Drakonas simbolizuoja amžiną priešą, 
Šėtoną; panteros pabudimas — Viešpaties prisikėlimą, žmonių 
minios - tikinčiųjų bendruomenę, o pantera - Jėzų Kristų. 

Idant ši alegorija pernelyg nenustebintų skaitytojo, priminsi- 
me, kad saksams pantera buvo ne laukinis žvėris, o egzotiškas 
pavadinimas be konkretaus vaizdinio. Dėl įdomumo galima pri- 
durti, kad Elioto poemoje „Gerontionas“ kalbama apie „Kristų 
tigrą“. 

Leonardo da Vinci pažymi: 


Atrikos pantera panaši į liūtą, tik ilgesnių letenų ir grakštesnio 


kūno. Jos kailis visiškai baltas, nusėtas juodomis į roželes pa- 
našiomis dėmėmis. Jos grožis žavi kitus gyvūnus, kurie norėtų 

šlietis prie jos, jei tik jų nenubaidytų grėslus panteros žvilgsnis. 
Tai žinodama, pantera nudelbia akis; kiti gyvūnai prisiartina, kad 
pasimėgautų jos grožiu, o jinai bemat puola arčiausiai esantį. 


Pelikanas 


Kasdienės zoologijos pelikanas yra vandens paukštis; jo išskleis- 
tų sparnų plotis siekia kokias šešias pėdas, snapas labai ilgas, o 
apatinė snapo dalis praplatėjusi ir panaši į maišą žuviai laikyti. 
Legendų pelikanas yra smulkesnis, taigi ir jo snapas - trumpes- 
nis ir aštresnis. Remiantis liaudiška etimologija, -— pelicanus, 
baltapūkis, — tikrojo pelikano plunksnos yra baltos, bet pasakų 
pelikano - geltonos, kartais net žalios. (Tikroji pelikano žodžio 
kilmė yra graikų žodis Teiex06, „kapojantis kirvis“, mat senovės 
žmonės jo ilgą snapą supainiojo su genio snapu.) Bet jo elgsena 
dar keistesnė už išvaizdą. 

Motina taip uoliai snapu ir nagais myluoja savo atžalas, kad 
juos užmurdo. Po trijų dienų pasirodo tėvas ir, pamatęs Žžuvu- 
sius jauniklius, iš nevilties snapu praplėšia sau krūtinę. Iš žaizdų 
plūstelėjęs kraujas atgaivina negyvus paukščiukus. Šitaip pasa- 
kojama viduramžių bestiarijuose, nors šv. Jeronimas, komentuo- 
damas 102 psalmę („Esu lyg pelikanas tyruose, lyg pelėda apleis- 
tuose griuvėsiuose“) dėl vados žūties kaltina gyvatę. Apie tai, kad 
pelikanas persiplėšia krūtinę ir maitina jauniklius savo krauju, 
byloja populiariausia legendos versija. 

Kraujas, atgaivinantis mirusiuosius, sukelia mintį apie Eucha- 
ristiją ir nukryžiavimą, todėl garsioje „Rojaus“ eilutėje (XXV, 113) 
Jėzus Kristus vadinamas nostro Pellicano — „žmonijos pelikanu“. 
Benvenuto Imola'os!“? lotyniškas komentaras šią vietą aiškina 

taip: „Jis vadinamas pelikanu, mat atvėrė savo šoną mums iš- 
ganyti, tarytum pelikanas, prikeliantis negyvus jauniklius savo 
krūtinės krauju. Pelikanas yra egiptiečių paukštis.“ 

Pelikanas dažnai pasitaiko bažnytinėje heraldikoje, dar ir mūsų 
dienomis jis vaizduojamas ant bažnytinių taurių. Leonardo de 
Vinci'o bestiarijuje pelikanas aprašomas taip: 


Jis karštai myli savo jauniklius, tad, aptikęs juos lizde negyvai 
sugeltus gyvatės, išdrasko sau krūtinę ir, nuplovęs savo krauju, 
grąžina jiems gyvybę. 


Pigmėjai 


Senovės tautos įsivaizdavo, kad nykštukų tauta - dvidešimt sep- 
tynių colių aukščio - gyvena kažkur kalnuose, anapus Indijos ar 
Etiopijos. Plinijus teigė, kad jie stato trobeles iš purvo, sumai- 
šyto su plunksnomis ir kiaušinių lukštais. Aristotelis įkurdina 
juos požeminiuose urvuose. Kviečiapjūtei jie apsiginkluoja kir- 
viais, lyg eitų miško kirsti. Kasmet juos užpuola pulkai gervių, 
sukančių gūžtas Rusijos stepėse. Pigmėjai, raitomis ant avinų ir 
ožių, keršija joms, naikindami savo priešų kiaušinius ir lizdus. 
Šie karo žygiai trunka tris mėnesius iš dvylikos. 

Pigmėju vadino ir kartaginiečių dievą, kurio iš medžio raižytą 
galvą jie įtaisydavo karo laivų pirmagalyje priešams įbauginti. 

Pabaisa Acherontas 


Tik vienas žmogus sykį matė pabaisą Acherontą, ir tai nutiko XII 
amžiuje Airijos mieste Korke. Šios istorijos originalas gėlų kalba 
yra dingęs, tačiau benediktinų vienuolis iš Regensburgo (Ratisbo- 
nos) išvertė ją į lotynų kalbą, o iš lotynų šis pasakojimas paskli- 
do ir kitomis kalbomis, tarp jų - švedų ir ispanų. Išliko daugiau 
nei pusšimtis lotyniško vertimo rankraščių, besiskiriančių tik 
neesminėmis detalėmis. Vertimas buvo įvardytas kaip „Tandalo 
regėjimas“ (Visio Tundali) ir laikomas vienu iš Dante's poemos 
šaltinių. 

Pradėkime nuo žodžio „Acherontas“. X „Odisėjos“ giesmė- 
je — tai viena iš mirusiųjų karalystės upių, tekanti kažkur va- 
kariniame gyvenamojo pasaulio pakraštyje. Jo vardas skamba ir 
„Eneidoje“, ir Lukano „Farsalijoje“, ir Ovidijaus „Metamortozė- 
se“. Dante įamžino jį tokiomis eilutėmis: „Ant niūrių Acheronto 
krantų“ (Su la trista riviera d'Acheronte)*š. 

Pagal vieną mitą Acherontas yra bausmę kenčiantis titanas; 
pagal kitą, ankstesnį, jis yra prie Pietų ašigalio, po antipodų 
žvaigždynais. Etruskai turėjo „Likimo knygas“, pranašysčių pa- 
mokymus, ir „Acheronto knygas“, pamokymus sielai po kūno 
mirties. Ilgainiui Acherontas ėmė reikšti pragarą. 

Tundalas buvo airių riteris, pamaldus ir narsus, tačiau toli 
gražu ne šventuolis. Kartą jis rimtai susirgo savo širdies damos 
namuose. Tris dienas ir naktis jį laikė mirusiu, tik širdies plote 
jautėsi kažkiek šilumos. Atsipeikėjęs jis papasakojo, kad jo an- 
gelas sargas aprodęs jam pomirtinį pasaulį. Iš daugelio jo regėtų 
stebuklų mus domina tik pabaisa Acherontas. 

Acherontas didesnis už kalną. Jo akys žioruoja ugnimi, o bur- 
na tokia didelė, kad joje lengvai sutilptų devyni tūkstančiai žmo- 
nių. Du pasmerktieji kaip stulpai ar atlantai laiko burną pražiotą, 

vienas stovi ant kojų, kitas - ant galvos. Trys gerklės veda į vidų 
ir tvoskia amžinąja ugnimi. Iš baidyklės vidurių sklinda netylan- 
tys begalės pasmerktųjų sielų verksmai. Velniai pasako Tunda- 
lui, kad pabaisa vadinasi Acherontas. Angelas sargas jį palieka, ir 
"Tundalas kartu su kitais įtraukiamas į vidų. Ten jį supa vien aša- 
ros, tamsa, dantų griežimas, ugnis, nepakeliamas karštis, ledinis 
šaltis, šunys, lokiai, liūtai ir gyvatės. Šioje legendoje pragaras yra 
žvėris su kitais žvėrimis viduje. 

1758 m. Swedenborgas!“? rašė: „Man neleido pamatyti bendro 
pragaro vaizdo, bet buvo pasakyta, kad jei rojus savo forma pri- 
mena žmogų, tai pragaras - šėtoną.“ 


Paukštis Feniksas 


Monumentaliomis skulptūromis, akmeninėmis piramidėmis ir 
brangiomis mumijomis egiptiečiai siekė vieno — amžinybės. Tad 
visai dėsninga, kad jų šalyje užgimė mitas apie cikliškai atgims- 
tantį ir nemirtingą paukštį, nors paskui mitą išplėtojo graikai 
ir romėnai. Adolfas Ermanas!? rašo, kad pagal Heliopolio mito- 
logiją Feniksas (benu) yra jubiliejų, arba ilgų laiko ciklų, valdo- 
vas. Herodotas garsioje ištraukoje (II, 73), išlaikydamas skeptišką 
toną, atpasakoja pirminę legendos versiją: 


Yra ir kitas šventas paukštis, vadinamas feniksu. Aš jo gyvo ne- 
mačiau, tik nupieštą. Mat jis labai retai juos aplanko - heliopo- 
liečiai sako, kad tik kartą per 500 metų. Jis atskrenda tik tada, 
kai nugaišta jo tėvas. Jei spręsime iš to, kaip piešiamas, jis turėtų 
atrodyti šitaip: plunksnų dalis rožinės spalvos, kitos - raudonos; 
visa savo išvaizda ir dydžiu primena erelį. Apie jį pasakoja — bet 

tuo netikiu — štai ką: iš Arabijos jis atneša į Heliopolio šventyklą 
savo tėvą, suvyniotą į mirą, ir palaidoja toje saulės šventykloje. 
Gabena tokiu būdu: pirmiausia iš miros nulipdo kiaušinį tokio 
dydžio, kokį tik įstengia panešti; paskui mėgina tą kiaušinį nešti; 
kai jau gerai įpranta jį pakelti, išima to kiaušinio vidų ir ten įdeda 
savo tėvą; paskui vėl užlipina mira skylę, pro kurią buvo kiaušinį 
išskobęs ir įdėjęs tėvą. Taigi kiaušinis su tėvu yra tokio pat sun- 
kumo. Tada tą kiaušinį neša į Egiptą, į dievo šventyklą. Taip jie 
pasakoja apie tą paukštį!*!. 


Penkiais šimtmečiais vėliau šią nuostabią istoriją pasigavo "IA- 
citas ir Plinijus; pirmasis teisingai pažymėjo, kad senus laikus 
dengia miglos, tačiau tradicija nustatė, jog Feniksas rodosi kas 
1461 metai |„Analai“, VI, 28). Antrasis taip pat pasidomėjo Fe- 
nikso chronologija; jis rašo (X, 2), kad, anot Manilijaus!??, paukš- 
tis gyvena tiek, kiek trunka Platono, arba Didieji, metai. Platono 
metai — tai periodas, per kurį saulė, mėnulis ir penkios planetos 
grįžta į pradinę padėtį!*3; "Tacitas veikale Dialogus de Oratoribus“* 
mini jo trukmę —- 12 954 žmonių metai. Antikos žmonės tikėjo, 
kad, šiam milžiniškam astronominiam ciklui praėjus, pasaulio 
istorija vėl kartosis iki menkiausių detalių, nes kartojasi planetų 
įtaka; taigi Feniksas yra kaip šio proceso atspindys ar atvaizdas. 
Pabrėždami glaudesnį sąryšį tarp Fenikso ir Kosmoso, mes gali- 
me paminėti, jog, pasak stoikų, pasaulis žus ir atgims ugnyje, o 
pats ciklas neturi nei pradžios, nei pabaigos. 

Laikas supaprastino Fenikso atgimimo metodą. Herodotas kal- 
ba apie kiaušinį, o Plinijus - apie kirminą, bet poetas Klaudianas 
IV amžiaus pabaigoje jau šlovina nemirtingąjį paukštį, pakylantį 
iš savo pelenų, paties savęs įpėdinį ir amžių liudytoją. 

Nedaug yra mitų, kurie yra tiek paplitę kaip mitas apie Fenik- 
są. Prie minėtų autorių mes galime pridurti Ovidijų („Metamor- 
tozės“, XV), Dante'ę („Pragaras“, XXIV), Pellicerį!“5 („Feniksas ir 

jo gamtiška istorija“), Ouevedo („Ispanų Parnasas“, VI) ir Milto- 
ną („Samsonas kovotojas, in fine“!59). Shakespeare'as „Henriko 
VIII“ (V, 4) pabaigoje parašė šias grakščias eiles: 


tačiau kai miršta 
Skaistusis feniksas, stebuklas tikras, 
Pakyla naujas jis iš pelenų, 
Pats sau sūnus, didžiai grožėtis vertas... 


Be to, mes galime paminėti Laktancijui!“? priskiriamą lotyniš- 
ką poemą De Ave Phoenice!** ir ją atkartojantį anglosaksišką per- 
dirbinį, datuojamą VIII amžiumi. Tertulianas!“?, Šv. Ambrazie- 
jus!“ ir Kirilas Jeruzalietis!*! pateikdavo Feniksą kaip prisikėlimo 
iš mirusiųjų įrodymą. Plinijus šaiposi iš gydytojų, kurie skiria 
vaistus, paruoštus iš Fenikso lizdo ir pelenų. 


Peritijas 


Anot legendos, Eritrėjos sibilė išpranašavo, kad Romą sugriaus 
peritijai. 642 m. Sibilės pranašysčių užrašai sudegė didžiajame 
Aleksandrijos gaisre: mokytieji gramatikai, ėmęsi atkurti kai ku- 
riuos apdegusius devynių ritinių fragmentus, turbūt taip niekad 
ir neaptiko pranašystės apie Romos likimą. 

Ilgainiui atsirado būtinybė suieškoti šaltinį, kuris daugiau nu- 
šviestų šį gana miglotą padavimą. Įveikę tūkstantį ir vieną kliūtį, 
sužinojome, kad XVI amžiuje rabinas iš Feso (tikriausiai Jakobas 
ben Chaimas) išspausdino istorinį traktatą, kuriame pacitavo 
nūnai dingusio graikų komentatoriaus veikalo ištrauką, pasako- 
jantį kelis istorinius faktus apie peritijus, akivaizdžiai gautus iš 

orakulų anksčiau, nei Omaras sudegino Aleksandrijos biblioteką. 
Išsilavinusio graiko vardas neišliko, tačiau išsaugoti fragmentai 
skamba taip: 


Peritijai gyvena Atlantidoje ir yra pusiau elniai, pusiau paukščiai. 
Jie turi elnio galvą ir kojas. Pats kūnas yra visai kaip paukščio, su 
"sparnais ir plunksnomis... 

Keisčiausia jų savybė yra apšvietus saulei mesti ne savo kūno, 
o žmogaus šešėlį. Iš to kai kurie daro išvadą, kad peritijai yra ke- 
liautojų, mirusių toli nuo namų ir dievų globos, vėlės... 

...1r juos užklupo netikėtai, kada jie valgė sausą žemę... skrai- 
dė būriais, ir juos matė svaiginančiame aukštyje virš Heraklio 
stulpų... 

...jie [peritijai| yra mirtini žmonių giminės priešai; kai jiems 
pavyksta nužudyti žmogų, jų šešėlis įgyja jo kūno pavidalą ir jie 
atgauna dievų malonę. 

...0 tie, kurie su Scipionu!“* perplaukė jūrą, kad užkariautų Kar- 
taginą, vos nepatyrė nesėkmės, mat jiems plaukiant peritijų pul- 
kas užpuolė laivus ir nužudė, sužalojo daug romėnų... Nors mūsų 
ginklai jų neveikia, kiekvienas iš gyvūnų - jeigu jie gyvūnai - gali 
nužudyti tik po vieną žmogų. 

„„1šsivolioję aukų kraujyje, peritijai nuskrenda mosuodami ga- 
lingais sparnais. 

„Ravenoje, kur juos neseniai matė, pasakojama, kad jų plunks- 
nos šviesiai mėlynos spalvos, o tai mane nustebino, nes pagal 
ankstesnius liudijimus jų plunksnos yra tamsiai žalios. 


Nors pateiktos ištraukos ganėtinai išsamios, tenka apgailes- 
tauti, jog iki mūsų dienų apie peritijus negauta jokių kitų žinių. 
Rabino traktatas, išsaugojęs mums šiuos aprašymus, iki Antrojo 
pasaulinio karo buvo laikomas Drezdeno universiteto bibliotekoje. 
Skaudu apie tai kalbėti, tačiau šis dokumentas irgi pražuvo - neži- 

nia, ar sudegė per bombardavimą, ar jį anksčiau sudegino naciai. 
Reikia tikėtis, kad vieną dieną pasirodys kitas šio veikalo nuora- 
šas ir vėl papuoš kurios nors bibliotekos lentynas. 


Poe išgalvotas gyvūnas 


Edgaras Allanas Poe kūrinyje „Arturo Gordono Pimo iš Nanta- 
keto pasakojimas“, išspausdintame 1838 metais, kai kurioms 
Antarktidos saloms priskiria stulbinančią, tačiau įtikimą fauną. 
XVIII skyriuje skaitome: 


Iš vandens išgriebėme krūmą, aplipusį raudonomis kaip gudobelės 
uogomis, ir negyvą keistą sausumos gyvūną. Jis buvo kokių trijų 
pėdų ilgio, bet tiktai šešių colių aukščio, turėjo keturias trumpas 
kojas ilgais skaisčiai raudonais nagais, iš pirmo žvilgsnio pana- 
šiais į koralus. Visas gyvūno kūnas apaugęs tiesiais, šviesiais kaip 
šilkas baltutėliais plaukais. Uodega kaip žiurkės smaili, kokios 
pusantros pėdos ilgio. Iš galvos buvo panašus į katę, tiktai ausys 
nulinkusios kaip šuns. Dantys, kaip ir nagai, skaisčiai raudoni. 


Nemažiau keistas buvo ir šių pietinių regionų vanduo. Sky- 
riaus pabaigoje Poe rašo: 


Vanduo buvo kažkoks neįprastas, ir mes nesiryžome juo malšinti 
troškulio, manydami, kad jis užterštas... Aš net nemoku tiks- 
liai nusakyti šio skysčio savotiškumo, dėl to negaliu išsiversti be 
daugybės žodžių. Nors nuožulnumose jis bėgo tokiu pat greičiu 
kaip ir paprastas vanduo, bet nesiliejo taip lengvai, išskyrus gal 
tas vietas, kur krito kaskadomis ir neatrodė skaidrus. Bet nega- 
lėjai pasakyti, kad jis nėra skaidrus kaip kalkinis vanduo. Jis tik 

neatrodė toks. Iš pirmo žvilgsnio, ypač lygioje vietoje tąsumu jis 
priminė vandenyje palietą gumiarabiką. Bet tai tik mažiausias iš 
keistumų. Jis nebuvo bespalvis, bet neturėjo ir kokios nors vienos 
spalvos; judėdamas jis mainėsi visais įmanomais purpuro atspal- 
viais, tarsi mirguliuojantis natūralus šilkas... Pasisėmę jo į indą 
ir leidę nusistoti, pamatėme, kad jame yra daug atskirų gyslelių, 
kurių kiekviena kito atspalvio, ir tos gyslelės nesimaišė, nes da- 
lelių sankabos jėga vienoje kurioje nors gyslelėje daug stipresnė, 
negu tarp atskirų gyslelių. Mes pertraukėme peiliu skersai tėkmę 
ir ji vėl susiliejo, kaip įprasta vandeniui, o ištraukus peilį, neliko 
jokio ženklo. O kai pabandėme peiliu tiksliai atskirti dvi gysleles, 
jos lengvai atsiskirdavo ir tik po kiek laiko sankabos jėga vėl jas 
suglausdavo. 


Remora 


Remora lotyniškai reiškia „vilkinimas“ arba „kliūtis“. Tokia yra 
tiksli prasmė žodžio, perkeltine prasme taikomo prielipų žuvų 
rūšiai Echeneis; buvo manoma, kas jos turi galią sustabdyti laivą 
prisisiurbdamos prie jo. Remora yra pelenų atspalvio žuvis; jos 
viršugalvis baigiasi kremzliniu skridinėliu, kuriuo, sukūrusi va- 
kuumą, ji gali prisisiurbti prie kitų povandeninių gyvūnų. Štai ką 
Plinijus rašo apie jos savybes (IX, 25); 


Yra tokia maža žuvytė, dažniausiai ji sukiojasi šalia uolų ir va- 
dinasi echeneis; žmonės mano, kad jeigu ji prisisiurbia prie van- 
deny esančio laivo kilio, laivas sulėtina greitį; todėl ją taip ir pa- 
vadino; lygiai dėl tos pačios priežasties ji turi blogą vardą meilės 
reikaluos, nes jos užburti vyrai ir moterys netenka meilės įkarš- 
čio ir aistros; taip pat ji kenkia teismo reikalams, užvilkindama 

bylos sprendimą ir teisminį nagrinėjimą. Tačiau visus kaltinimus 
bė: nėščioms moterims jį sustabdo pavojingą vandens plūsmą iš 
gimdos ir sulaiko vaiko gimimą iki deramo laiko; vis dėlto jos 
mėsos neleidžiama valgyti. Aristotelis mano, kad ji turi daugybę 
kojų, nes jos pelekai tankiai auga vienas šalia kito. 


Toliau Plinijus aprašo mureksą, purpurinę sraigę, apie kurią 
irgi prietaringai pasakojama, kad ji sustabdo visu greičiu plau- 
kiančius laivus; paskui grįždamas prie „laivastabdės echeneis“ 
jis praneša, kad „ji pėdos ilgio, plaštakos storio ir dažnai sulaiko 
laivus. Be to, pasūdyta turi savybę pritraukti auksą, nukritusį į 
šulinį arba šaltinį, nors ir kokie gilūs jie būtų, tereikia ją tik nu- 
leisti, kad ji prisisiurbtų“. 

Nuostabu, kaip, kalbant apie remorą, mintis apie sulėtintą lai- 
vų greitį buvo netrukus susieta su užvilkintu teismo procesu, o 
vėliau ir suvėlintu gimdymu. Kitur Plinijus pasakoja, kad remo- 
ra Akcijaus mūšyje nulėmė Romos imperijos likimą, nes užlaikė 
galerą, kurioje Markas Antonijus inspektavo savo laivyną, ir kad 
dar viena remora sulaikė Kaligulos laivą, nors ir kaip stengėsi 
keturi šimtai yrėjų. „Tegu vėjai pučia iš visų jėgų, tegu audros 
ir vėtros siautėja kiek nori, - sušunka Plinijus, - tačiau ši maža 
žuvelė valdo visą jų įniršį, suvaržo jų galią, sumenkina jų jėgą, 
kad ir kokia didelė pastaroji būtų, ir sustabdo laivus, o to negali 
nei patys storiausi ir drūčiausi lynai, nei patys sunkiausi ir sva- 
riausi inkarai, nors ir kaip tvirtai ir nepakeliamai jie įsikabintų į 
dugną.“ 

„Didžiausia galybė ne visada laimi. Mažytė remora gali su- 
stabdyti laivą“, — kartoja išmoningas ispanų rašytojas Diego de 
Saavedra Fajardo „Politinėse Emblemose“ (1640). 

Ruchas 


Ruchas (kartais jį vadina ir Roku) - tai smarkiai padidintas erelis 
arba grifas, o kai kas mano, kad arabams jo įvaizdį įteigė koks 
nors kondoras, užklydęs virš Indijos vandenyno ar pietinių Ki- 
nijos jūrų. Lane'as atmeta šią mintį; anot jo, mes veikiau čia 
susiduriame su „legendine mitų genties rūšimi“ arba su persų Si- 
murgo sinonimu. Vakaruose Ruchą išgarsino „Tūkstantis ir viena 
naktis“. Skaitytojas pamena, kaip Sindbadas (antroje kelionėje), 
pakeleivių paliktas saloje, pamatė 


didžiulį baltą kupolą, stūksantį priešais ir neaprėpiamą. Aš ap- 
ėjau jį aplink, bet neradau jokios angos ir negalėjau patekti vidun 
nei jėga, jei gudrumu, - toks lygus ir slidus buvo jo paviršius. 
Taigi įsidėmėjau vietą, kur stovėjau, ir apėjau kupolą, kad išma- 
tuočiau jo apskritimą, ir suskaičiavau gerą pusšimtį žingsnių. 


Netrukus didelis debesis uždengė saulę, ir 


Pakėlęs galvą... pamačiau, kad tai ne debesis, bet milžiniškas 
paukštis nepaprastai plačiais sparnais... 


"Tas paukštis buvo Ruchas, o baltasis kupolas, žinoma, buvo jo 
kiaušinis. Sindbadas turbanu prisiriša prie paukščio kojos ir kitą 
rytą kartu su juo pakyla į orą, o paskui nusileidžia ant kalno vir- 
šūnės, Rucho nė nepastebėtas. Pasakotojas priduria, kad Ruchas 
maitinasi tokiomis stambiomis gyvatėmis, kad jos bemat prarytų 
dramblį. 

Marko Polo „Kelionėse“ (III, 36) skaitome: 


(Madagaskaro) salos gyventojai pasakoja, kad tam tikru metų lai- 
ku iš pietų kraštų atskrenda nepaprastas paukštis, kurį jie vadina 

Ruchu. Jų žodžiais tariant, išvaizda jis primena erelį, tik nepaly- 
ginti didesnis; jis toks stambus ir stiprus, kad nagais pačiumpa 
dramblį, pakelia jį į orą ir paleidžia žemėn, kad jį nugaluotų ir 
paskui nulestų jo mėsą iki kaulų. Žmonės, matę šį paukštį, tei- 
gia, kad jo išskleisti sparnai nuo vieno iki kito galo yra šešiolikos 
žingsnių pločio, o jo plunksnos — aštuonių žingsnių ilgio ir ati- 
tinkamo pločio. 


Markas Polas priduria, kad kinų pasiuntiniai grįždami atvežė 
Didžiajam Chanui Rucho plunksną. Lane'o knygoje yra persiška 
miniatiūra, vaizduojanti Ruchą su trim drambliais paukščio sna- 
pe ir naguose; drambliai, „palyginti su Ruchu, atrodo lyg lauko 
pelės prieš sakalą“, - pažymi Burtonas. 


Rutuliniai gyvūnai 


Rutulys yra tobuliausia kietųjų kūnų forma, nes visi jo paviršiaus 
taškai yra vienodai nutolę nuo centro. Dėl šitos priežasties ir ga- 
lėjimo suktis aplink ašį nenukrypus į šalį Platonas („Timajas“, 
33 b) pritaria Demiurgo sprendimui suapvalinti pasaulį į rutulį. 
Platonas manė, kad pasaulis yra gyva būtybė ir dialoge „Įstatymai“ 
(898) teigia, kad planetos ir žvaigždės taip pat yra gyvos. Šitaip jis 
praturtino tantastinę zoologiją milžiniškais rutuliniais gyvūnais ir 
pasmerkė nenuovokius astronomus, kuriems į galvą neatėjo min- 
tis, kad dangaus kūnų judėjimas ratu yra valingas veiksmas. 

Po penkių šimtmečių Aleksandrijoje Origenas!““, vienas iš 
Bažnyčios tėvų, mokė, kad teisuoliai atgims rutulių pavidalu ir 
įriedės į dangų. 

Renesanso epochoje Dangaus kaip gyvos būtybės vaizdinys 

atgimė Lucilio Vaninio!“* kūriniuose; neoplatonikas Marsilio Fi- 
cino!?* kalbėjo apie žemės plaukus, dantis ir kaulus, o Giordano 
Bruno jautė, kad planetos yra dideli taikūs gyvūnai, šiltakraujai, 
turinčios nuolatinius įpročius ir apdovanotos protu. XVII am- 
žiaus pradžioje vokiečių astronomas Johanas Kepleris ginčijosi su 
anglų mistiku Robertu Fluddu!““ dėl to, kuris iš judviejų pirmasis 
iškėlęs mintį apie žemę kaip apie gyvą pabaisą, „kurios banginiš- 
kas kvėpavimas miegant ir būdraujant sukelia jūros potvynius 
1r atoslūgius“. Kepleris stropiai tyrinėjo šios pabaisos anatomiją, 
mitybą, spalvą, atmintį ir vaizduotės bei formų kūrinijos galias. 

XIX amžiuje vokiečių psichologas Gustavas Theodoras Fechne- 
ris!97 (Williamas Jamesas!“š jį gyrė savo „Pliuralistinėje visatoje“) su 
vaikišku rimtumu permąstė minėtas idėjas. Kiekvienas, nemenki- 
nęs hipotezės, kad žemė, mūsų motina, yra organizmas — maža 
to, organizmas, pranokstantis visus augalus, gyvūnus ir žmones — 
gali susipažinti su pamaldžiais jo „Zend-Avestos“ puslapiais. Ten 
mes, pavyzdžiui, skaitome, kad rutuliška žemės forma yra akies, 
tauriausio mūsų kūno organo, forma. Ir dar, kad „jei dangus iš tie- 
sų yra angelų namai, tai angelai, be jokios abejonės, yra žvaigždės, 
nes danguje niekas daugiau negyvena“. 


Salamandra 


Tai yra ne tik mažytis, ugnyje gyvenantis drakonas, bet (pagal vie- 
ną žodyną) ir „vabzdžiaėdė varlė sodriai juoda glotnia ir geltonai 
taškuota oda“. Iš šių dviejų gyvūnų geriau žinomas yra pirma- 
sis, mitinis, todėl niekas girdėdamas nenustebs, kad salamandra 
buvo įtraukta į šią knygą. 

Plinijus X „Gamtos istorijos“ knygoje teigia, kad salamandra 

„yra tokia šalta, jog vos tik prisiliečia prie ugnies, ši išblėsta, ta- 
rytum į ją būtum padėjęs ledo gabalą“; kitur jis vėl kalba apie 
ją, ironizuodamas, kad jei burtininkų žodžiai apie salamandrą 
būtų teisingi, visi ja naudotųsi gaisrams gesinti. XI knygoje jis 
rašo apie keturkojį sparnuotą vabzdį, pramintą „piraliu“ arba 
„pirausta“, kuris „gyvena Kipre vario kalvėse ir liejyklose... |ir 
išskrenda| tiesiai iš ugnies“; vos tik jis atsiduria ore ir nuskrenda 
nors trumpą atstumą, iškart krinta negyvas. Žmonijos atmintyje 
salamandra tapo šiuo nūnai pamiršto gyvūno įsikūnijimu. 

Teologai pateikdavo feniksą kaip prisikėlimo iš mirusiųjų 
įrodymą, o salamandrą - kaip pavyzdį, kad gyvūnai gali gyventi 
ugnyje. Šv. Augustino XI „Dievo valstybės“ knygoje yra skyrius, 
pavadintas „Ar koks žemės gyvūnas gali tverti ugnyje“; jo pradžia 
yra tokia: 


Ką gi aš turiu pasakyti netikintiems, kad įrodyčiau, jog gyvas kū- 
nas nesuirdamas gali atsispirti mirčiai ir amžinos ugnies jėgai. 
Jiems negana, kad šį stebuklą mes priskiriame Dievo galybei, jie 
reikalauja, kad mes parodytume jiems kokį nors pavyzdį. O mes 
atsakysime, kad yra būtybių, kurios esti irios, nes mirtingos, ta- 
čiau gyvena ugnyje ir ugnis jų nežeidžia. 


Poetai irgi griebiasi salamandros ir fenikso vaizdinių kaip prie- 
monės retoriniam efektui išryškinti. Ouevedo „Ispaniško Parna- 
so“ ketvirtosios knygos sonetuose, kur „šlovinami meilės ir gro- 
žio žygdarbiai“, rašo: 


Hago verdad la fėnix en la ardiente 
Llama, en gue renaciendo me renuevo; 
Y la virilidad del fuego pruebo, 

Y guees padre, y gue tiene descendiente. 

La salamandra fria, gue desmiente 
Noticia docta, a defender me atrevo, 
Cuando en incendios, gue sediento bebo, 
Mi corazėn habita y no los siente. 


Lyg Feniksas kaitrioj ugny degu, 
Mirštu ir atgimstu iš naujo 

Kad vyriška ugnis!“?, neprieštarauju, 
Nes tėvas - ji, ir turi daug vaikų. 


Su vyrais mokytais nesutinku, 
Prisiekiu, salamandra - šaltakraujė: 
Iš troškulio liepsnas ragauju 

Ir nors ugny širdis, to nejuntu. 


XII amžiaus viduryje po visą Europą pasklido suklastotas laiš- 
kas, kurį neva kunigas Jonas, karalių karalius, atsiuntęs Bizantijos 
imperatoriui. Šiame laiške, stebuklų rinkinyje, rašoma apie mil- 
žines skruzdes, kasančias auksą, apie Akmeninę upę, Smėlio jūrą 
su gyvomis žuvimis, aukštą kaip bokštą veidrodį, atspindintį vis- 
ką, kas vyksta karalystėje, apie skeptrą iš vientiso smaragdo, apie 
akmenukus, kurie paverčia žmogų nematomu arba švyti nakties 
tamsoje. Vienoje pastraipoje rašoma: „Mūsų kraštuose veisiasi kir- 
mis, vadinamas „salamandra“. Salamandros gyvena ugnyje ir suka 
kokonus, iš kurių rūmų damos veja siūlus ir audžia drobes bei 
drabužius. Jų audiniai skalbiami ir valomi ugnies liepsnomis.“ 

Šias nedegias, ugnimi valomas drobes arba audinius mini Pli- 
nijus (XIX, 1) ir Markas Polas (I, 39). Pastarasis liudija, kad sa- 
lamandra yra substancija, o ne gyvūnas. Iš pradžių niekas juo 
netikėjo; iš asbesto pagaminti ir kaip salamandros oda pardavi- 
nėjami audiniai buvo nepaneigiami įrodymai, kad salamandra 
egzistuoja. 


III 


Benvenuto Cellini!'? savo „Autobiografijoje“ prisimena, kad 
būdamas penkerių metų pamatė ugnyje dūkstant mažytį, į driežą 
panašų padarėlį. Papasakojo apie tai tėvui, šis pasakė, jog tai sa- 
lamandra, ir atsakančiai išpėrė sūnui kailį, idant šis nepaprastas 
reginys, retai pasitaikantis mirtingajam, amžiams įsirėžtų į ber- 
niuko atmintį. 

Alchemikai laikė salamandrą ugnies stichijos dvasia. Šis sim- 
bolis ir traktuotė, paremta Aristotelio samprotavimu, kurį išsau- 
gojo Ciceronas pirmoje veikalo „Apie dievų prigimtį“ knygoje, 
mums paaiškina, kodėl žmonės tikėjo legendine salamandra. 
Sicilijos gydytojas Empedoklis iš Agrigento išplėtojo keturių 
„šaknų“, arba pradų, teoriją; jų priešybė ir giminystė, valdoma 
Neapykantos ir Meilės, yra kosmoso istorijos pagrindas. Mirties 
nėra; tėra tik „šaknų“ dalelės, kurias romėnai vėliau pavadino 
„elementais“, ir jos arba atsiskiria, arba susijungia. Šitie pradai 
yra ugnis, žemė, oras ir vanduo. Dabar mes žinome (galvojame, 
kad žinome), jog šis mokymas yra klaidingas, tačiau anksčiau 
žmonės tikėjo jo vertingumu, ir apskritai manoma, kad jis buvo 
naudingas. Theodoras Gomperzas!'! rašė: „Keturi pasaulį suda- 
rantys ir palaikantys pradai, tebegyvuojantys poezijoje ir liaudies 
vaizduotėje, turi ilgą ir šlovingą istoriją.“ Sistemai buvo reikalin- 
ga lygybė: jei yra žemės ir vandens gyvūnai, tuomet privalo būti ir 
ugnies gyvūnai. Mokslo orumui palaikyti reikėjo, kad salamand- 
ros egzistuotų. Panašiai ir Aristotelis kalba apie oro gyvūnus. 

Leonardo da Vinci tikėjo, kad salamandros maitinasi ugnimi ir 
šitaip ataugina naują odą. 

Satyrai 


Satyrais juos vadino graikai, ogi romėnai - faunais, panais ir si- 
lenais. Žemiau juosmens jie buvo ožiai, tačiau liemuo, rankos 
ir galva - žmogaus. Jie buvo tankiaplaukiai, raguoti, smailiaau- 
siai, žvitriaakiai ir kumpanosiai. Gašlūnai ir vyno mėgėjai. Ly- 
dėjo Bakchą per jo pašėlusią ir bekraujį Indijos nukariavimą. Jie 
rengdavo pasalas nimfoms, linksminosi šokiais ir grojo dūdele. 
Kaimiečiai juos garbino atnašaudami pirmienas. Taip pat jiems 
aukodavo ėriukus. 

Romėnų laikais Sulos!?? kareiviai netyčiom užklupo vieną iš šių 
pusdievių, miegantį kalnų uoloje Tesalijoje, ir atvedė jį pas savo 
karvedį. Satyras leido nerišlius garsus ir buvo toks grasus pažiūrėti 
ir smardus užuosti, kad Sula iškart liepė jį sugrąžinti atgal. 

Viduramžiais satyrai buvo atmenami velnių pavidalu. Žodis 
„satyra“ lyg ir nėra susijęs su satyrų; daugelis etimologų „satyrą“ 
kildina iš satura lanx — mišrainės; iš čia mišraus turinio literatū- 
rinis kūrinys, toks kaip Juvenalio satyros. 


Saratanas 


Egzistuoja legenda, apkeliavusi visas šalis ir visas epochas - pa- 
sakojimas apie jūreivius, išlipusius į nematytą salą, kuri paskui 
nugrimzta į jūrą ir paskandina juos, nes toji sala yra gyva būtybė. 
Ši išmonė minima pirmoje Sindbado kelionėje ir VI „Pašėlusio 
Rolando“ giesmės 37 eilutėje (Ch'ella sia una isoletta ci crede- 
mo - „tikėjom, jog buvo tai nedidelė sala“); airių Šv. Brendano 
legendoje ir graikų Aleksandrijos bestiarijuje; švedų dvasininko 
Olavo Magnuso!"? veikale Historia de Gentibus Septentrionali- 

bus!'* (Roma, 1555) ir šioje „Prarastojo rojaus“ pradžios ištrau- 
koje, kur Šėtonas, „per visą ilgį išsitiesęs“, lyginamas su banginiu 
(203-208): 


Kaip jūrų milžinas Leviatanas, 
Liūliuojamas norvegiškos putos, 
Įmigęs švokščia, o laivavedys 
Nakties tamsoj palaikęs jį sala 
Ir inkarą išmetęs tarp žvynų 
Užuovėjoj švartuojas, kol naktis 
Užlieja jūrą ir gaišuoja rytas, — 
Taip guli surakintas grandine 
Šėtonas virš ugninės jūros 

Per visą ilgį išsitiesęs... 


Paradoksalu, bet viena iš ankstyviausių šios legendos versijų 
buvo pateikta jai nuneigti. Ją užrašė „Gyvūnų knygoje“ al-Jahi- 
zas!"?, IX amžiuje gyvenęs musulmonų zoologas. Mes, remda- 
miesi ispaniškų Miguelio Asino Palacioso vertimu, pateikiame 
jo tekstą: 


O dėl saratano tai dar niekad nesu sutikęs žmogaus, kurs būtų jį 
matęs savo akimis. 

Kai kurie jūreiviai pasakoja, jog jiems tekę plaukti pro jūrų sa- 
las, kuriose jie matę miškingus slėnius ir plyšius uolose, ir jie išli- 
pę į krantą ir užkūrę laužą, o kada liepsnų karštis pasiekė sarata- 
no nugarą, tas žvėris ėmė grimzti į vandenį su žmonėmis ir visais 
augalais ant jo kupros, ir tik tie, kurie mokėjo plaukti, išsigelbėjo. 
"Tokios istorijos pranoksta drąsiausias, lakiausias išmones. 


O dabar perskaitykime Al-Kazvinio, XIII amžiaus arabiškai ra- 


šiusio persų kosmografo, tekstą. Ši ištrauka paimta iš jo veikalo, 
pavadinto „Kūrinijos stebuklai“, ir byloja štai ką: 

O dėl jūros vėžlio tai jis yra toks didelis, kad žmonės laivuose 
dažnai jį palaiko sala. Vienas pirklys papasakojo: 

— Plaukdami jūra mes pamatėme žalią salą, taigi išlipome į kran- 
tą ir iškasėme duobes, kad užkurtume laužą ir išsivirtume maisto. 
Staiga sala ėmė drebėti, o jūreiviai —- šaukti: „Atgal į laivą! "Tai — 
vėžlys! Ugnies karštis jį pažadino, ir mes žūsim čia pasilikę!“ 


Šią istoriją pakartoja „Šv. Brendano plaukiojimas“: 


Ir tuomet jie nuplaukė tolyn, ir netrukus pasiekė tą žemę; prie 
kranto buvo negilu, kai kur styrojo didžiulės uolos, bet galų gale 
jie surado salelę, kuri jiems atrodė saugi, ir užkūrė ten laužą, kad 
išvirtų valgio, o šventasis Brendanas pasiliko laive. Ir kai laužas 
įsidegė, o mėsa ėmė kepti, salelė sukrutėjo; persigandę vienuoliai 
tekini grįžo į laivą, palikę ir laužą, ir kepsnį, ir labai stebėjosi ši- 
tuo judėjimu. O šventasis Brendanas juos nuramino pasakęs, kad 
tai milžinė žuvis „jaskonė“!'“, kuri dieną naktį mėgina nasrais 
pačiupti savo uodegą, bet yra tokia didelė, kad jai niekaip šitai 
nepavyksta. 


Anglosaksų „Esekso knygos“ bestiarijuje pavojingoji sala yra 


„klastūnas“ banginis, tyčia klaidinantis jūrų keliautojus. Jie įsi- 


taiso ant jo nugaros, kad pailsėtų nuo jūros darbų, kai staiga 
Okeano Svečias panyra ir žmonės nuskęsta. Graikų bestiarijuje 
banginis simbolizuoja paleistuvę iš Patarlių knygos (5, 5): „Jos 


kojos žengia į mirtį, jos žingsniai veda į pragarą“; anglosaksų 


bestiarijuje jis simbolizuoja Šėtoną ir Blogį. Tokią pat simbolinę 


reikšmę jam suteikia ir „Mobi Dikas“, parašytas dešimčia šimt- 


mečių vėliau. 

Scilė 


Pirma nei virto pabaisa, o vėliau — uola, Scilė buvo nimta, ku- 
rią įsimylėjo Glaukas, vienas iš jūros dievų. Kad pelnytų jos pa- 
lankumą, Glaukas kreipėsi pagalbos į Kirkę, garsėjusią žolių ir 
burtažodžių menu. Tačiau Kirkė, vos išvydusi Glauką, pati jį įsi- 
mylėjo, tik niekaip neįstengė jo priversti pamiršti Scilę. Ji nutarė 
nubausti varžovę ir išpylė nuodingų žolių syvus į šaltinio duburį, 
kuriame nimfa maudydavosi. Tuomet, pasak Ovidijaus („Meta- 
morfozės“, XIV, 59-67): 


Scilė atėjo ir, tan duburin pasinėrus lig juostos, 

Pastebi, kaip prie kirkšnių jai sukina pamėklės bjaurios, 
Lodamos garsiai. Iškart ji pamano, jog tai ne jos kūno 
Gyvosios dalys, ji traukias atgal nuo nasrų nelabųyjų, 
Vaiko į šalį šunis ir juos su savim visur velka; 

Pradeda kūną lytėt - ir leteną, blauzdą ir šlaunį — 
Vietoje kūno visur vien snukiai šunų prasižioję. 

Skalija šunys pikti, jų nugaras juodas užčiuopia 

Vietoj savųjų kirkšnių ir pilvo, balto kadaise!??. 


Ji pajunta, kad stovi ant dvylikos kojų, turi šešias šuns galvas, 
burnose - po tris eiles dantų. Tokia metamorfozė ją tiek išgąsdi- 
no, kad Scilė metėsi į sąsiaurį, skiriantį Italiją nuo Sicilijos, kur 
dievai pavertė ją uola. Kai per audrą vėjas įvaro laivą į gruoblėtas 
uolos kiaurymes, jūreiviai, anot jų žodžių, girdi iš ten sklindant 
klaikiai kriokiančią bangų mūšą. 

Šią legendą taip pat atpasakoja Homeras ir Pausanijas!7š. 

Sielų rijikas 


Egzistuoja įdomus literatūrinis žanras, savaime atsiradęs skir- 
tinguose kraštuose ir skirtingu metu. Tai - mirusiųjų po Anapilį 
vadovas. Swedenborgo „Apie dangų ir pragarą“, gnostikų raštai, 
tibetiečių knyga „Bardo Tiodol“ (kurią, anot Evanso-Wentzo!"?, 
derėtų versti kaip „Išsilaisvinimas pomirtiniame tarpsnyje klau- 
santis pamokslų“) ir Egipto „Mirusiųjų knyga“ — tai tik keletas šio 
žanro kūrinių. Dviejų paskutiniųjų knygų panašumai ir skirtumai 
patraukė ezoterinių mokslų žinovų dėmesį, o mums gana prisi- 
minti, kad Tibeto vadove anas pasaulis yra tokia pat iliuzija kaip 
žemiškasis, nors egiptiečiams jis realiai ir objektyviai egzistuoja. 

Abiejuose tekstuose vaizduojama teismo scena, vykstanti 
dievybių kolegijos akivaizdoje, o kai kurios tų dievybių turi bež- 
džionių galvas; abiejuose simboliškai sveriami blogi ir geri dar- 
bai. „Mirusiųjų knygoje“ sveriama širdis ir plunksna, mat „širdis 
simbolizuoja mirusiojo elgseną ar sąžinę, o plunksna - griežtą 
teisingumą“. „Bardo Tiodole“ ant svarstyklių lėkštelių dedami 
balti ir juodi akmenukai. Tibetiečiai turi demonų ar velnių, kurie 
veda nuteistuosius į apsivalymo vietą pragare; o egiptiečiai turi 
nuožmią pabaisą, baudžiančią bloguosius, Sielų rijiką. 

Mirusysis prisiekia, jog, būdamas gyvas, nevertęs nieko badau- 
ti ar sielvartauti, nieko nenužudęs ir nevertęs kitų žudyti, nevo- 
gęs mirusiesiems skirto maisto, nesukčiavęs sverdamas, negai- 
lėjęs pieno vaiko lūpoms, prievarta nevaręs gyvulių iš ganyklų, 
raizgais negaudęs dievų paukščių. 

Jeigu jis meluoja, keturiasdešimt du teisėjai atiduoda jį Rijikui 
suėsti; „Šio galva kaip krokodilo, liemuo kaip liūto, o pasturgalis 
kaip begemoto.“ Rijikui padeda kita baidyklė - Babajus, apie kurį 
žinome tik tai, kad jo išvaizda esanti šiurpi, o Plutarchas jį tapa- 
tinęs su Titanu, Chimeros tėvu. 

Sfinksas 


Egipto paminklų sfinksas (Herodoto vadinamas androsphinx, 
arba vyru-stinksu, kad atskirtų jį nuo graikų sfinkso) — tai ry- 
mantis liūtas žmogaus galva; jis sergėjo šventyklas ir antkapius 
ir, manoma, simbolizavo karaliaus valdžią. Kiti stinksai Karnako 
menėse turi avino, Amono švento gyvūno, galvą. Asirai vaizdavo 
stinksą kaip sparnuotą jautį barzdoto žmogaus veidu ir karūna 
ant galvos; toks atvaizdas įprastas persų gemų motyvas. Plinijus, 
vardydamas Etiopijos gyvūnus, mini ir sfinksą, tačiau pasako tik 
tai, kad jie ten paplitę ir yra „rusvai dūminio kailio, o krūtinėje 
jiems auga speniai“. 

Graikų sfinksas turi moters galvą ir krūtinę, paukščio sparnus 
ir liūto kūną bei letenas. Kitų nuomone, jis turi šuns kūną ir 
gyvatės uodegą. Padavimas byloja, kad stinksas siaubė Tėbų apy- 
linkes užmindamas mįsles (mat jis mokėjo kalbėti) ir visus, ne- 
įminusius mįslės, sudraskydavo. Edipą, Jokastės sūnų, sfinksas 
paklausė: „Kas turi keturias, dvi ir tris kojas, ir kuo daugiau kojų, 
tuo jis silpnesnis?“ (Šitaip byloja seniausia mito versija. Ilgainiui 
mįslė virto metafora, žmogaus gyvenimą prilyginusia vienai die- 
nai. Dabar klausimas skamba taip: „Kas ryte vaikšto keturiomis, 
dieną - dviem, o vakare - trim kojom?“) Edipas atspėjo, kad žmo- 
gus: vaikystėje jis šliaužioja keturpėsčias, suaugęs vaikšto dviem 
kojom, o senatvėje - su lazda. Mįslę įminus, stinksas puolė nuo 
uolos ir užsimušė. 

Maždaug 1849 m. De Ouincey'*? pasiūlė kitokį aiškinimą, pa- 
pildantį tradicinį variantą. Pasak jo, mįslės subjektas yra ne tiek 
žmogus apskritai, kiek pats Edipas konkrečiai, našlaitis ir bejėgis 
kūdikystėje, vienišas suaugęs ir, atėjus aklai ir beviltiškai senat- 
vei, atsirėmęs į Antigonę. 

Silfai 


Kiekvienam iš keturių pradų, arba stichijų, į kurias graikai dalijo 
visą materiją, vėliau buvo priskirtos ir savos dvasios. Paracelsas, 
XVI amžiaus šveicarų alchemikas ir gydytojas, davė joms tokius 
vardus: gnomai - žemės dvasios, nimfos - vandens, salamand- 
ros — ugnies, o silfai arba silfidės — oro. Visi žodžiai atkeliavę iš 
Graikijos. Prancūzų filologas Littrė!*! žodį „silfas“ kildino iš kel- 
tų kalbų, bet vargiai tikėtina, jog Paracelsas, davęs šį vardą, ką 
nors apie tai žinojo. 

Niekas daugiau nebetiki silfais, tačiau pats žodis vartojamas 
kaip lėkštas komplimentas lieknai merginai (silfidei) apibūdinti. 
Silfai užima tarpinę grandį tarp antgamtinių ir gamtinių būtybių; 
jų tikrai nepamiršo romantizmo poetai ir baletas. 


Simurgas 


Simurgas yra nemirtingas paukštis, sukantis lizdą Pažinimo me- 
džio šakose; Burtonas jį lygina su ereliu, kuris, anot „Jaunesnio- 
sios Edos“, esti visažinis ir tupi Igdrasilo, Pasaulio medžio, vir- 
šūnėje. 

Southey!?? poemoje „Talaba naikintojas“ (1801) ir Flaubert'o 
„Šventojo Antano gundymuose“ (1874) minimas Simurgas 
Anka; Flaubert'as pažemina jį iki Sabos karalienės palydovo ir 
vaizduoja kaip paukštį oranžinėmis plunksnomis, panašiomis į 
metalinius žvynus, nedidele sidabraspalve galva ir žmogaus vei- 
du, keturiais sparnais, grifo nagais ir ilgų ilgiausia povo uodega. 
Pirminiuose šaltiniuose Simurgas yra kur kas svarbesnė būtybė. 


II9 


Firdousi!83 „Šachnamė“,, kurioje surinktos ir eilėmis atpasakotos 
senovinės iranėnų legendos, jį vadina Zalio, poemos herojaus 
tėvo, įtėvių; XII amžiuje Faridas ad Dinas Attaras!“* paverčia 
Simurgą dievybės simboliu poemoje „Paukščių šneka“ [Mantią 
at-Tair|. Maždaug 4500 dvieilių turinčios alegorijos turinys — 
stulbinantis. Tolimuose kraštuose gyvenantis paukščių karalius 
Simurgas numeta vieną iš savo nuostabių plunksnų kažkur Ki- 
nijos viduryje; tatai sužinoję, kiti paukščiai, kuriems jau įsipyko 
tarpusavio nesantaika, nutaria jį surasti. Jie žino, kad karaliaus 
vardas reiškia „trisdešimt paukščių“; žino, kad jo rūmai stūkso 
ant Kafo kalno ar kalnų grandinės, žiedu juosiančios žemę. Iš 
pradžių kai kurie paukščiai pabūgsta: lakštingala teisinasi mei- 
le rožei, papūga - savo grožiu, dėl kurio ji gyvena patupdyta į 
narvelį; kurapkai gaila savo lizdo tarp kalvų, garniui - pelkės, o 
pelėdai - griuvėsių. Galop jie visi leidžiasi pavojingon kelionėn 
ir įveikia septynias lygumas arba jūras; priešpaskutinė vadinasi 
„Svaigulys“, paskutinė - „Išnykimas“. Daug maldininkų pasi- 
traukia, nemažai žūva. Trisdešimtukas, apsivalęs per kančias, 
pasiekia viršūnę, kur gyvena Simurgas. Galiausiai paukščiai jį 
pamato; čia suvokia, kad jie ir yra Simurgas ir kad Simurgas — 
kiekvienas jų atskirai ir visi kartu. 

Edwardas FitzGeraldas!š“ išvertė poemos dalį ir žaismingai ją 
pavadino „Paukščių parlamentas: žvilgsnis iš paukščio skrydžio į 
Farido ad Dino Attaro „Paukščių šneką“. 

Kosmografas Al-Kazvinis traktate „Kūrinijos stebuklai“ teigia, 
kad Simurgas Anka gyvena tūkstantis septynis šimtus metų; jo 
sūnui paaugus, tėvas susidegina ant laidotuvių laužo. „Mums tai 
primena, - sako Lane'as, - Feniksą.“ 

Sirenos 


Ilgainiui sirenų pavidalas pakito. Pirmasis jų istorikas, Homeras, 
dvyliktoje „Odisėjos“ knygoje mums nepasakė, kaip jos atrodo; 
Ovidijaus nuomone, jos paukščiai rusvomis plunksnomis ir mer- 
ginų veidais; Apolonijui Rodiečiui jos nuo galvos iki liemens — 
moterys, o žemiau - jūrų paukščiai; ispanų dramaturgas Tirso de 
Molina!*“ jas įsivaizduoja kaip „pusiau moteris, pusiau žuvis“. Ne- 
mažiau ginčų kelia ir jų prigimtis; Lempriėre'as savo klasikiniame 
žodyne vadina jas nimftomis, Ouicherat!*? žodyne jos yra pabaisos, 
o Grimalio!*š —- demonai. Gyvena jos vienoje saloje į vakarus, ne- 
toli Kirkės salos, tačiau vienos iš jų - Partenopės - negyvą kūną 
jūra išmetė į Kampanės krantą ir tai davė vardą garsiam miestui, 
kurį visi nūnai vadina Neapoliu. Geografas Strabonas!*? matė jos 
kapą ir stebėjo žaidynes, periodiškai rengiamas jai atminti. 

„Odisėjoje“ pasakojama, kad sirenos vilioja ir skandina jūri- 
ninkus ir kad Odisėjas, norėdamas paklausyti jų giesmės ir išlikti 
gyvas, savo bendrakeleiviams vašku užlipdė ausis, o pats įsakė jį 
pririšti prie laivo stiebo. Jį gundžiusios sirenos žadėjo jam visa- 
žinystę: 


Niekas juoduoju laivu nepraplaukė niekad pro šalį, 
Balso, saldaus kaip medus, iš mudviejų lūpų neklausęs. 
"Tuosyk jis plaukia smagus ir dalykų gražių sužinojęs. 
Žinom iš seno mes puikiai abi, ką Trojoj plačiojoj 

Argo ir Trojos kariai, dievams panorėjus, kentėjo. 
Zinom taip pat, kas dedas dabar derlingojoj žemėj!??. 


Vienoje mitologijos žinovo Apolodoro „Bibliotekos“ sakmėje 


pasakojama, kad Orfėjas argonautų laive giedojo saldžiau už si- 
renas, todėl šios metėsi į jūrą ir virto uolomis, nes joms buvo 

lemta mirti, kai jų burtams atsispiria kuris mirtingasis. Taip pat 
ir stinksas, įminus jo mįslę, stačia galva puolė nuo uolos. 

VI amžiuje šiaurės Velse žvejai pagavo ir pakrikštijo sireną, o 
kai kuriuose senoviniuose kalendoriuose ji vadinama Murgenos 
vardu. Kita sirena 1403 metais prasmuko pro užtvankos plyšį 
ir apsistojo Harleme iki pat savo dienų pabaigos. Niekas nesu- 
prato, ką ji kalba, tačiau ji išmoko austi ir instinktyviai garbino 
kryžių. Vienas XVI amžiaus metraštininkas samprotavo, kad ji 
nebuvo žuvis, nes mokėjo austi, ir ne moteris, nes galėjo gyventi 
vandenyje. 

Anglų kalba klasikinė sirena (siren) nuo undinės (mermaid) 
skiriasi žuvies uodega (mermaid|). Pastarosios įvaizdis atsirado 

Dešimtoje Platono „Valstybės“ knygoje aštuonios sirenos valdo 
aštuonių koncentrinių dangaus sferų judėjimą. 

„Sirena - pramanytas jūrų gyvūnas“, - teigia vienas tiesmukas 
žodynas. 


Skruzdžių liūtas 


Skruzdžių liūtas yra nesuvokiamas gyvūnas, kurį Flaubert'as 
aprašo taip: „Iš priekio - liūtas, iš užpakalio —- skruzdė su išvers- 
tais lytiniais organais.“ Šios baidyklės istorija taip pat keista. 
Šventajame Rašte Jobo knygoje (Job 4, 11) mūsų dėmesį patrau- 
kia toks sakinys: „Stiprus liūtas nugaišta, nes trūksta grobio:“ 
Hebrajiškame tekste „liūtas“ vadinamas „laiš“ (275); šis žodis, 
neįprastas liūtui apibūdinti, matyt, davė pradžią tokiam pat ne- 
įprastam vertimui. Septuagintos vertėjai, prisimindami kažkokį 
Arabijos liūtą, kurį Elianas ir Strabonas vadina myrmex, nukalė 

žodį Mermecolion - „skruzdžių liūtas“. Myrmex graikiškai reiš- 
kia „skruzdę“; iš mįslingų žodžių „skruzdžių liūtas nugaišta, nes 
trūksta grobio“ užgimė fantastinis vaizdinys, kurį sėkmingai iš- 
platino viduramžių bestiarijai (toliau pateikiame T. H. White'o"'! 
vertimą): 


Fiziologas pasakė: iš priekio jis kaip liūtas, bet užpakalinė dalis — 
kaip skruzdės. Jo tėvas minta mėsa, o motina - grūdais. Ir kai 
jie pagimdo skruzdžių liūtą, atsiranda dvilypis padaras: jis negali 
misti mėsa, nes tai užginta motinos prigimčiai, jis negali misti 
grūdais, nes tai užginta liūto prigimčiai. Todėl žūsta, nes negali 
prasimaitinti. 


Skvonkas 


(Lacrimacorpus dissolvens??) 


Skvonko gyvenamasis arealas yra labai siauras. Tik nedaugelis 
žmonių už Pensilvanijos ribų yra girdėję apie šį keistą padarą, ku- 
ris, sakoma, gyvena cūginiuose tos valstijos miškuose. Skvonkas 
yra didelis vienišius ir paprastai pasirodo tik brėkštant ir tems- 
tant. Dėl savo odos, kuri niekam tikusi, mat ją dengia karpos ir 
apgamai, - jis jaučiasi baisiai nelaimingas; anot patikimų žmo- 
nių, tai pats nesveikiausias gyvūnas. Geri medžiotojai pėdsekiai 
moka aptikti skvonką pagal ašarom nubarstytus pėdsakus, nes 
šis gyvūnas be perstojo verkia. Įvarytas į kampą ir negalėdamas 
pabėgti, užkluptas arba išgąsdintas, jis net gali ištirpti virsdamas 
ašaromis. Geriausiai skvonką medžioti speiguotomis mėnesie- 
nos naktimis, kai ašaros liejasi ne taip gausiai, o jis pats nenoriai 
išlenda iš priedangos; tuomet gali išgirsti jį kūkčiojant tamsžalių 

cūgų paunksnėje. Ponas J. P Wentlingas, anksčiau gyvenęs Pen- 
silvanijoje, o dabar gyvenantis Sent Antoni Parke (Minesota) įgi- 
jo gan karčios patirties, kai susidūrė su skvonku netoliese Mont 
Alto. Jis sugebėjo, pamėgdžiodamas jo verksmą, gudriai prisi- 
šaukti skvonką ir jį įvilioti į maišą, kurį ir nešėsi namo, tik staiga 
pajuto, kaip našta palengvėjo, o verksmas liovėsi. Atrišęs maišą, 
Wentlingas pažvelgė į vidų. Ten liulėjo tik ašaros ir burbulai. 


William T. Cox9'?, Grėslūs girių padarai ir keletas dykumų bei kalnų 


žvėrių 


Swedenborgo angelai 


Pastaruosius dvidešimt penkerius savo mokslingo gyvenimo me- 
tus garsus filosofas ir mokslininkas Emanuelis Swedenborgas 
(1688-1772) praleido Londone. Bet kadangi anglai nėra labai kal- 
būs, jis įprato bendrauti su demonais ir angelais. Dievas suteikė 
jam ypatingą progą aplankyti Anapilį ir susipažinti su jo gyven- 
tojų gyvenimu. Kristus kalbėjo, kad į dangų patenka tik teisuolių 
sielos. Swedenborgas nuo savęs pridėjo, kad teisuoliai taip pat 
turi būti protingi; vėliau Blake'as nustatė, kad jie turi būti meni- 
ninkai ir poetai. Swedenborgo angelai ir yra sielos, pasirinkusios 
dangų. Žodžių joms nereikia; angelui užtenka tik pagalvoti apie 
kitą angelą ir šis bemat atsiduria šalia. Du žmonės, mylėję vie- 
nas kitą žemėje, danguje tampa vienu angelu. Jų pasaulį valdo 
meilė; kiekvienas angelas yra dangus. Angelo pavidalas — tobulo 
žmogaus pavidalas, Dangaus pavidalas toks pat. Kur link ange- 
las pažvelgtų - į šiaurę, rytus, pietus ar vakarus — visur jis akis 
į akį su Dievu. Bet, svarbiausia, jie visi yra teologai; didžiausią 

malonumą jiems teikia malda ir teologinių problemų narplio- 
jimas. Žmogiškieji dalykai tėra tik dangiškųjų atspindys. Saulė 
simbolizuoja dievybę. Danguje nėra laiko, dangiškųjų būtybių 
pavidalas keičiasi pagal nuotaiką. Angelo drabužiai spindi pagal 
protą. Turtingųjų sielos turtingesnės nei vargšų, nes turtingieji 
pratę gyventi prabangoje. Danguje visi daiktai, apystata ir miestai 
materialesni ir sudėtingesni nei žemėje, spalvos — įvairesnės ir 
blizgesnės. Anglų kilmės angelai linkę į politiką, žydų - prekiauti 
niekučiais!?*, o vokiečių - visur tamposi svarius knygų tomus, į 
na Mahometą, Dievas parūpino jiems angelą, įkūnijantį Pranašą. 
Vargdieniams ir atsiskyrėliams dangaus linksmybės užgintos, nes 
jie nesugebėtų jomis mėgautis. 


Swedenborgo demonai 


Garsaus XVIII amžiaus švedų regėtojo raštuose mes skaitome, 
kad demonai kaip angelai yra ne atskiros rūšys, o kilę iš žmonių. 
"Tai žmonės, po mirties savo noru pasirinkę pragarą. Tenai, pel- 
kynų, bevaisių dykumų, raizgių girių, gaisrų nusiaubtų miestų, 
viešnamių ir niūrių landynių krašte, jie nepatiria ypatingos lai- 
mės, tačiau danguje jie jaustųsi dar nelaimingesni. Retkarčiais iš 
viršaus juos palytėja dangiškos šviesos spindulys; demonai pa- 
junta deginimą, svilinimą; jiems regisi, kad jie užuodžia smarvę. 
Kiekvienas demonas vaizduojasi esąs gražuolis, tačiau daugelio 
veidai kaip žvėrių arba beformiai mėsos gabalai; kiti išvis be- 
veidžiai. Jie gyvena nuolatos pritvinkę abipusės neapykantos ir 
ginkluotos prievartos, o jei susieina draugėn, tai tik sąmokslui 
suregzti ar susimokę ką nors sunaikinti. Dievo užginta žmonėms 

ir angelams piešti pragaro žemėlapį, bet mes žinome, kad kon- 
tūrais jis panašus į Šėtoną, kaip rojus - į angelą. Šlykščiausios ir 
bjauriausios pragaro sritys driekiasi į vakarus. 


Šešiakojės antilopės 


Sakoma, kad Odino žirgas, širmis Sleipniras - jojantis žeme, oru 
ir į vėlių karalystę - apdovanotas (ar suvaržytas) aštuoniom ko- 
jom; vienas Sibiro mitas pirmajai antilopei priskiria šešias kojas. 
Dėl tokios kūno sandaros buvo sunku ar neįmanoma jų sugauti; 
dieviškasis medžioklis Taunkpojis iš šventojo medžio, kuris nuolat 
braškėjo ir kurį jam apreiškė šuns lojimas, sumeistravo ypatin- 
gas pačiūžas. Skriejančios it strėlės pačiūžos irgi traškėjo; kad jas 
valdytų ar sustabdytų jų skrydį, jam teko įvaryti į jas pleištukus, 
pagamintus iš kito stebuklingo medžio. Tunkpojis vaikėsi antilo- 
pę po visą dangų. Nuvarytas gyvūnas nukrito žemėn ir Tunkpojis 
nurėžė jai užpakalinę kojų porą. 

— Kasdien žmonės menksta ir silpnėja, - tarė Tunkpojis. - Kaip 
jie galės medžioti šešiakojes antilopes, jei aš pats vos galiu jas 
pavyti! 

Nuo tada antilopės yra keturkojės. 


Simtagalvė 
Šimtagalvė yra žuvis, kurią pagimdė šimtai piktų žodžių, ištar- 


tų per visais kitais atžvilgiais nepriekaištingą gyvenimą. Vienoje 
kinų Budos biografijoje pasakojama, jog kartą jis sutiko prie upės 

žvejus, traukiančius tinklą. Vargais negalais jie išvilko į krantą 
milžinišką žuvį: viena jos galva buvo kaip beždžionės, kita - kaip 
šuns, trečioji - kaip arklio, ketvirtoji - kaip lapės, penktoji - kaip 
kiaulės, šeštoji - kaip tigro ir taip toliau iki šimto. 

— Tu Kapila? - paklausė Buda. 

— Taip, tai aš, - atsakė šimtagalvė ir išleido kvapą. 

Buda paaiškino savo mokiniams, kad ankstesniame gyvenime 
Kapila buvo brahmanas, tapęs vienuoliu ir neprilygstamu šventų- 
jų knygų žinovu. Kai jo bendramoksliai klaidingai perskaitydavo 
žodį, Kapila vadindavo juos asilo galva, šuns galva, arklio galva ir 
panašiai. Po mirties dėl užgaulių žodžių suformuotos karmos jis 
atgimė kaip jūrų pabaisa, slegiama visų tų galvų, kuriomis apda- 
lydavo savo bendramokslius. 


"Ialas 


Patys baisiausi fantastinės zoologijos kūriniai yra gyvos būtybės 
iš metalo arba akmens. Tokie buvo niršūs jaučiai varinėmis ko- 
jomis ir ragais, spjaudę ugnimi, kuriuos Jasonas Medėjos burtais 
įkinkė į plūgą; Condillaco gyvoji statula iš jautraus marmuro; 
„Tūkstančio ir vienos nakties“ valtininkas, „variažmogis, ant ku- 
rio krūtinės švininė lentelė, išmarginta talismanais ir skaičiais“, 
išgelbėjęs trečiąjį Kalandarą iš Geležies kalno; „švelniasidabrės 
arba nuožmiaauksės mergelės“, kurias Williamo Blake'o mitolo- 
gijoje deivė sugavo sidabro tinklu savo mylimojo pramogai; me- 
taliniai paukščiai, maitinę Arėją. 

Į šį sąrašą galima įtraukti kinkomąjį gyvūną, eiklųjį šerną Gu- 
linburstį, kurio vardas reiškia „auksašeris“. Mokytasis mitologas 
Paulis Herrmannas!?“ rašo: „Šį gyvą padarą iš metalo nukaldino 

nagingieji dvergai (nykštukai); įmetę ugnin kiauleną, jie ištraukė 
auksinį šerną, kuris galėjo judėti sausuma, jūra ir oru. Nors ir 
kokia tamsi būtų naktis, šerno kelias visados skaisčiai nušvies- 
tas.“ Gulinburstis traukia Frėjos, skandinavų meilės, santuokos 
ir vaisingumo deivės, vežimą. 

Ir dar esti Talas, Kretos salos sargas. Kai kurie šį milžiną laiko 
Hefaisto arba Dedalo kūriniu. Apolonijus Rodietis jį aprašo poe- 
moje „Argonautika“ (IV, 1638-1648): 


Ir variažmogis Talas, atlaužęs luitus nuo tvirtos uolos, sutrukdė į 
Diktės uostą įplaukusiems pririšti laivą. Jis buvo iš variažmogių 
giminės, atsiradusios iš uosio medžio, paskutinis iš dievų sūnų; 
Kronas padovanojo jį Europei, kad saugotų Kretą ir tris kartus per 
dieną apeitų salą varinėm kojom. Visas jo kūnas, visos galūnės 
buvo varinės ir nepažeidžiamos, tik po kulkšnim vingiavo kruvi- 
nai raudona gysla ir šią gyslą, kurioje slypėjo jo gyvybė bei mirtis, 
dengė plona odelė. 


Žinoma, per šitą gyslą Talas ir gavo galą. Medėja užkerėjo jį 
pražūtingų žvilgsniu ir kai gigantas, ėmęs vartyti riedulius ant 
uolos, „aštria nuolauža susižeidė kulkšnį, iš ten, lyg išlydytas švi- 
nas, plūstelėjo vandeningas skystis; veikiai jis sustingo ant išsi- 
kišusios uolos“. | 

Pagal kitą mito versiją, Talas iki raudonumo įkaitindavo savo 
kūną ir sudegindavo žmones savo glėbyje. Remdamiesi šia ver- 
sija, sužinome, kad varinį milžiną nukovė Kastoras ir Poluksas, 
dvyniai Dioskūrai, kuriems vadovavo burtininkė Medėja. 

Teisingas pasakojimas 

apie tai, ką ponia Jane Lead 
sužinojo, matė ir sutiko Londone 
1694 metais 


Tarp daugelio aklos anglų mistikės Jane Lead (arba Leade) veika- 
lų esti ir knyga „Dievo kūrinijos stebuklai, apreikšti Aštuonių 
pasaulių įvairovėje ir asmeniškai atkleisti autorei“ (Londonas, 
1695). Anuomet, kai ponios Lead šlovė pasklido po visą Olan- 
diją ir Vokietiją, jos veikalą į nyderlandų kalbą išvertė uolus ir 
mokytas jaunuolis H. Vam Ameydenas van Duymas. Bet vėliau, 
jos mokiniams pavydžiai varžantis tarpusavyje, suabejota dėl kai 
kurių rankraščių tikrumo, atsirado būtinybė atversti van Duymo 
versiją į anglų kalbą. „Aštuonių pasaulių“ 340 puslapyje (10 B) 
skaitome: 


Salamandroms skirta būti ugny, silfams - ore, nimfoms - tekan- 
čiam vandeny, gnomams - požeminiuose urvuos, o būtybei, ku- 
rios substancija - Palaima, visur yra namai. Visi garsai, net liūtų 
riaumojimas, naktinių pelėdų ūbavimai, pasmerktųjų pragaro 
kančioms aimanos ir dejonės jai skamba kaip mieliausia muzi- 
ka. Visi kvapai, net pūvančio kūno smarvė, jai kvepia lyg rožės 
ir lelijos. Visi gardėsiai, net pagonybės harpijų ant vaišių stalo 
apgliaumėti, jai yra lyg šviežia duona ir kvapnus alus. Kai vidur- 
dienį ji keliauja po pasaulio tyrus, jai rodos, kad ją supa gaiva nuo 
plasnojančių angelų baldakimo. Rimtas tyrinėtojas jos ieškos vi- 
sur, šiame pasaulyje ar kituose septyniuose, nors ir kaip niūru 
ir purvina ten būtų. Persmeik tokią būtybę kardu ir ją užplūs 
grynos ir dieviškos palaimos banga. Akys, dangaus dovana, jai 
duotos tikrajam keliui regėti; tokią dovaną, Išminties apreikštą, 
kartais turi Vaikas. 

Terminės būtybės 


Vizionierių ir teosofą Rudolfą Steinerį'?* (1861-1925) aplankė 
regėjimas, kad ši planeta, pirma negu ji tapo mūsų žeme, pergy- 
veno Saulės, o dar anksčiau - Saturno amžių. Nūdienos žmogų 
sudaro fizinis, eterinis, astralinis kūnai ir ego; Saturno amžiaus 
pradžioje jis buvo tik fizinis kūnas. Tas kūnas buvo nematomas 
ir nematerialus, nes anuomet žemėje neegzistavo nei kietieji kū- 
nai, nei skysčiai, nei dujos. Tebuvo tik šilumos būsenos, terminės 
formos, kosminėje erdvėje įgaunančios taisyklingus ir netaisyk- 
lingus pavidalus; kiekvienas žmogus, kiekviena būtybė buvo ne- 
pastovių temperatūrų organizmas. Steinerio liudijimu, žmonija 
Saturno amžiuje buvo akla, kurčia ir nejautri įvairių šilumos ir 
šalčio būsenų bendrija. „Tyrinėtojui šiluma tėra už dujas retesnė 
substancija“, - skaitome mes viename Steinerio veikalo „Okulti- 
nio mokslo apžvalga“ (Die Geheimwissenschaft im Umriss) pus- 
lapyje. Dar prieš Saulės amžių ugnies dvasios, arba arkangelai, 
įpūtė gyvybę į tų „žmonių“ kūnus, kurie pradėjo žėrėti ir švytėti. 

Ar Steineriui tai prisisapnavo? Ar jis susapnavo juos todėl, kad 
tai vyko eonais anksčiau? Neginčytina yra viena - šios būtybės 
yra gerokai keistesnės už kitų kosmogonijų demiurgus, gyvates 
ir bulius. 


Trikojis asilas 


Plinijaus nuomone, Zaratustra, Bombėjuje gyvenančių parsų lig 
šiol išpažįstamos religijos įkūrėjas, yra sukūręs du milijonus ei- 
lių; arabų istorikas al-Tabaris!?? teigia, kad pamaldiems kaligra- 
fams prireikė dvylikos tūkstančių karvių odų visiems Zaratustros 

raštams užrašyti. Yra žinoma, kad Aleksandras Makedonietis lie- 
pė sudeginti šiuos pergamentus Persepolyje, tačiau šviesi žynių 
atmintis išsaugojo pagrindinius tekstus; nuo IX amžiaus juos 
papildė enciklopedinis veikalas „Bundahišnas“, kuriame užtin- 
kame tokį tekstą: 


Apie trikojį asilą sakoma, kad jis stovi okeano vidury ir kad jo ka- 
“ nopos - trys, akys - šešios, nasrai - devyni, ausys - dvi ir vienas 
ragas. Jo kailis baltas, penas - dvasinis, ir visas jo būdas šventas. 
Dvi iš jo šešių akių yra ten, kur akys turi būti, dvi - pakaušyje ir 
dar dvi - kaktoje; savo šešių akių žvilgsnio aštrumu jis nugali ir 
sunaikina priešus. | 
Iš devynių nasrų trys yra ant snukio, trys - kaktoje ir trys - ant 
strėnų... Kiekviena kanopa, žengianti žeme, užima tiek vietos, 
kiek tūkstančių avių banda, o po kiekvienu pėdos gumbu gali 
prajoti tūkstantis raitelių. Savo ausimis jis gali užkloti Mazande- 
raną (šiaurinę Irano provinciją). Jo ragas atrodo kaip auksinis, bet 
yra tuščiaviduris ir šakojasi tūkstančiais ataugėlių. Šituo ragu jis 
nugalės ir išsklaidys visas piktadarių užmačias. 


Yra žinoma, kad ambra yra trikojo asilo spiros. Mazdaizmo 


mitologijoje šis geranoriškas gyvūnas yra vienas iš Ahūros Maz- 
dos (Ormuzdo), Gyvybės, Šviesos ir Tiesos teikėjo, padėjėjas. 


Troliai 


Anglijoje įsigalėjusi krikščionybė valkirijas (arba „tas, kurios išsi- 
renka nužudytuosius“) nustūmė į kaimus, kur jos išsigimė ir tapo 
raganomis; skandinavų šalyse pagoniškų mitų milžinai, gyvenę 

Jotunheime ir kovoję su dievu Toru, pavirto kaimo troliais. Kos- 
mogoninėje „Vyresniosios Edos“ pradžioje mes skaitome, kad per 
Dievų Sutemas milžinai kartu su vilku ir gyvate užkops vaivo- 
rykšte-tiltu Bivrestu, šis nuo jų svorio įgrius ir po nuolaužom 
palaidos pasaulį. Liaudies tikėjimų troliai - tai kvaili, pikti elfai; 
jų buveinės — kalnų urvai ar apgriuvusios lūšnos. Kilmingiausi 
troliai turi dvi ar net tris galvas. 

Henriko Ibseno poetinė drama „Peras Giuntas“ (1867) laida- 
vo troliams nemirtingumą. Pirmiausia, Ibsenas vaizduoja trolius 
kaip patriotus. Jie galvoja —- ar bent stengiasi galvoti, - kad jų 
verdama dvoki buza yra nepaprastai skani, o pašiūrės - rūmai. 
Kad Peras Giuntas nematytų aplinkinio purvo ir už jo tekančios 
princesės bjaurumo, troliai siūlosi išdurti jam akis. 


Tušo beždžionė 


Šis gyvūnas, paplitęs šiauriniuose regionuose, yra kokių keturių 
ar penkių colių ilgio, ryškiai raudonomis akimis ir juodu kaip 
degutas, švelniu kaip šilkas ir minkštu kaip pagalvė kailiu. Jis 
išsiskiria keistu instinktu - potraukiu tušui. Vos tik žmogus sėda 
rašyti, beždžionė įsitaiso šalia, uždeda priekinę leteną ant kitos, 
sukryžiuoja kojas ir kantriai laukia, kada šis baigs rašyti. Tada iš- 
geria tušo likutį ir, pritūpusi ant užpakalinių kojų, atsilošia atgal, 
rami ir patenkinta. 


Wang Tai-Hai (1791) 

Ugninis karalius ir jo Žirgas 


Herakleitas!?š mokė, kad visa ko pradas ar pagrindas yra ugnis, 
tačiau vargu, ar iš to išplaukia logiška išvada, kad galimos ugni- 
nės būtybės, nuaustos iš nepastovios ugnies materijos. Tokį be- 
maž neįsivaizduojamą dalyką pamėgino atlikti Williamas Morri- 
sas pasakoje „Venerai padovanotas žiedas“ iš ciklo „Zemiškasis 
rojus“ (1868-1870). Štai kas jam išėjo: 


Karalium rodėsi jisai, 

Karūna, skeptras, aptaisai. 

Balta liepsna švytėjo veidas, 
Aplinkui skaisčią šviesą skleidęs. 
Tačiau jis visas buvo iš ugnies 

Ir geismo, skausmo, nevilties, 
Rūsties ir baimės atšvaitai 

Jo veidu skriejo kaip žmonėms, tiktai 
Dešimtgubai greičiau. Į kovą 
Ugninis žirgas nešė valdovą. 

Tai buvo keistas kūrinys, 

Nei grifas, nei drakonas, nei arklys, 
Kažkuo lyg panašus į juos, lyg ne 
Gaisrus tarsi slogiam sapne 

Pikti pamėnai... 


Ko gero, minėtos eilutės tėra sąmoningai dviprasmiško Mirties 
paveikslo „Prarastajame rojuje“ |II, 666-673) atgarsiai: 


tačiau antrasis, — 


Jei šitaip pavadint gali kažką 
Beformį ir beveidį, šmėklų nieką, 

Pamėklę be galūnių ir narių, - 
"Tamsavo šiurpiai lyg juoda Naktis, 
Niršus kaip dešimt furijų, baisus 
Kaip pragaras ir purtė smeigeną; 

O ten, kur rodės niūkso jo galva, 
Karaliaus karūna kyšojo. 


Uroboras 


Okeanas mums yra jūra arba jūrų sistema; graikams jis buvo tie- 
siog upė, žiedu juosianti žemę. Iš jo išteka visos upės, bet jis pats 
neturi nei ištakų, nei žiočių. Jis taip pat buvo dievas arba Titanas, 
gal seniausias iš Titanų, nes Miegas keturioliktoje „Iliados“ gies- 
mėje vadina jį dievų kilmės šaltiniu. Hesiodo „Izogonijoje“ jis yra 
visų pasaulio upių - iš viso trijų tūkstančių - tėvas, o svarbiausios 
jų - Alfėjas ir Nilas. Paprastai upė-okeanas būdavo vaizduojamas 
kaip senis su vilnijančia barzda; šimtmečiams slenkant, žmonės 
sugalvojo geresnį simbolį. 

Herakleitas teigė, kad rato apskritimo pradžia ir pabaiga bend- 
ra??. Britanijos muziejuje laikomas III amžiaus graikų amuletas 
pateikia geriausią begalybės iliustraciją: savo uodegą kandančią 
gyvatę ar, pakartojant nuostabius Argentinos poeto Martinezo 
Estrada'os??? žodžius, „nuo uodegos prasidedančią gyvatę“. Isto- 
rija byloja, kad Marija Stiuart, Škotijos karalienė, išgraviravo ant 
auksinio žiedo žodžius „Mano pradžia — tai mano pabaiga“ (En 
ma fin est mon commencement|), matyt, turėdama galvoje, kad 
tikrasis gyvenimas prasideda po mirties. Uroboras (ouroboros 
graikų kalba reiškia „ryjantis savo uodegą“) - mokslinis šios bū- 
tybės pavadinimas, tapęs viduramžių alchemikų simboliu. Smal- 

sesniems skaitytojams nurodome Jungo knygą Psychologie and 
Alchemie??!. kurioje jie gali susiieškoti išsamesnės informacijos. 

Žemę žiedu juosianti gyvatė yra ir skandinavų kosmologijoje; 
ten ji vadinama Midgardsormu (Midgardsormr) - pažodžiui „vi- 
durinio kiemo kirminų“, o vidurinis kiemas reiškia žemę. Snoris 
Sturlusonas „Jaunesniojoje Edoje“ mini, kad Lokis yra vilko ir gy- 
vatės tėvas. Orakulas perspėjo dievus, kad šios pabaisos pražudys 
žemę. Dievai sukaustė vilką Fenrį (Fenrir) grandine, pagaminta iš 
šešių nebūtų dalykų: „Kačių žingsnių garso, moterų barzdų, kal- 
nų šaknų, lokių gyslų, žuvų alsavimo ir paukščių seilių.“ Gyvatę 
Jormungandą jie „įmetė į žemę supančią jūrą, kur jis užaugo toks 
didelis, jog dabar apjuosė žemę ir kandžioja savo uodegą“. 

Jotunheime, milžinų žemėje, Utgardlokis skiria užduotį Torui — 
pakelti nuo žemės katę; Toras stengiasi iš visų jėgų, tačiau nuo 
žemės atplėšia tik vieną katės leteną. Iš tiesų ši katė yra gyvatė 
Jormungandas. "Toras buvo tapęs burtų auka. 

Per Dievų žūtį gyvatė praris žemę, o vilkas - saulę. 


Valkirijos 


Senosiose germanų kalbose valkirija reiškia „ta, kuri išsirenka 
nužudytuosius“. Mes nežinome, kaip Vokietijos ar Austrijos tau- 
tos jas įsivaizdavo; skandinavų mitologija jas piešia kaip dailias 
ginkluotas merginas. Paprastai jų būna trys, nors „Edose“ mini- 
ma daugiau kaip tuzinas. 

Liaudies pasakose jos renka kautynėse žuvusių karių sielas 
ir nuneša į epinį Odino rojų. Tenai, Valhaloje, Zuvusiųjų Pilyje, 
kurios bokštai auksiniai ir kurią apšviečia ne ugnis, o žybsintys 
kardai, kariai iki mirties kovoja nuo saulėtekio iki saulėlydžio. 

Tie, kurie kaudamiesi žuvo, vėl atgyja ir dalyvauja dievų puotoje, 
kur jie valgo nemirtingojo šerno mėsą ir geria iš neišsenkančių 
midaus ragų. Nepabaigiamos kovos įvaizdis, ko gero, atkeliavo 
iš keltų. 

Anglosaksiškas užkeikimas nuo netikėtų dieglių apibūdina valki- 
rijas jų neįvardydamas; jo tekstas, išverstas Stopftordo A. Brooke'o?02, 
skamba taip: 


Griausmų griausmai grumėte gruma joms jojant virš Žemės; 
Jų širdys rūstėte rūstėja šuoliuojant virš kalnų!.. 


Nes narsios mergelės sutelkė visą galią... 


Kai sustiprėjo krikščionybės įtaka, valkirijų įvaizdis sumenko; 
viduramžių Anglijoje teisėjas vieną nelaimingą moterį, apkalti- 
nęs ją valkiryste, tai yra raganyste, nuteisė sudeginti ant laužo. 


Veidrodžių fauna 


Viename iš Lettres ėdifiantes et curieuses?93 tomų, pasirodžiusių 
pirmoje XVIII amžiaus pusėje Paryžiuje, tėvas Fontecchio iš jėzui- 
tų ordino bendrais bruožais apmetė Kantono prastuomenės prieta- 
rų ir paklydimų planą; šioje išankstinėje apžvalgoje jis pažymėjo, 
kad Žuvis - tai šmėkli ir blizgi būtybė, kurios niekam nėra pavykę 
pagauti, tik daugelis ją yra matę veidrodžių gilumoje. Tėvas Fon- 
tecchio mirė 1736-aisiais ir jo pradėtas veikalas liko nebaigtas; 
maždaug po 150 metų Herbertas Allenas Gilesas pratęsė pirmta- 
ko darbą. Anot Gileso, tikėjimas Zuvimi yra tik dalis didesniojo 
mito, siekiančio legendinius Geltonojo imperatoriaus laikus. 

Anuomet, kitaip nei nūnai, veidrodžių ir žmonių pasauliai 
siejosi tarpusavyje. Be to, jie gerokai skyrėsi vienas nuo kito; 
nei būtybės, nei spalvos, nei formos nebuvos tokios pačios. Abi 
karalystės, veidrodžių ir žmonių, gyveno darniai ir taikiai; pro 
veidrodžius galėjai įeiti ir išeiti. Kartą naktį veidrodiniai žmonės 
užplūdo žemę. Jų galios buvo didelės, bet po kruvinų kautynių 
Geltonojo imperatoriaus burtai galop juos nugalėjo. Jis atrėmė 
priešus, įkalino juos veidrodžiuose ir privertė lyg sapne kartoti 
visus žmonių veiksmus. Jis atėmė iš jų galią, pavidalą ir pavertė 
vergiškais atspindžiais. Vis dėlto ateis diena, kada kerai išsisklai- 
dys, ir jie pabus. 

Pirmoji pabus Žuvis. Veidrodžio gelmėj mes išvysime plonytį 
ruožą, ir šio ruožo spalva nebus panaši į jokią kitą. Paskui viena 
po kitos pradės virpėti kitos formos. Pamažu jos ims skirtis nuo 
mūsų; pamažu jos liausis mus mėgdžioti. Jos sudaužys stiklines 
ar metalines užtvaras ir šįsyk jų nepavyks nugalėti. Greta veidro- 
dinių padarų kausis ir vandenų būtybės. 

Juanyje pasakojama ne apie Žuvį, bet apie Veidrodžio Tigrą. 
Kai kurie tiki, kad prieš antplūdžio išvakares mes išgirsime, kaip 
veidrodžių gelmėse žvanga ginklai. 


Vėžlių motina 


Dvidešimt du amžiai prieš krikščionišką erą gerasis imperatorius 
Ju (Yu) Didysis apkeliavo ir savo žingsniais išmatavo Devynis 
Kalnus, Devynias Upes, Dešimt Pelkių ir padalijo šalį į Devynias 
Sritis, tinkamas dorybei ir žemės ūkiui puoselėti. Šitaip jis sulai- 
kė grėsmingus Vandenis, galėjusius užtvindyti Dangų ir Žemę, o 
mums paliko tokį pasakojimą apie savo Viešuosius Darbus: 

Aš keliavau ketveriopai (vežimais, valtimis, rogėmis ir batais su 
kapliukais) ir pakeliui per kalvas kirtau miškus bei kartu su I (Yi) 
rodžiau žmonėms, kaip gauti mėsos ir pramisti. Aš iškasiau per 
devynias sritis protakas upėms ir nukreipiau jų tėkmę į jūrą. Aš 
pagilinau kanalus ir vagas bei nutiesiau jas link upių; kartu su Či 
(Chi) sėjau javus ir rodžiau žmonėms, kaip sunkiu darbu parū- 
pinti kitokio maisto negu mėsa. 


Istorikų nuomone, žemės padalijimo būdą jam atskleidė ant- 
gamtiškas arba šventas vėžlys, išlipęs iš upės. Kai kas teigia, 
kad šis amtibinis gyvūnas, visų vėžlių motina, buvo sukurtas iš 
ugnies ir vandens; kiti mini kuklesnę kūrybos medžiagą - Šaulio 
žvaigždyno šviesą. Vėžlio šarvą dengė kosminis traktatas, pavadi- 
nimu „Visuotinė Taisyklė“ (Hong Fan), arba devynių to traktato 
skirsnių baltų ir juodų taškų diagrama. 

Kinų supratimu, dangus yra pusrutulio formos, o žemė - ke- 
turkampė, todėl vėžlys išlenktu ir plokščiu viršum jiems rodo- 
si kaip pasaulio vaizdinys arba modelis. Maža to, vėžliai gyvena 
kosmiškai ilgai; natūralų, kad jie laikomi (drauge su vienaragiu, 
drakonu, teniksu ir tigru) dvasines galias turinčiais gyvūnais, o 
pranašautojai iš piešinio ant jų šarvų buria ateitį. 

Tan-či (Vėžlys-dvasia) - taip vadinosi gyvūnas, atskleidęs Hong 
Faną imperatoriui. 


Vienaakės būtybės 
Žodžiu „monoklis“, pirmiau negu jis buvo pavadintas optiniu prie- 


taisu, buvo vadinami vienaakiai padarai. Pavyzdžiui, Gėngora??* 
XVII amžiaus pradžioje sukurtame sonete rašo apie „vienaakį 

Galatėjos gerbėją“ (Monėculo galūn de Galatea|; savaime supran- 
tama, jis turi omenyje Polifemą, kurį anksčiau pavaizdavo poe- 
moje Fdbula de Polifemo?““: 


Un monte era de miembros eminente 
Este gue, de Neptuno hijo fiero, 

De un ojo ilustra el orbe de su frente, 
Ėmulo casi del mayor lucero; 

Ciclope a guien el pino mas valiente 
Bastėn le obedecia tan ligero, 

Y al grave peso junco tan delgado, 
Oue un dia era bastėn y otro cayado. 


Negro el cabello, imitador undoso 

De las obscuras aguas del Leteo, 

Al viento gue lo peina proceloso 

Vuela sin orden, pende sin aseo; 

Un torrente es su barba impetuosa, 

Oue, adusto hijo de este Pirineo, 

Su pecho inunda, o tarde, o mal, o en vano 
Surcada aūn de los dedos de su mano. 


Tai buvo iškilus galūnių kalnas, šis netašytas Neptūno sūnus, su 
vienintele akim, šviečiančia kaktos skliaute ir bemaž prilygstan- 
čia didžiausiam šviesuliui; ciklopas, kurs drūčiausią pušį lankstė 
lyg ploną lazdelę, ir jo didžiuliam stotui ji buvo it nendrė liauna: 
kartais kriukis, o kartais - krivūlė. 

Juodi plaukai, banguojantys kaip Letos tamsūs vandenys, 
plaikstos ir palaidom sruogom nukara juos šukuojančioj vėtroj; 
jo barzda, pavėluotai ar prastai, ar tuščiai šukuojama jo pirštų, 
rūsčiam šių Pirinėjų sūnui garma per krūtinę kaip krioklys. 

Šios eilės vingresnės, bet ir silpnesnės už III „Eneidos“ giesmės 
eiles (jas giria Kvintilianas??“), kurios savo ruožtu vingresnės ir 
silpnesnės už dar kitas IX „Odisėjos“ giesmės eiles. Tokį literatū- 
rinį nuosmukį atitinka poeto tikėjimo nuosmukis: Vergilijus nori 
priblokšti mus savuoju Polifemu, bet vargu ar juo tiki; o Gėngora 
išvis tiki vien žodžiais ar poetinėm puošmenom. 

Ciklopai buvo ne vienintelė vienaakių žmonių padermė; Plini- 
jus (VII, 2) taip pat mini arimaspus, 


skiriamus pagal jų žymę - jie turi tik vieną akį kaktoje ir nuolat 
kariauja dėl aukso kasyklų, ypač su grifais, sparnuotais plėšrū- 
nais; iš tų kasyklų jie išgauna auksą (įprastu būdu), kurį anie 
laukiniai padarai... saugo ir sergsti taip aršiai, kaip arimaspai plė- 
šikauja ir iš jų atima auksą. 


Penkiais šimtmečiais anksčiau pirmasis enciklopedininkas 
Herodotas Halikarnasietis rašė (III, 116): 


Europos šiaurėje, atrodo, yra labai daug aukso. Negaliu tiksliai 
pasakyti, iš kur jį gauna, bet pasakojama, kad vienaakiai žmonės 
arimaspai jį atima iš grifų. Aš netikiu ir tuo, kad yra vienaakiai 
žmonės, šiaip niekuo nesiskiriantys nuo kitų žmonių??", 


Vienaragis 


Pirmasis vienaragio aprašymas bemaž sutampa su paskutiniuoju. 
Keturi šimtai metų pr. Kr. graikų istorikas ir gydytojas Ktesijus 
rašė, kad Indijos karalystėse veisiasi labai eiklūs laukiniai asilai 
baltu kailiu, purpurinėm galvom, mėlynom akim ir smailu ragu 

kaktoje; to rago pamatas - baltas, galiukas raudonas, o vidurys — 
juodas. Plinijus buvo išsamesnis (VIII, 21): 


Visų nuožmiausias ir pikčiausias žvėris yra vienaragis, arba mo- 
nokeros; kūnu jis primena arklį, galva - elnią, kojomis - dramb- 
lį, o uodega - šerną; jis klaikiai mauroja, kaktos viduryje kyšo 
juodas dviejų uolekčių ragas: sakoma, kad šio laukinio gyvulio 
nepagausi gyvo. 


Maždaug 1892 m. orientalistas Schraderis??š iškėlė mintį, kad 
vienaragio įvaizdį graikams galėjo įteigti kai kurie persų barelje- 
tai, vaizduojantys jaučio profilį su vienu ragu. 

Izidoriaus Seviliečio „Etimologijose“, sukurtose VII amžiaus 
pradžioje, teigiama, kad vienaragis vienu rago dūriu gali nu- 
smeigti dramblį; galbūt šį aprašymą atkartoja antroji Sindbado 
kelionė, pasakojanti apie karkadadno, arba raganosio, „kurs gali 
ragu pakelti dramblį“, pergalę. (Ten pat rašoma, kad raganosio 
ragas, „skeltas pusiau, primena žmogaus figūrą“; Al-Kazviniui jis 
veikiau primena raitelį, kitiems - paukštį ar žuvį.) Kitas vienara- 
gio priešas yra liūtas, ir vienos painios alegorinės poemos „Fėjų 
karalienė“ posmas vaizduoja jų dvikovą taip: 


Kaip liūtas išdidus, kuomet jo didenybę 
Maištingas vienaragis dvikovon pašaukia, 
Nuožmios atakos ir baisios žvėries rūstybės 
Norėdamas išvengt, link tvirto medžio traukia, 
Ir į kamieną atsirėmęs tyliai laukia, 

Kada atšniokš varžovas ir jo ragas kietas; 

Štai priešas jau arti, bet liūtas pasitraukia: 
Medin įsminga ragas ir nė krust iš vietos, 

O pergalingam liūtui tenka sotūs pietūs. 

Šios eilės (II knyga, V giesmė, X posmas) sukurtos XVI amžiu- 
je; XVIII amžiaus pradžioje, Anglijos karalystei susivienijus su 
Škotija, Didžiosios Britanijos herbe anglų leopardas, arba liūtas, 
susijungė su škotų vienaragiu. 

Viduramžių bestiarijai mokė, kad vienaragį gali pagauti tik 
skaisti mergelė; graikų „Fiziologe“ skaitome: „Kaip jis gaudo- 
mas. Pastato priešais jį mergelę, tada jis šoka jos glėbin, o ji su- 
šildo žvėrį savo meile ir nusiveda į karaliaus rūmus.“ Šį triumfą 
vaizduoja vienas Pisanello??? medalis ir daugybė garsių gobele- 
nų; alegorinę traktuotę sugalvoti čia visai nesunku. Leonardo da 
Vinci vienaragio sugavimą aiškina žvėries goslumu, per kurį jis 
pamiršta savo nuožmumą - jis guldo galvą ant merginos kelių, 
tuomet medžiotojai jį ir pagauna. Šventoji Dvasia, Jėzus Kristus, 
gyvsidabris ir blogis - kadaise visų jų simbolis buvo vienaragis. 
Jungas knygoje Psychologie und Alchemie?“9 dėsto ir analizuoja 
šių simbolių istoriją. 

Kresnas arkliukas priekinėmis antilopės kojomis, ožio barzda 
ir ilgu įviju ragu, styrančiu kaktoje, - taip dažniausiai vaizduoja- 
mas šis pramanytas gyvūnas. 


Kinų vienaragis 


Kinų vienaragis, cilinas (k'i-lin), yra vienas iš keturių gėrį ne- 
šančių gyvūnų; kiti trys - drakonas, feniksas ir vėžlys. Vienara- 
gis — svarbiausias iš 360 sausumos gyvūnų. Jo liemuo - elnio, 
uodega — jaučio ir arklio kanopos. Trumpas jo ragas, augantis 
iš kaktos, yra vien iš mėsos; nugaros kailis yra penkių maišytų 
spalvų, o papilvė ruda arba geltona. Jis toks jautrus, kad eidamas 
stengiasi neužminti nė menkiausio vabalėlio ir ėda tik suvytusią 

žolę. Jo pasirodymas pranašauja užgimsiant teisingą valdovą. Su- 
žeisti kinų vienaragį arba peržengti jo negyvą kūną yra nelaimės 
ženklas. Normali jo gyvenimo trukmė - tūkstantis metų. 

Kai Konfucijaus motina įsčiose jį nešiojo, penkių planetų dva- 
sios atnešė jai gyvūną „karvės kūnu, drakono žvynais ir su ragu 
kaktoje“. Taip Soothillis?!! pasakoja apie šį apreiškimą; Wilhel- 
mo?!? pateiktas variantas byloja, kad gyvūnas pasirodė pats ir iš- 
spjovė nefrito lentelę, ant kurios buvo išraižyti tokie žodžiai: 


Kalnų krištolo (vandens esmės) sūnau, kai dinastija žlugs, tu val- 
dysi kaip valdovas be sosto. 


Po septyniasdešimties metų medžiotojai nužudė ciliną, ant 
rago dar plazdėjo kaspino skiautė, kurią jam užrišo Konfucijaus 
motina. Konfucijus atėjo pažiūrėti į vienaragį ir pravirko, nes jau- 
tė, ką pranašauja šio nekalto ir slapaus gyvūno mirtis; pravirko 
dar todėl, kad šiame kaspine glūdėjo jo praeities dalelė. 

XIII amžiuje imperatoriaus Čingischano, besirengiančio už- 
grobti Indiją, žvalgybinis būrys dykumoje sutiko gyvūną, „pana- 
šų į elnią, su arklio galva, ragu kaktoje ir žalia vilna“; šis kreipėsi 
į juos sakydamas: „Metas jūsų valdovui grįžti į tėvynę.“ Vienas 
Čingischano ministrų, pasitaręs su išminčiais, paaiškino jam, 
kad gyvūnas buvo „čio-tuanas“ (chio-tuan|), cilino porūšis. „Ket- 
verius metus didžioji kariuomenė kovojo vakarų kraštuose, - pa- 
sakė ministras. - Dangus, kuriems kraujo praliejimas yra grasus, 
perspėja tave per čio-tuaną. Dėl dievo meilės, pasigailėk imperi- 
jos; saikas suteiks begalinį džiaugsmą.“ Imperatorius atsižadėjo 
karinių užmačių. 

XXII amžiuje prieš mūsų erą vienas iš imperatoriaus Šuno 
teisėjų turėjo „vienragį ožį“, kuris atsisakydavo pulti melagingai 
apkaltintą žmogų, bet badydavo kaltąjį. 

Margouliės?!? Anthologie raisonėe de la littėrature chinoise? 4 
(1948) išdėsto šią slėpiningą, saldžiabalsę alegoriją, IX a. prozi- 
ninko darbą?!*; 


Visuotinai manoma, kad vienaragis yra antgamtinis gyvūnas ir 
neša sėkmę; apie tai byloja odės, metraščiai, garsių didžiavyrių 
biografijos ir kiti šaltiniai, kurių autoritetas - neginčytinas. Net 
vaikai ir kaimo moteriškės žino, kad vienaragis žada sėkmę. Ta- 
čiau šis gyvūnas nėra naminis, jis retai sutinkamas ir sunkiai 
apibūdinamas. "Tai ne arklys ar bulius, ne vilkas ar elnias. Tad, 
sutikę vienaragį, mes paprasčiausiai galime jo neatpažinti. Tik 
žinome, kad toks gyvūnas su karčiais yra arklys, o toks gyvūnas 
su ragais yra bulius. Tačiau, koks yra vienaragis, nežinome. 


Žydų demonai 


Prietaringieji žydai įsivaizdavo, jog tarp kūniškojo ir dvasiškojo 
pasaulių egzistuoja vidurinis pasaulis, kuriame tiršta nuo angelų 
ir demonų, 0 jo gyventojų surašymas pranoksta visas aritmeti- 
kos galimybes. Ilgainiui Egiptas, Babilonija ir Persija dar daugiau 
praturtino šį fantastišką pasaulį. Galbūt dėl krikščionybės įtakos 
(spėja Trachtenbergas?!*) demonologija, arba velniosaka, susilau- 
kė mažiau dėmesio negu angelologija, arba angelosaka. 

Vis dėlto turėtume išskirti Keteb Mererį, vidurdienio ir kaitrių 
vasarų demoną. Kartą eidami į mokyklą su juo netyčiom susi- 
dūrė keli vaikai; visi, išskyrus du, mirė. XIII amžiuje žydų de- 
monologiją papildė lotynų, prancūzų ir vokiečių nelabieji, kurie 
galiausiai susimaišė su Talmude minimais velniais. 

Paaiškinimai 


! Johnas Lempriėčre'as (1765-1824) - anglų teologas, klasikinių kalbų spe- 
cialistas, leksikografas, „Klasikinio senovės autorių minimų tikrinių vardų 
žodyno“ (Classical Dictionary containing a full Account of All the Proper 
Names Mentioned in Ancient Authors, 1788) autorius. 

2 Herbertas Allenas Gilesas (1845-1935) — anglų sinologas. Pagrindiniai 
veikalai — „Kinų-anglų kalbų žodynas“ (Chinese-English Dictionary, 1897), 
„Kinijos literatūros istorija“ (A History of Chinese Literature, 1906), „Seno- 
sios Kinijos religijos“ (The Religions of Ancient China, 1915) ir kt. 

3 Turimas omenyje seras Richardas F Burtonas (1821-1890) - anglų keliau- 
tojas, etnografas, poliglotas, rašytojas ir vertėjas. Jo „Tūkstančio ir vienos 
nakties“ (1885-1888) vertimas į anglų kalbą ir labai išsamūs komentarai lig 
šiol lieka nepralenkti. 

* Edwardas Williamas Lane'as (1801-1876) — anglų orientalistas, leksiko- 
grafas ir vertėjas, išvertęs gerokai kupiūruotas „Tūkstantis ir viena naktis“ 
(1832-1841) pasakas į anglų kalbą. Taip pat reikia paminėti jo parengtą 
„Arabų-anglų leksikoną“ (Arabic English Lexicon, 8 t., 1863-1893). 

5 Arthuras Davidas Waley'is (1889-1966) - anglų orientalistas, vertėjas. 

6 Gershomas Scholemas (1897-1982) - filosofas, istorikas, žydų misticiz- 
mo, ypač Kabalos tyrinėtojas. Svarbiausias veikalas - „Pagrindinės žydų 
misticizmo kryptys“ [Major Trends in Jewish Mysticism, 1941). 

" Robertas Burtonas (1577-1640) - anglų mokslininkas ir rašytojas, enciklo- 
pedinio pobūdžio filosofinio veikalo „Melancholijos anatomija“ (Anatomy 
of Melancholy, 1621) autorius. Aistringai domėjosi astrologija. Pasakojama, 
kad kartą jis sudarė savo horoskopą, pranašaujantį savižudybę. Tam, kad 
įrodytų jo teisingumą, pasikorė. 

Šš Jamesas George'as Frazeris (1854-1941) - škotų filologas-klasikas, religi- 


jotyrininkas ir antropologas. Svarbiausias veikalas - „Auksinė šaka“ (The 

Golden Bough, 12 t., 1907-1915). Jame išdėstė, kaip žmonijos raidoje iš 
magijos kyla religija, o šią pakeičia mokslas. 

? Gajus Plinijus Antrasis Vyresnysis (Caius Plinius Secundus Maior, 23-— 
79) - romėnų rašytojas, mokslininkas, valstybės veikėjas, 37 knygų veikalo 
„Gamtos istorija“ (Naturalis Historia) autorius. 

10 Cayetano Cėrdova Iturburu (1902-1977) - argentiniečių rašytojas, knygų 
„Kaip žiūrėti į paveikslą“ (Cėmo ver un cuadro, 1954), „XX amžiaus argen- 
tiniečių tapyba“ (La pintura argentina del siglo XX, 1958) ir kt. autorius. Jam 
priskiriamas veikalas apie malajų raganystę yra J. L. Borgeso mistifikacija. 
!! Brunetto Latini (apie 1220-1294) - italų mąstytojas, poetas ir valstybės 
veikėjas. Svarbiausi veikalai — prozinis enciklopedinio pobūdžio sąvadas 
„Lobyno knygos“ (Li Livres dou Trėsor 1260-1267) ir didaktinė alegorinė 
poema „Mažasis lobynas“ (Tesoretto). Dante „Dieviškojoje komedijoje“ su- 
tinka jį septintame „Pragaro“ rate, kur kankinasi sodomitai. 

1? Thomas Browne'as (1605-1682) - anglų gydytojas ir rašytojas. Jį išgar- 
sino 1643 metais išleista asmeniškų pamąstymų knyga „Gydytojo religija“ 
(Religio medici, 1643). 

13 Epideminiai prietarai (lot.). 

14 Vietnamo pavadinimas, kai jį valdė Kinijos Tangų dinastija. Jis verčiamas 
kaip „sutramdyti pietūs“. 

15 Matteo Ricci (1552-1610) - italų kunigas-jėzuitas, katalikų misijos Kini- 
joje vadovas, sinologas. 

16 Laozi (apie 600/585-500 m. pr. Kr.) - legendinis kinų filosofas, esą sukū- 
ręs garsųjį traktatą „Knygą apie dao ir de“ (Daodejing). Šiuolaikiniai sinolo- 
gai abejoja Laozi istoriškumu, tačiau vis dėlto jis laikomas daosizmo, kaip 
tilosofinės mokyklos ir religinės doktrinos, pradininku. 

17 Louisas Simonas Fortunė Frėdėricas Chochod'as (1877-2) - prancūzų 
orientalistas, Tolimųjų Rytų okultizmo ir magijos tyrinėtojas. 

Iš Dante Gabrielis Rossetti (1828-1882) - italų kilmės anglų poetas, tapy- 
tojas, vertėjas. 

!? Nathanielis Hawthorne'as (1804-1864) - amerikiečių rašytojas. Roman- 


tizmo atstovas. Plėtojo filosofinio, psichologinio, alegorinio, didaktinio pa- 

sakojimo tradicijas, analizavo Žmogaus prigimties gėrio ir blogio konfliktą, 
kaltės, nuodėmės pažeistą individo psichiką, aukštino grožį, kūrybiškumą. 
Svarbiausi kūriniai - apsakymų rinkiniai „Dukart papasakotos istorijos“ 
(Twice-Told Tales, 1837), „Sniego fantazija ir kitos dukart papasakotos isto- 
rijos“ (The Snow Image and Other Twice-Told Tales, 1851), romanai „Pur- 
purinė raidė“ (The Scarlet Letter, 1850), „Namas su septyniais frontonais“ 
(The House of Seven Gables, 1851). 

20 Alfredas de Musset (1810-1857) - prancūzų rašytojas, romantikas. Svar- 
biausi veikalai: dramos „Lorencačas“ (Lorenzaccio, 1834), „Su meile ne- 
žaidžiama“ (On ne badine pas avec Vamour, 1834), poemos „Naktys“ (Les 
nuits, 1835-1837), romanas „Amžiaus sūnaus išpažintis“ (La Confession 
d'un enfant du siėcle, 1836). 

2! Henry Jamesas (1843-1916) - amerikiečių rašytojas, filosofo W. Jameso 
brolis. Kūrė psichologinius romanus, pagrindė sąmonės srauto techniką, 
atsisakė nuoseklaus siužeto, daug reikšmės teikė personažų savivokai. Žy- 
miausias romanas - „Moters portretas“ (The Portrait of a Lady, 1881). 

22 Heinrichas von Kleistas (1777-1811) - vokiečių rašytojas. Jo kūrybai bū- 
dingas Žmogaus prigimties prieštaringumo atskleidimas, individo ir lemties 
priešprieša, tragiška pasaulėjauta, racionalizmas. Nusižudė. Svarbiausi kū- 
riniai — likimo tragedijos „Šrofenšteinų šeima“ (Die Familie Schroffenstein, 
1803), „Pentezilėja“ (Penthesilea, 1808), novelės „Žemės drebėjimas Čilėje“ 
(Das Erdbeben in Chili, 1807), „Markizė fon O...“ (Die Marguise von O..., 
1807), „Michaelis Kolhazas“ (Michael Kohlhaas, 1810), buitinė komedija 
„Sukultas ąsotis“ (Der zerbrochene Krug, 1811), istorinė drama „Princas 
Friedrichas fon Homburgas“ (Prinz Friedrich von Homburg, 1811). 

23 Lafcadio Hearnas (1850-1904) - amerikiečių rašytojas. 1869 m. atvyko 
į Jungtines Amerikos Valstijas. 1890 m. apsigyveno Japonijoje, tapo jos pi- 
liečiu. Pasivadino Yakumo Koizumi. Populiarino japonų tradiciją, budizmą; 
Japonijoje laikomas nacionaliniu rašytoju, nors rašė angliškai. Svarbiausi 
kūriniai: „Kokoro. Japonų dvasinio gyvenimo ženklai ir aidai“ (Kokoro: 
Hints and Echoes of Japanese Inner Life, 1896|), „Vaiduokliškoje Japonijoje“ 
(In Ghostly Japan, 1899|, „Japonijos įvairenybės“ (A Japanese Miscellany, 

1901), „Kvaidanas: pasakojimai ir apybraižos apie keistenybės“ (Kwaidan: 
Stories and Studies of Strange Things, 1904), „Japonija: mėginimas suprasti“ 
(Japan: An Attempt at Interpretation, 1904). 

24 George'as Postas Wheeleris (1869-1956) - amerikiečių diplomatas, japo- 
nologas, vertėjas. 

25 Fafniras (sen. isl. Fafnir) — slibinas, saugantis brangenybes. Fafniras buvo 
burtininko Hreidmaro sūnus ir kalvio Regino brolis. Stebuklingas brangenybes 
(nykštuko Andvario auksą) Fafniras įgijo nužudęs savo tėvą. Nepanoro turtais 
pasidalyti su broliu, todėl vėliau šio pakurstytas Sigurdas nužudė Fafnirą. 

26 Hatora (Hathor - „Horo namai“) - egiptiečių linksmybės, meilės ir menų 
deivė, Paukščių Tako personifikacija. Vaizduota moterimi karvės galva ar 
vien tik su karvės ragais. 

*7 Protėjas (gr. Ipore4c) - graikų mitologijoje jūrų dievas, Poseidono sūnus, 
apdovanotas sugebėjimu pasiversti bet kuo ir aiškiaregyste. 

28 Hansas Jakobas Christofelis von Grimmelshausenas (1621 arba 1622- 
1676) - vokiečių rašytojas. Parašė 10 knygų romanų ciklą. Svarbiausios 
pirmosios 5 knygos —- „Simplicisimo nuotykiai“ [Der abenteuerliche Sim- 
plicissimus, 1668-1669). 

2 Ispaniškoje knygos versijoje rašoma Borametz. | 
30 Lycopodium (|gr. lykos - vilkas ir podion - pamatas nuo pous - pėda, koja) 
lietuviškai galima versti ir kaip vilko pėda, vilkakojė. Kita vertus, botanikoje 
dažniau vartojamas Cibotium borametz pavadinimas. 

31 Šventiko pasakojime (angl.). Geoffrey Chauceris (apie 1343-1400) - žy- 
miausias anglų viduramžių rašytojas, poetas, filosofas, diplomatas. Labiau- 
siai jam sekėsi kurti dideles epinio ir satyrinio pobūdžio poemas, tačiau 
dauguma šių poemų liko nebaigtos. Svarbiausia iš jų yra „Kenterberio pasa- 
kojimai“ (The Canterbury Tales, 1400). 

32 Baziliskas žudo žmones nuodingu žvilgsniu (vid. angl.). 

33 Ulisse'as Aldrovandi (1522-1605) - italų gamtininkas. J. L. Borgesas turi 
omenyje jo knygą „Gyvačių ir drakonų istorija“ (Historia serpentum et dra- 
conum|, pirmąsyk išleistą 1640 metais. 

34 Markas Anėjus Lukanas (Marcus Annaeus Lucanus, 39-65) - romėnų 

poetas epikas. Parašė istorinę poemą „Farsalija, arba Apie pilietinį Cezario ir 
Pompėjaus karą“ (Pharsalia, sive de bello civili Caesaris et Pompeii). Veikalą 
sudaro 10 knygų, jis nebaigtas. 

35 Izidorius Sevilietis (lot. Isidorus Hispalensis, 560?-636) - Ispanijos kata- 
likų bažnyčios veikėjas, Sevilijos arkivyskupas, paskutinis iš Vakarų (lotynų 
apeigų) Bažnyčios tėvų. Viduramžiais buvo itin skaitomas jo enciklopedinis 
20 knygų veikalas „Etimologijos“ (Etymologiae,|. 

36 Trigubo veidrodžio (lot.). Tai yra trijų dalių dominikonų vienuolio Vin- 
cento de Beauvais (apie 1190-1264) sudaryta enciklopedija. Viduramžiais ji 
dažniausiai buvo vadinama „Didžiuoju veidrodžiu“ (Speculum majus). 

37 Lietuviškame Biblijos vertime verčiama kaip angis |(žr.: Pat 23, 32; Iz 11, 
8; 14, 29; Iz 59, 5). | 

38 Francisco de Ouevedo y Villegas (1580-1645) - ispanų rašytojas, dvariškis, 
diplomatas. Vienas būdingiausių baroko literatūros atstovų. Savo kūriniuo- 
se kritikavo anuometinę Ispanijos visuomenę, pesimistiškai vertino žmo- 
gaus prigimtį. Už satyrinius eilėraščius ir pamfletus valdžios ir inkvizicijos 
persekiotas, 1639-1643 m. - kalintas. Svarbiausi veikalai: „Dievo politika“, 
„Kristaus valdžia ir Šėtono tironija“ (Politica de Dios, gobierno de Cristo y 
tirania de Satanūs, 1626|, „Perėjūno dono Pablo gyvenimo istorija“ (La vida 
del buscėn, Ilamado don Pablos, 1626), „Sapnai“ (Los suefios, 1627) ir kt. 
3? Fray Luisas Ponce'as de Leėnas (15272-1591) - ispanų poetas, mistikas. 
Vienuolis augustinas. Apkaltintas erezija, 1572-1576 metais buvo inkvi- 
zicijos kalintas. Parašė apie 40 eilėraščių, kelis religinius traktatus, vertė 
Bibliją, antikos poetų kūrinius. Kūryboje vyrauja platoniškojo idealizmo, re- 
liginių jausmų, bėgimo nuo žmogiškųjų aistrų ir gyvenimo audrų, vienatvės 
ir harmonijos su gamta temos. 

* Miguelis Asinas Palacios (1871-1944) —- ispanų teologas ir arabistas, mu- 
sulmonų misticizmo ir jo įtakos krikščioniškajai kultūrai tyrinėtojas. Pa- 
grindiniai veikalai: „Ieologinis averoizmas šv. Tomo Akviniečio filosofijoje“ 
(Averroismo teolėgico en Santo Tomūs de Aguino, 1904), „Musulmoniškoji 
eschatologija „Dieviškojoje komedijoje“ (La escatologia musulmana en la 


Divina Comedia, 1919; turbūt svarbiausias jo darbas, atskleidžiantis aki- 

vaizdžią islamo vizionieriškos literatūros - miradžo, arba pranašo Mahome- 
to kelionės į dangų, ir islamo mistikų dvasinių regėjimų - įtaką Dante'i), 
„Sukrikščionintas islamas“ (El Islam cristianizado, 1931) ir kt. 

*! Hesiodas (Hotodoc, gyvenęs 700 pr. m. e) - graikų poetas ir rapsodas. Svar- 
biausi kūriniai - „Darbai ir dienos“ (Epyx kai'Huėpai) ir „Iėogonija“ (Osoyovia). 
*2 Samuelis Butleris (1612-1680) - anglų poetas. Svarbiausias kūrinys - sa- 
tyrinė poema „Hudibras“ (Hudibras, 3 d., 1663-1678). 

* Belerofontas (BeMepobovTyc) - vienas iš seniausių graikų herojų, Korinto 
valdovo Glauko sūnus, Sizifo anūkas. Atliko nemažai žygdarbių (atsisėdęs 
ant dievų padovanoto stebuklingo žirgo Pegaso nugalabijo baidyklę Chime- 
rą, paskui nugalėjo karinguosius solimus, amazones ir likiečių karius). Vė- 
liau Belerofontas ėmęsis puikuotis, mėgino ant Pegaso pasikelti į Olimpą, 
todėl Dzeusas pasiuntė gylį įkąsti Pegasui ir šis, įnirtęs iš skausmo, nutren- 
kė Belerofontą žemėn. Apšlubęs ir aklas, Belerofontas ligi mirties klajojo po 
Alajų slėnį. 

“4 Maurus Servius Honoratus (IV a.) - lotynų filologas, garsėjęs kaip moky- 
čiausias anų laikų romėnas. 

* Georgas Burckhardas (1881-?) - vokiečių filosofas, asirologas, vertėjas. 

* Julio Vicuna Cifuentesas (1865-1936) - čiliečių rašytojas, kalbininkas 
ir tautosakininkas. Svarbiausi veikalai: „Koa: Čilės nusikaltėlių žargonas“ 
(Coa: jerga de los delincuentes chilenos, 1910), „Čilės tautosakos tyrinėji- 
mai“ (Estudios de folclore chileno, 1915), „Ispanų metrikos tyrinėjimai“ (Es- 
tudios de mėtrica espafiola, 1929) ir eilėraščių rinkinys „Rudeninis derlius“ 
(La cosecha de otofio, 1920). 

47 Zorobabelis Rodriguezas (1839-1901) - Čilės literatas ir leksikografas. 

* Geraldas Willoughby-Meade'as (1875-1958) — anglų autorius, domėjęsis 
antgamtinėmis kinų tautosakos būtybėmis. Pagrindinis jo veikalas šia tema — 
„Kinų vampyrai ir baidyklės“ (Chinese Ghouls and Goblins, 1928). 

9 „Antonijus ir Kleopatra“, IV, 14. Žr.: Šekspyras V. Raštai. - T. III. - Vilnius: 
Valstybinė grožinės literatūros leidykla, 1964. - P. 344. - Vertė A. Churginas. 
> Geomantija (gr. ge0, „žemė“ + manteia, „pranašavimas“)- ateities prana- 


šavimas pagal ženklus žemės paviršiuje arba dirvos purumą. 

5! Sigurdas (sen. isl. Sigurėr, iš sigr - „pergalė“), Zygfrydas (vok. Siegfried) - 
germanų ir skandinavų mitų ir epo herojus. Jo žygdarbiams ir žūčiai pavaiz- 
duoti skirta daugelis „Vyresniosios Edos“ pasakojimų. 

52 Conradas Gessneris (1516-1556) - šveicarų gamtininkas, kurio tritomė 
„Gyvūnų istorija“ (Historiae Animalium, 1551-1558) davė pradžią moksli- 
nei zoologijai. 

53 Gyvūnų istorija |lot.). 

** Etienne'as Bonnot de Condillacas (1714-1780) - prancūzų filosofas. Jis 
teigė, kad pažinimas ir dvasinės galios susijusios su sąmonės gebėjimu suvok- 
ti aplinką. Sielą laikė nematerialia, pabrėžė valios laisvę. Kalbą aiškino kaip 
ženklų sistemą, kuri išreiškia dvasinius procesus. Svarbiausi veikalai: „Ban- 
dymai atrasti žemiškojo pažinimo šaltinį“ (Essai su I origine des connaissance 
humaines, 1746) ir „Iraktatas apie pojūčius“ (Traitė des sensations, 1754). 

>> Traktatas apie pojūčius (pranc.). 

56 Filosofijos istorija (pranc.). Ėmile'is Brėhier (1876-1952) - prancūzų fi- 
losofas ir filosofijos istorikas. Svarbiausias veikalas - „Filosofijos istorija“ 
(Histoire de la philosophie, 7 t., 1926-1932). 

“7 Rudolfas Hermannas Lotze (1817-1881) - vokiečių filosofas, logikas, 
gamtininkas. Objektyvusis idealistas, mokslinės psichologijos pradininkas. 
Pagrindiniai veikalai - „Mikrokosmas“ (Mikrokosmus, 3 t., 1856-1864), 
„Filosofijos sistema“ (System der Philosophie, 2 d., 1874-1879). 

58 Hansas Vaihingeris (1852-1933) - vokiečių filosofas, neokantininkas. Pa- 
grindinis veikalas - „Tartum filosofija“ (Philosophie des Als Ob, 1911). Jame 
plėtojo fikcijų teoriją, teigiančią, kad žmogus, negalėdamas pažinti pamati- 
nės pasaulio realybės, kuria minties konstruktus ir modelius, neva tiksliai 
atitinkančius tikrovę. Šią teoriją jis grindė ne tik loginiais argumentais, bet 
ir eksperimentinės fizikos pavyzdžiais. 

5 Abu Yahya Zakariya' ibn Muhammad al-Oazwini (1203-1283) - persų 
gydytojas, islamo teisės mokovas, istorikas ir geografas. Viduramžiais mu- 
sulmonų pasaulyje itin išpopuliarėjo jo kosmografinis veikalas „Kūrinijos 
ir keistenybių stebuklai“ (Aja'ib al-makhlugat wa-ghara'ib al-mawjudat,, 
parašytas arabų kalba. 

*0 Noah Websteris (1758-1843) - amerikiečių leksikografas, kurio vardu pa- 
vadintas 1828 m. pirmąsyk išleistas anglų kalbos žodynas. 

6! Williamas Walteris Skeatas (1835-1912) - anglų filologas, leksikografas, 
išleidęs monumentalų keturių dalių „Etimologinį anglų kalbos žodyną“ 
(Etymological English Dictionary, 1879-1882. 

62 Slogutis (vok.). 

63 Robertas Kay Gordonas (1887-1973) - senosios angų literatūros tyrinė- 
tojas ir vertėjas. 

6 „Gyvačių džiaugsmas“ (Nagananda) - Šiaurės Indijos valdovui Haršai 
arba Haršavardhanai (Harshavadhana, 590?-647) priskiriama drama, pa- 
rašyta sanskrito kalba. 

65 Hansas Julius Eggelingas (1842-1918) - škotų indologas, vertėjas. 

66 Nimbarka (XII arba XIII a.) - indų filosofas ir astronomas, višnuizmo atstovas. 
7 Dante tiesiog rėmėsi viduramžiais paplitusia keturių Rašto prasmių te- 
orija. Geriausiai ją apibendrina dominikonui Augustinui Dakui ar Danui 
(kitų tyrinėtojų nuomone, šį posakį pirmasis pavartojo Mikalojus iš Lyros, 
gyvenęs XIII a.) priskiriamas dvieilis: Littera gesta docet, gui credas allego- 
ria; moralis guid agas; guo tendas anagogia. (Raidė parodo darbus, kuo tau 
tikėti - alegorija, dorovinė prasmė - kaip tau elgtis, ko siekti - anagogija.) 
68 Jonas Škotas Eriugena (Ioannes Scotus Eriugena, apie 810-877) - airių kil- 
mės filosofas, pirmosios viduramžių filosofinės sistemos kūrėjas. Filosofija 
artima neoplatonizmui. 1210 m. jo raštai už panteistinę pasaulio sampratą 
Katalikų Bažnyčios buvo pasmerkti kaip eretiški. Svarbiausi veikalai: „Apie 
predestinaciją“ (De praedestinatione, 851) ir „Apie gamtos skirstymą“ (De 
divizione naturae, 867). 

* Georgas Konradas Horstas (1767-1838) - vokiečių okultistas. 

"0 Gustavas Meyrinkas (1868-1932) - austrų rašytojas. Romanai „Golemas“ 
(Der Golem, 1915), „Žaliasis veidas“ (Das grine Gesicht, 1916), „Valpurgi- 
jos naktis“ (Walpurgisnacht, 1917) ir vėlesni pasižymi mistiniais vaizdais, 
sapnų, vizijų, grotesko formomis. 

"! Felixas Coluccio (1911-2005) - argentiniečių tautosakininkas ir leksi- 


kografas. 

"2 Iš ispanų kalbos žodžio Jobo - vilkas. 

"š Juanas Facundo Ouiroga (1788-1835) - argentiniečių karvedys ir politikas. 
"* Herodotas Halikarnasietis (Hpėdoroc, tarp 490-480-apie 425 m. pr. Kr.) - 
senovės graikų istorikas, istorijos mokslo pradininkas. 

" Adolphe'as Napoleonas Didronas (1806-1867) - archeologas ir istorikas, 
viduramžių meno specialistas. 

"6 Krikščioniškosios ikonografijos vadovas (pranc.). 

"7 Zoharas (hebr. 111 Zohar, t. y. „Spindesys, švytėjimas, pašvaistė“) — svar- 
biausias žydų Kabalos tekstas. Tai mistinis Penkiaknygės komentaras, pa- 
rašytas aramėjų ir hebrajų kalbomis. Pasak Gershomo Scholemo, žymaus 
žydų misticizmo tyrinėtojo, kuris atliko kruopščią teksto analizę, „Zoharo“ 
autorius buvo žydų rabinas Mozė iš Leono (Ispanija), gyvenęs XIII amžiuje. 
"Tradiciškai teksto autorystė priskiriama II amžiuje gyvenusiam ir Talmude 
minimam rabinui Šimonui bar Johanui. 

78 „Sukūrimo knyga“ (hebr. AT4* 1755 Sepher Yetzirah) - svarbiausias ir se- 
niausias kosmologinis žydų mistikos veikalas. Daugelio tyrinėtojų nuomo- 
ne, jis buvo parašytas III-VI amžiais. 

"? Richardas Hennigas (1874-1951) - vokiečių geografas. Reikšmingiausias 
veikalas - „Nežinomos žemės: svarbiausių ikikolumbinių atradimų ir kelio- 
nių sąvadas bei kritinis įvertinimas remiantis turimais originalais“ (Terrae 
Incognitae: Eine Zusammenstellung und kritische Bewertung der wichtigs- 
ten vorkolumbischen Entdeckungsreisen an Hand der dariūber vorliegende 
Originalberichte, 4 t., 1944-1956). 

80 Nicholas de Vore'as (1882-1960) - amerikiečių muzikologas, astrologas, 
buvęs Niujorko astrologinių tyrimų draugijos prezidentas, „Astrologijos en- 
ciklopedijos“ (Encyclopedia of Astrology, 1947) autorius. 

81 Apolonijas Rodietis (AroM.wvioc Pėdioc, apie 290-apie 230 m. pr. Kr.) - grai- 
kų epikas, bibliotekininkas, mokslininkas. Parašė nemažai epinių poemų, iš 
kurių geriausia —- „Argonautika“ (ApyovauTika). 

82 Williamas Morrisas (1834-1896) - anglų dailininkas, rašytojas, socialis- 
tas. Jo poezijai ir romanams būdinga antikos ir viduramžių riterinių epų 


tematika, romantinė stilizacija. Svarbiausi kūriniai - „Genevros gynimas 

1r kitos poemos“ (The Defence of Guenevere and Other Poems, 1858), ei- 
liuotų pasakojimų ciklas „Žemiškasis rojus“ (The Earthly Paradise, 1868-— 
1870), utopinis romanas „Žinios iš niekur“ (News from Nowhere, 1890), 
fantastinis romanas „Miškas anapus pasaulio“ (The Wood Beyond the 
World, 1894). 

3 Ludovico Ariosto (1474-1533) - italų poetas, didžiulės epinės poemos 
„Pašėlęs Rolandas“ (Orlando Furioso, pirmasis leid. 1516; galutinis varian- 
tas, 46 giesmės, 1532) autorius. 

84 Žr.: Ecl. VIII, 27. 

85 Pietro Micheli (1865-1934) - italų literatūros kritikas ir istorikas. 

*6 Likofronas Chalkidietis (Aukėdpovoc, III a. pr. Kr. ) - graikų poetas ir gra- 
matikas, sukūręs poemą „Aleksandras“ (Alet4vėpa), pasakojančią apie karo 
su Troja karžygius pranašės Kasandros lūpomis. 

57 Klaudijus Klaudianas (Claudius Claudianus; apie 375-po 404) - Vakarų 
Romos imperatoriaus Honorijaus rūmų poetas, kūręs eiles graikų ir lotynų 
kalbomis. Rašė daugiausia panegirikas, aukštindamas romėnų praeitį ir savo 
globėjus - imperatorių, jo karvedį Stilichoną ir kt. Pagrindinis kūrinys - ne- 
baigta poema „Apie Prozerpinos pagrobimą“ (De raptu Proserpinae), kuria- 
me panaudojo mitą apie deivės Cereros ir Jupiterio dukterį Prozerpiną. 

58 Jonas Tzetzesas (Ivėvvyę Tlėrčnę, apie 1110-1180) - bizantiečių poetas ir 
gramatikas. 

5? Markas Junianas Justinas (Marcus Iunianus Iustinus, II a.) - romėnų is- 
torikas. 

0 George'as Edwardas Batemanas Saintsbury (1845-1933) - anglų literatū- 
ros kritikas ir istorikas. 

?! Robert Browning (1812-1889) - vienas žymiausių XIX a. anglų poetų. Kū- 
ryba pasižymi subtilia psichologine analize, etine ir religine problematika, 
intelektualizmu, sudėtingu, paradoksaliu stiliumi, dramatinio monologo 
forma. 

?2 Elizabeth Barrett Browning (1806-1861) - anglų poetė. Svarbiausias kūri- 
nys — sonetų rinkinys „Portugališki sonetai“ (Sonnets from the Portuguese, 
1850). 

3 Robertas Paltockas (1697-1767) - anglų rašytojas, teisininkas pagal pro- 
fesiją. Jį labiausiai išgarsino 1751 m. pasirodęs utopinis romanas „Piterio 
Vilkinso, kornvaliečio, gyvenimas ir nuotykiai“ (The Life and Adventu- 
res of Peter Wilkins, a Cornish Man, 1751), parašytas „Robinzono Kruzo“ 
maniera. 

** Polis Banjanas (angl. Paul Bunyan|) — legendinis amerikiečių milžinas 
medkirtys. 

5 Vestuviniai pasirengimai kaime (vok.). 

?6 Talis Miletietis (Oxlję 6 MAiotos, apie 625-547 m. pr. Kr.) - senovės 
graikų filosofas. Vienas iš septynių graikų išminčių. Jis teigė, kad pirminis 
pasaulio pradas yra vanduo. Jam priskiriamas posakis „pažink pats save“ 
(Tv601 oeauTOV). 

7 Zr: Seneka, Lucijus Anėjus. „Gamtos klausimai“. — Vilnius: Pradai, 
2002. — P. 194, — Vertė D. Dilytė, 

?8 Japonų kunigaikščio titulas. 

* Georges'as Cuvier (1769-1832) - prancūzų gamtininkas. Aprašė daug iš- 
kastinių gyvūnų ir nustatė, kokiam laikotarpiui jie priklauso. Patobulino 
lyginamosios anatomijos metodą. Pagrindinis veikalas - „Gyvūnų karalystė, 
suskirstyta pagal jos organizaciją“ [Le rėgne animal distribuė d'aprės son 
organisation, 5 t., 1816). 

10 Williamas Hicklingas Prescottas (1796-1859) - amerikiečių istori- 
kas. Svarbiausi veikalai - „Meksikos užkariavimo istorija“ [History of the 
Conguest of Mexico, 1843) ir „Peru užkariavimo istorija“ (A History of the 
Conguest of Peru, 1847). 

10 Attilio Momigliano (1883-1952) — italų literatūros kritikas, literatas, 
1945-1947 m. parengęs ir išleidęs „Dieviškosios komedijos“ komentarus. 
102 Apie daiktų prigimtį (lot.). Titas Lukrecijus Karas (Titus Lucretius Carus; 
98-55 m. pr. Kr.) - romėnų poetas. Parašė 6 dalių filosofinę poemą „Apie 
daiktų prigimtį“ (De rerum natura), kurioje išdėstė Demokrito ir Epikūro 
filosofiją. 

108 Sima Oianas (apie 145-apie 86 m. pr. Kr.) - žymiausias senovės kinų istori- 


kas. Svarbiausias veikalas — „Istorijos užrašai“ (Shiji, baigtas 92 m. pr. Kr.); jame 

plačiai išdėstyta Kinijos ir kaimyninių šalių istorija, pradedant mitiniais lai- 
kais ir baigiant autoriaus gyvenamuoju metu. 

104 Konfucijus (tai lotynizuota Kong Fuzi forma; Kong - vardas, Fu - vietovė, 
kur gimė, o zi - mokytojas; 551-479 m. pr. Kr. ) - kinų filosofas, valstybės 
veikėjas. Anot autoritetingų liudijimų, pats Konfucijus nėra palikęs rašytų 
tekstų. Autentiškiausiai perteikiančiu Konfucijaus mokslo esmę yra laiko- 
mas traktatas „Lunyu“ (Pokalbiai ir apmąstymai), pradėtas kurti netrukus 
po Konfucijaus mirties. 

105 „Permainų knyga“ (Yijing) - kanoninis senosios kinų raštijos paminklas, 
sukurtas VIII-VII a. pr. Kr. 

106 Chuangzi arba Zhuangzi (369?-268 m. pr. Kr.) - kinų filosofas, plėto- 
jęs Laozi mokymą. Jam priskiriamas traktatas „Zhuangzi“ yra vienas svar- 
biausių, įtaigiausių ir didžiausių daosizmo filosofijos tekstų. Šiam traktatui 
būdingas metaforinis stilius, netikėti minties šuoliai, paradoksai ir subtili 
ironija. 

107 Vang Čungas (Wang Chong, 27-104) - kinų filosofas, skeptikas. Neigė 
tradicines senovės kinų vertybes ir tuo pelnė laisvamanio, maištautojo var- 
dą. Pripažino pasaulio amžinumą ir materialumą, kritikavo konfucianistinį 
protėvių kultą ir daoistinę nemirtingumo idėją. Svarbiausias veikalas — „Pa- 
sverti apmąstymai“ (Lunheng|, parašytas įvairių filosofinių idėjų lyginimo 
principu. 

108 Alfredas Tennysonas (1809-1892) — anglų poetas, vėlyvasis romantikas. 
Reikšmingiausias kūrinys: „Idilės apie karalių“ (Idylls odf the King, 1859). 
Tai epinis ciklas apie legendinį karalių Artūrą ir Apvaliojo stalo riterius. 

1 Ktesijus (Krnotoc, apie 400 m. pr. Kr.) - graikų gydytojas iš Knido, 17 
metų praleidęs persų valdovo Artakserkso rūmuose. "Ten įgytas žinias apie 
Rytų kraštus išdėstė veikale „Persijos istorija“ (Persica). Antrame veikale 
„Indijos istorija“ (Indica) pateikė pirmąsias žinias apie stebuklų kraštą - 
Indiją. 

"0 Damaskijus (Aaudoxios, 458-po 538) - graikų filosofas neoplatonikas, 
Platono ir Aristotelio komentatorius. Svarbiausias veikalas - „Pirmųjų pra- 


dų aporijos ir sprendimai“ (Aropiai kal Noe TEPL T6V TPOTOV dpxGY). 

!! Helanikas (EMėvikoc, apie 490 m. pr. Kr.-?) —- graikų logografas iš Lesbo 
salos. 

12 Waltheris Kranzas (1884-1960) - vokiečių klasikinis filologas, toliau lei- 
dęs ir papildęs Hermanno Dielso parengtą iki Sokrato gyvenusių filosofų 
minčių rinkinį graikų-vokiečių kalbomis „Ikisokratikų fragmentai“ (Die 
Fragmente der Vorsokratiker, pirmąkart išleistas 1903). 

"3 Flavijus Filostratas (Olavioc DikdoTpaTo;, apie 170-tarp 244-249) — 
graikų rašytojas, sofistas, parašęs „Sofistų gyvenimus“ (Oi Bio: cobioTOv) ir 
„Apolonijaus Tianiečio gyvenimą“ (Tė sic T6v Tuavėa AroMWVIOY). 

4 Apie Apolonijaus gyvenimą (lot.). Apolonijus Tianietis (AroMwvioc 
Tuavėac, I a.) - filosofas neopitagorininkas, garbintas kaip burtininkas ir 
stebukladaris. 

15 Buvusių laikų gerbėjai (lot.). |Horat. Ars poetica, 173.) Tiesa, Horaci- 
jaus „Poezijos mene“ kalbama apie senį ir vartojama vienaskaita: laudator 
temporis acti se puero. Lietuviškame vertime: „Ir tų laikų gerbėjas, kai dar 
mažas buvo.“ Zr.: „Poetika ir literatūros estetika“. - Vilnius: Vaga, 1978. — 
P 87. - Vertė A. Churginas. 

116 Apie Azijos tautas ir papročius (lot.). 

1! Hebrajų abėcėlėje kiekvienai raidei buvo priskirta tam tikra skaitinė 
reikšmė. Lamed (>) yra lygi 30, o vav (1) - 6, todėl sudėjus teisuolių yra 36. 
118 Maxas Brodas (1884-1968) - austrų rašytojas. Artimai draugavo su 
F. Kafka, išsaugojo ir leido jo kūrinius, parašė biografiją „Francas Kafka, bio- 
grafija“ (Franz Kafka, eine Biographie, 1937), tyrinėjo jo kūrybą. 

U3 Diodoras Sicilietis (Atdėwpoc ZikelioTys, I a. pr. Kr.) — graikų istorikas. 
Savo veikale „Istorinė biblioteka“ (Icropieh BiBAiodhKn) aprašė žmonijos is- 
toriją nuo pasaulio pradžios. Iš 40 knygų išliko tik dalis. 

120 Simonidas Kėjietis (Zipovidnę 6 Ketoc, 556-469 m. pr. Kr.) - graikų poetas 
lyrikas. 

121 Apolodoras Atėnietis (AroM6dwpo;, 180-110 m. pr. Kr. ) - graikų is- 
torikas ir filologas. Parašė „Iliados“ laivų sąrašo komentarą ir „Kroniką“ 
(4 knygas); jo vardu išlikusi „Biblioteka“ sukurta ne jo; tai II a. parašytas 


mitų vadovėlis. 

122 Gaius Julius Hyginus (64 m. pr. Kr.-17) - produktyvus romėnų autorius. 
Iš gausių jo veikalų iki mūsų dienų išliko tik du - „Pasakėčios“ (Fabulae) mi- 
tologinėmis temomis ir antikinis žvaigždžių atlasas „Poetinė astronomija“ 
(Astronomicon poetikon) su mitologijos paaiškinimais. 

123 Williamas Caxtonas (apie 1422-1491) — anglų spaudos pradininkas, 
pirklys, vertėjas. Leido religinę, mokslinę, grožinę literatūrą. 1477 m. iš- 
spausdino pirmąją Anglijoje datuotą knygą anglų kalba „Filosofų posakiai ir 
pasakymai“ (Dictes and Sayenges of the Phylosphers|). 

124 Auksinė legenda |lot.) 

125 Clive'as Staplesas Lewisas (1898-1963) - airių kilmės rašytojas, literatū- 
ros kritikas, viduramžių literatūros tyrinėtojas, septynių romano ciklo vai- 
kams „Narnijos kronikos“ (The Chronicles of Narnia, 1949-1954) autorius. 
126 Jakobas Lorberis (1800-1864) - austrų mistikas ir pranašas. 

127 Zr.: Šekspyras V. Raštai. - T. I. - Vilnius: Valstybinė grožinės literatūros 
leidykla, 1961. - P 144. - Vertė A. Churginas. 

128 Liucijus Junijus Moderatas Kolumela (Lucius Junius Moderatus Colu- 
mella, I a.) - romėnų rašytojas, agronomas. Parašė 12 knygų traktatą „Apie 
žemės ūkį“ (De Re Rustica), kuris išliko iki mūsų laikų. 

129 Albertas Didysis, Albertas Bolštetietis (Albertus Magnus, Albert von 
Bollstūdt, 1193 ar 1207-1280) - vokiečių filosofas scholastas, gamtininkas 
ir teologas. Bažnyčios mokytojas. Šventasis. Vienas pirmųjų atskyrė filoso- 
fiją nuo teologijos, nurodydamas jų tikslų bei metodų skirtingumą. Parašė 
gamtos mokslų traktatų, kuriuose, greta rašytinių šaltinių, pateikė ir tiesio- 
ginio gamtos stebėjimo žinių. 

130 Juozapas Flavijus ('Ibonro; Olavio;, tikr. Josef ben Matityahu; 37-po 
100) - graikiškai rašęs žydų istorikas. Svarbiausi veikalai — „Judėjos karo su 
romėnais istorija“ arba sutrumpintai „Judėjos karas“ (Ioropia Toudaiikod TokžuoV 
Tpėc Pwuaiovę, apie 75), kuriame pavaizdavo žydų sukilimą prieš romėnus ir jo 
numalšinimą 67-73 metais, ir „Judėjos senybės“ ('Iovėaikh ėpyaiokoyla, apie 
94-95), kur pasakojama apie įvykius nuo pasaulio sukūrimo iki 66 m. 

131 Hannsas Heinzas Ewersas (1871-1943) - vokiečių keliautojas, rašytojas, 


pagarsėjęs okultiniais ir siaubo romanais bei novelėmis. Pagrindiniai kūri- 

niai —- novelių rinkiniai „Siaubas“ [Das Grauen, 1908), „Apsėstieji“ (Die 
Besessenen, 1909), romanai „Mandragora“ (Alraune, 1911), „Vampyras“ 
(Vampir, 1921). 

132 Dioskoridas Anazarbietis (Atookopišnę, apie 40-apie 90) - senovės grai- 
kų gydytojas, parašęs penkių knygų farmakologijos veikalą „Apie vaistus“ 
(„Ilepi Vinę mTpPiKA6“), kurio išliko tik pora skyrių iš antros knygos. Ši buvo 
iliustruota. Viduramžiais ji buvo labai paplitusi kaip vienintelis farmakolo- 
gijos vadovėlis. 

133 Od., X, 304-306. Zr.: Homeras. Odisėja. - Vilnius: Vaga, 1979. - P. 180. - 
Vertė A. Dambrauskas. 

134 Tommaso Casini (1859-1917) - italų istorikas, kalbininkas ir literatūros 
kritikas, Dante's kūrybos tyrinėtojas ir komentatorius. 

135 Leopoldo Lugonesas (1874-1938) - argentiniečių modernistinis poetas, 
prozininkas, eseistas ir kritikas. Aktyviai dalyvavo politikoje, iš pradžių buvo 
anarchistas, paskui socialistas, galiausiai evoliucionavo į nacizmą ir fašiz- 
mą. Nusižudė. Iš gausios kūrybos paminėtini poezijos rinkiniai „Jausmų 
kalendorius“ (Lunario sentimenta!, 1909), „Laimės valandos“ (Las horas do- 
radas, 1922), „Senovinės poemos“ (Poemas solariegos, 1927) ir fantastinių 
apsakymų rinktinė „Svetimos jėgos“ (Las fuerzas extrafias, 1906). 

136 Mišrūnas (vok.). Verčiant remtasi lietuvišku vertimu: Franz Kafka. Pasako- 
jimai. - Vilnius: Baltos lankos, 2006. - P. 193-194. - Vertė T. Četrauskas. 
137 Johanas Hendrikas Casparas Kernas (1833-1917) - nyderlandų kalbinin- 
kas ir orientalistas. Svarbiausia jo knyga laikoma „Indijos budizmo istorija“ 
(Geschiedenis van het Buddhisme in Indie, 2 t., 1881-1883). 

135 Nagardžuna (Nagarjuna, apie 150-apie 250) - indų filosofas, davęs pra- 
džią Madhjamikai (sanskr. madhyama - „vidurinis“ [kelias|), pagrindinei 
mahajanos budizmo filosofinei mokyklai, gyvavusiai II-IX a. Indijoje. 
Aukščiausias madhjamikos principas yra tuštuma, arba šunyata. Šią sąvoką 
madhjamikai vartojo pabrėždami tikrovės nenusakomumą, teigdami, kad 
tikrovės neįmanoma išreikšti jokiomis racionaliomis [pvz., būties ir nebū- 
ties, subjekto ir objekto ir t. t.) kategorijomis. 


15? Fa-hsien, arba Faxian, (apie 337-422) - kinų budistų vienuolis, keliavęs 

po Nepalą, Indiją ir Šri Lanką 399-412 metais. Vėliau savo keliones aprašė 
knygoje „Budistinių karalysčių užrašai: kinų vienuolio Fa-hsieno pasakoji- 
mas apie keliones po Indiją ir Ceiloną ieškant budistinio mokymo knygų“ 
(Being an Account by the Chinese Monk Fa-Hien of his Travels in India and 
Ceylon in Search of the Buddhist Books of Discipline). 

140 G. Flaubert'o tekste nisnai, o ne nasnai. 

14! Sekstas Aurelijus Propercijus (Sextus Aurelius Propertius, apie 49-15 m. 
pr. Kr.) - romėnų poetas elegikas. Parašė 4 elegijų knygas. Jose apdainavo 
meilę Cintijai. 

142 Snorris Sturlusonas (1179-1241) - islandų istorikas ir skaldas, parašęs Nor- 
vegijos karališkųjų sagų ciklą „Žemės ratas“ (Heimskringla; apie 1220-1230) 
ir mitologijos-poetikos traktatą „Jaunesniąją Edą“ (islandiškai Snorra Edda|) 

143 Zr.: Šekspyras V. Raštai. - T, II. - Vilnius: Valstybinė grožinės literatūros 
leidykla, 1961. - P 348. - Vertė A. Churginas. 

144 Verčiant remtasi lietuvišku vertimu: Franz Kafka. Pasakojimai. P 71-72. 
148 Pragaras, III, 77. A. Churgino vertimas skamba taip (76-77 eil.): „Galėsi, - 
tarė jis, - greitu laiku ledinį Acherontą pats išvysti.“ Žr.: Dantė. Dieviškoji 
komedija. Pragaras. - Vilnius: Vaga, 1968. - P 22. 

143 Emanuelis Swedenborgas (1688-1772) - švedų mokslininkas, mistikas 
ir teosofas. Po 1744-1745 m. patirtų mistinių regėjimų plėtojo neoplato- 
nistinę gamtos filosofiją ir kritikavo oficialią krikščionybę, pretenduodamas 
į tikrąjį Biblijos supratimą, paremtą atitikmenų doktrina, pagal kurią visi 
materialūs žemiškieji dalykai turi dangiškuosius atitikmenis. 

150 Johannas Peteris Adolfas Ermanas (1854-1937) - vokiečių egiptologas 
ir leksikografas. Pagrindiniai veikalai: „Egiptas ir senovės egiptiečių gyveni- 
mas“ (Agypten und ūgyptisches Leben im Altertum, 2 t., 1885), „Egiptiečių 
kalbos gramatika“ (Agyptische Grammatik, 1894), „Egiptiečių religija“ (Die 
dgyptische Religion, 1905). 

151 Žr.: Herodotas. Istorija. - Vilnius: Mintis, 1988. - P 116-117. - Vertė 
J. Dumčius. | 
152 Markas Manilijus (Marcus Manilius, I a.) - romėnų poetas, astrologinės 


poemos „Astronomika“ (Astronomica) autorius. 

153 Tiksliau apibūdinus, Didieji, arba Platono, metai — laikotarpis, lygus 
precesijos periodui (maždaug 25 800 m.), arba periodas, per kurį pavasario 
lygiadienio taškas žvaigždžių atžvilgiu po kurio laiko vėl užima tą pačią pa- 
dėtį, kurioje kadaise buvo. 

154 Dialogas apie oratorius |lot.). 

155 Josė Pelliceris de Ossau Salas y Tobaris (1602-1679) - ispanų istorikas, 
poetas, prozininkas, poliglotas-vertėjas. 

156 Gale (lot.). 

157 Liucijus Cecilijus Firmianas Laktancijus (Lucius Caecilius Firmianus 
Lactantius; apie 240-apie 320) - romėnų rašytojas ir filosofas. Retorius 
pagal profesiją. Priėmęs krikščionybę, buvo persekiojamas pagal Diokleta- 
no 3003 m. ediktą, nukreiptą prieš krikščionis. Svarbiausi veikalai: „Dievo 
mokslo pagrindai“ (Divinae institutiones), „Apie Dievo rūstybę“ (De ira Dei), 
„Apie persekiotojų mirtį“ (De Mortibus Persecutorum). Dėl pavyzdingos raš- 
tų kalbos pramintas „krikščioniškuoju Ciceronu“ (Cicero Christianus). 

158 Apie paukštį feniksą (lot). Daugelis tyrinėtojų šios poemos autorystę pri- 
skiria Laktancijui. 

159 Kvintas Septimijus Florentas Tertulianas (Ouintus Septimius Florens 
Tertullianus, apie 160-po 240) —- įžymus krikščionių teologas, rašytojas, 
retorius, teisininkas. Išliko 31 jo traktatas apologetikos, dogmatikos ir 
moralės temomis. Svarbiausi veikalai: „Apologetikos knyga“ (Liber apolo- 
geticus), „Apie krikštą“ (De Baptismo), „Apie Kristaus kūną“ (De Carne 
Christi), „Apie kūno prisikėlimą“ (De Resurrectione Carnis), „Apie sielą“ 
(De anima), „Apie stabmeldystę“ (De idolatria|, „Prieš Markioną“ (Adversus 
Marcionem)|. 

160 Ambraziejus (Ambrosius, apie 337-397) - Vakarų krikščionių teologas, 
rašytojas. Šventasis. Vienas Bažnyčios Tėvų. Parašė Biblijos egzegezės, eti- 
kos, dogmatikos traktatų, turėjusių didelę įtaką katalikybės etikos ir teologi- 
jos formavimuisi, liturginių himnų, svarbių epochai pažinti, laiškų. 

161 Šv. Kirilas Jeruzalietis (Kupos, apie 315-386) - Jeruzalės vyskupas, Baž- 
nyčios mokytojas. 


162 Nors įžymių karvedžių Scipionų buvo keletas, tačiau tikriausiai turimas 

omenyje Publijus Kornelijus Scipionas Afrikietis Vyresnysis (Publius Corne- 
lius Scipio Africanus Maior, 2352-183 m. pr. Kr.), įveikęs Hanibalą ir nuga- 
lėjęs Kartaginą Antrajame Pūnų kare. 

163 Origenas (Opryėvyc, apie 181/2-251 ar 254) - ankstyvosios krikščionybės 
filosofas ir teologas. Keturių knygų traktate „Apie pradus“ (gr. IMepi apyov, lot. 
De principiis, apie 229; graikiškai tik fragmentai, bet išliko visas lotyniškas 
Rufino vertimas) pirmasis nuosekliai išdėstė krikščionybės doktriną. 

164 Lucilio Vanini (tikr. Giulio Cesare Vanini, 1585-1619) - italų filosofas, 
inkvizicijos sudegintas ant laužo. Pagrindiniai veikalai - „Dieviškasis ir ma- 
giškasis amžinosios apvaizdos amfiteatras“ (Amphitheatrum aeternae pro- 
videntiae divino-magicum, 1615) ir „Apie nuostabias gamtos, mirtingųjų 
karalienės ir dievaitės, paslaptis“ (De admirandis naturae reginae deaegue 
mortalium arcanis, 1616). 

165 Marsiglio Ficino (1433-1499) — italų humanistas, Platono ir neoplatoni- 
kų raštų vertėjas į lotynų kalbą. | 

166 Robertas Fluddas (lot. Robertus de Fluctibus; 1574-1637) - anglų gydyto- 
jas, okultinis filosofas, rozenkreicerių draugijos narys. Remdamasis tokiais 
skirtingais šaltiniais kaip Senasis Testamentas, Kabala, alchemija, astrologi- 
ja, magija ir chiromantija, daugiausia domėjosi žmogaus ir pasaulio parale- 
lizmu bei panašumu, juos abu traktavo kaip Dievo paveikslus. Pagrindiniai 
veikalai: „Abiejų makro- ir mikropasaulių metafizika, fizika ir technikos 
istorija“ (Utriusgue cosmi, majoris et minoris, metaphysica, physica atgue 
technica historia, 1617); „Filosofijos ir alchemijos raktas“ (Clavis philosop- 
hiae et alchymiae, 1633) ir kt. 

167 Gustavas Theodoras Fechneris (1801-1887) - vokiečių fizikas, psicholo- 
gas ir filosofas. Gamtos mokslų laimėjimus derino su idealistiniais etikos 
ir religijos reikalavimais. Eksperimentiniams pojūčių tyrimams ėmė taiky- 
ti matematinius metodus, nustatė pojūčių ir dirgiklių santykį (Weberio ir 
Fechnerio dėsnis). Tyrimai padarė didelę įtaką tolesnei psichologijos raidai. 
Svarbiausi veikalai: „Zend-Avesta, arba Apie dangaus ir anapilio būtybes“ 
(Zend-Avesta oder ūber die Dinge des Himmels und des Jenseits, 1851), 
„Psichofizikos elementai“ (Elemente der Psychophysik, 2 d., 1860). 

168 Williamas Jamesas (1842-1910) - amerikiečių psichologas ir filosofas, 
vienas iš pragmatizmo filosofijos bei funkcinės psichologijos kūrėjų. Skel- 
bė dinaminę psichikos, sąmonės srauto sampratą, sukūrė emocijų teoriją. 
Svarbiausi veikalai: „Psichologijos pagrindai“ (Principles of Psychology, 2, t., 
1890), „Religinės patirties įvairovė“ (The Varieties of Religious Experience, 
1902), „Pragmatizmas. Naujasis kai kurių senų mąstymo būdų pavadini- 
mas“ (Pragmatism. A New Name for Some Old Ways of Thinking, 1907). 
16 Ugnis (fuego) ispanų kalboje yra vyriškos giminės. 

170 Benvenuto Cellini (1500-1571) - italų skulptorius, juvelyras. Išgarsėjo 
autobiografija „Benvenuto Čelinio gyvenimas“ (Vita di Benvenuto Cellini, 
1558-1562), kurioje aprašė nuotykių kupiną savo gyvenimą. 

17! Theodoras Gomperzas (1832-1912) - austrų filologas klasikas ir filosofas. 
172 Liucijus Kornelijus Sula (Lucius Kornelius Sulla, 138-78 m. pr. Kr.) - ro- 
mėnų karvedys ir valstybės veikėjas. Garsėjo žiaurumu. 

173 Olaus Magnusas (1490-1557) - švedų dvasininkas, monumentalaus vei- 
kalo „Šiaurės tautų istorija“ (Historia de Gentibus Septentrionalibus, 1555) 
autorius. 

174 Šiaurės tautų istorija (lot.). 

175 Abu Uthman Amr ibn Bahr al-Basri al-Jahiz (arab. al-Jahiz - išverstakis; 
776-868) - labai produktyvus arabų teologas ir mokslininkas, rašęs įvai- 
riausiomis temomis. Pagal kai kuriuos šaltinius buvo parašęs daugiau nei 
200 knygų, iš kurių mūsų dienas pasiekė apie 30. Svarbiausia iš jų laikoma 
septynių tomų (nebaigta) „Knyga apie gyvūnus“ (Kitab al-Hayawan|. Pasa- 
kojama, kad net jo mirtis buvusi „knyginė“ - žuvo savo namuose prislėgtas 
nuvirtusių knygų lentynų. 

176 Vardas kilęs iš airių kalbos žodžio iasc - žuvis. 

177 Žr.: Ovidijus. Metamorfozės. - Vilnius: Vaga, 1990. - P. 290. - Vertė 
A. Dambrauskas. 

178 Pausanijas (IIavowviac, II a.) - graikų geografas, rašytojas, keliautojas, 
parašęs išsamų 10 knygų vadovą po Graikiją „Elados aprašymas“ (E).4č06 
TepVynoLs). Veikale yra daug naudingų ir įdomių faktų bei pasakojimų, kurie 


labai praplėtė mūsų žinias apie antiką. 

17? Walteris Yeelingas Evansas-Wentzas (1878-1965) - amerikiečių antropo- 
logas ir tibetologas. 

180 Thomas De Ouincey (1785-1859) - anglų rašytojas, eseistas. Išgarsėjo 
autobiografine knyga „Anglų opiomano išpažintis“ (Confessions of an En- 
glish Opium-Eater, 1821, papildytas 1856), kur aprašė narkotikų sukeltas 
ekstazės būsenas ir pragariškas kančias. Iš daugybės filosofijos ir literatūros 
kritikos darbų paminėtina burleskinė esė „Apie žmogžudystę, kaip vieną iš 
vaizduojamojo meno rūšių“ (On Murder Considered as One of the Fine Arts, 
2 d., 1827-1839) ir subtili psichologinė studija „Anglų pašto vežimas“ (The 
English Mail Coach, 1849). 

181 Emile'is Littrė (1801-1881) - prancūzų filologas ir leksikografas, monu- 
mentalaus „Prancūzų kalbos žodyno“ (Dictionnaire de la langue francaise, 
4 t., 1863-1872) autorius. 

182 Robertas Southey (1774-1843) - anglų poetas romantikas, istorikas, bio- 
grafas, literatūros kritikas. 

183 Firdousi arba Ferdousi (tikr. Abu al-Oasem Mansur Ferdowsi, 940-tarp 
1020 ir 1030) - žymiausias persų poetas. Svarbiausias kūrinys —- poema 
„Šachnamė“ (Shah Namah; pradėta 975; 994 baigė pirmą, po 1010 - antrą 
variantą). Išliko apie 50 000 beitų (apie 100 000 eilučių). Kūrinyje pasako- 
jama Persijos istorija nuo mitinių laikų iki arabų užkariavimų pradžios VII 
amžiuje. Kai sultonas Mahmudas Gaznietis, kuriam ji buvo skirta, sumokė- 
jo mažiau, nei buvo sulygta, poetas parašė piktą satyrą apie sultoną ir, veng- 
damas valdovo rūstybės, pabėgo. Ilgai klajojęs, prieš mirtį grįžo į gimtinę. 
184 Faridas ad-Dinas Attaras (apie 1119 arba 1136-1219 arba 1230) - persų 
poetas. Iš profesijos - vaistininkas. Domėjosi mistikų sufijų veikla ir kūry- 
ba. Pagrindinis kūrinys: alegorinė poema „Paukščių šneka“ (Manteg at-Tair, 
1175-1177), kurioje pasakojama apie paukščių kelionę ieškant karaliaus 
arba mistinio paukščių valdovo Simurgo. Ši poema dažnai minima J. L. Bor- 
geso kūryboje. 

185 Edwardas Marlborough'as FitzGeraldas (1809-1883) - anglų poetas, iš- 
garsėjęs Omaro Chajamo rubajatų vertimu į anglų kalbą. 

186 "Tirso de Molina (tikr. Fray Gabriel Tėllez, 1584-1648) - ispanų drama- 

turgas. Sukūrė apie 400 dramų (išliko apie 90). Garsiausia yra „Sevilijos 
padauža ir akmeninis svečias“ (El burlador de Sevilla y convidado de piedra, 
1630), sukurta legendos apie Don Žuaną motyvais. 

187 Louis Marie Ouicherat (1799-1884) - prancūzų kalbininkas ir leksiko- 
grafas, išgarsėjęs lotynų-prancūzų ir prancūzų-lotynų kalbos žodynais. 

18? Pierre'as Grimalis (1912-1996) - prancūzų filologas klasikas ir antikinės 
kultūros žinovas, 1951 m. išleidęs „Graikų ir romėnų mitologijos žodyną“ 
(Dictionnaire de la mythologie grecgue et romaine,). 

90 Strabo (ZrpaBov, išvertus žvairys; apie 64 m. pr. Kr.-19) - graikų moksli- 
ninkas, geografas. Svarbiausias veikalas - „Geografija“ (Geographica|, jame 
aprašė oikumenę (visas Žemės vietas, kur gyvena žmonės). Į veikalą įpynė 
daugybė žinių iš istorijos, matematikos, medicinos ir kt. sričių. 

9! Od. XII, 186-191. 

191 Terence'as Hanbury White'as (1906-1964) - anglų rašytojas ir vertėjas. 
Labiausiai jį išgarsino romanų ciklas apie karalių Artūrą bendru pavadini- 
mu „Buvęs ir būsimas karalius“ (The Once and Future King, 1958). J. L. Bor- 
gesas cituoja iš T. H. White'o „Žvėrių knygos“ (The Book of Beasts, 1954), 
kuri yra XII a. bestiarijaus vertimas iš lotynų kalbos į anglų. 

192 Pseudolotyniškas pavadinimas, kuris išverstas reiškia „Tirpusis ašar- 
kūnis“. 

193 Williamas Thomas Coxas (1878-1961) - amerikiečių gamtininkas, miš- 
kininkas, 1910 metais surinkęs ir išleidęs nedidelės apimties knygelę „Grės- 
lūs girių padarai ir keletas dykumų bei kalnų žvėrių“ (Fearsome Creatures of 
the Lumberwoods, With a Few Desert and Mountain Beasts). 

124 Ispaniškoje „Pramanytų būtybių knygos“ versijoje minimi ne niekučiai, 
o brangenybės |alhajas). 

195 Paulis Herrmannas (1866-1930) - vokiečių kultūros istorikas, germanų 
ir skandinavų mitologijos tyrinėtojas. 

126 Rudolfas Steineris (1861-1925) - vokiečių filosofas, mistikas, antroposo- 
fijos kūrėjas. Pašalintas iš Teosofijos draugijos, 1913 metais įkūrė Antropo- 
sofijos draugiją, kurios centras buvo Dornache (Šveicarijoje, netoli Bazelio). 


197 Abu Ja'faras Muhammadas ibn Jariras al-Tabaris (apie 838-923) - persų 

istorikas ir musulmonų teologas. Svarbiausias veikalas - istorinė kronika 
„Pranašų ir karalių istorija“ (Tarikh al-Rusul wa al-Muluk|, kurioje pateikia- 
mi įvykiai nuo pasaulio sukūrimo iki 915 metų. 

198 HodkleiTos |apie 544/540-484/480 m. pr. Kr.) - graikų filosofas. Žinoma, 
kad parašė trijų dalių veikalą „Apie gamtą“ (Ilepi bUoewc). Mūsų laikus pa- 
siekė tik apie 130 jos fragmentų, paliudytų įvairių antikos autorių raštuose. 
Dėl atoristinio stiliaus, paradoksiškos minčių išraiškos ir parabolių dar an- 
tikos laikais buvo sunkiai suprantamas ir pramintas Tamsiuoju (ŽkoTrewvėc). 
Pagrindinė Herakleito filosofijos mintis yra „viskas teka“ |1dvTa pei), visa yra 
viena. Nuolatinio tekėjimo ir kismo pagrindas — ugnis (16p). Harmoniją grin- 
dė priešybių vienybe ir kova, o pasaulį laikė skirtą meniniam principui - sai- 
kui. Herakleitas yra laikomas ir filosofijos termino autoriumi. 

199 Euvėv ydp 4pXh Kal TĖpPAC Ėmi KUKMOU TepIĖepelac (45 fragmentas). Žr.: Herak- 
leitas. Fragmentai. - Vilnius: Aidai, 1995. - P 90. - Vertė M. Adomėnas. 
200 Ezeguielis Martinezas Estrada (1895-1964) - argentiniečių poetas, eseis- 
tas, literatūros kritikas. 

201 Psichologija ir alchemija (vok.). 

202 Stopfordas Augustus Brooke'as (1832-1916) - airių dvasininkas, anglų lite- 
ratūros tyrinėtojas. Svarbiausi veikalai: „Anglų literatūra“ (English Literature, 
1876), „Ankstyvoji anglų literatūra“ (The History of Early English Literature, 
2 t., 1892) ir „Anglų literatūra nuo pradžios iki normanų užkariavimo“ (En- 
glish Literature from the Beginnings to the Norman Conguest, 1898). 

203 Pamokamųjų ir įdomiųjų laiškų (pranc.|). Tai didelis (34 tomų) jėzuitų 
misionierių, rezidavusių Kinijoje, Artimuosiuose Rytuose, Indijoje, Ame- 
rikos žemyne ir kitur, Europon siųstų laiškų rinkinys, spausdintas 1702- 
1776 metais. 

204 Luisas de Gėngora y Argote'ė (1561-1627) - vienas žymiausių baroko 
atstovų ispanų literatūroje. Kūriniams būdinga sintaksė, sudėtinga poetinė 
kalba, išdailinta forma, metaforos, neologizmai, paratrazės. Vėlesniais am- 
žiais jo kūrybą imta laikyti manieringos poezijos sinonimu. 

205 Žosmė apie Polifemą (isp.). 


206 Markas Fabijus Kvintilianas (Marcus Fabius Ouintilianus, apie 35-apie 

100) - romėnų retorikos teoretikas, oratorių mokyklos Romoje vadovas. Pa- 
grindinis veikalas - „Oratoriaus mokymas“ (Institutio Oratoria). 

207 Zr.: Herodotas. Istorija. - Vilnius: Mintis, 1988. - P. 196. - Vertė J. Dumčius. 
208 Friedrichas Schraderis (1865-1922) - vokiečių orientalistas, kalbininkas, 
rašytojas. 

209 Antonio Pisanello (1395?-1455) - italų dailininkas, ankstyvojo renesan- 
so atstovas. 

210 Psichologija ir alchemija (vok.). 

2 Williamas Edwardas Soothillis (1861-1935) - anglų kinologas ir vertė- 
jas. Svarbiausi veikalai: „Kinijos istorija“ (A History of China, 1927), „Irys 
Kinijos religijos“ (The Three Religions of China, 1929), „Kinijos budizmo 
terminų žodynas kartu su sanskrito ir anglų kalbų atitikmenimis ir sansk- 
rito-pali kalbų rodykle“ (A Dictionary of Chinese Buddhist Terms: with 
Sanskrit and English Eguivalents and a Sanskrit-Pali Index). 

212 Richardas Wilhelmas (1873-1930) - vokiečių sinologas, išvertęs Daode- 
jing, Yijing, Zhuangzi ir kt. klasikinius kinų veikalus į vokiečių kalbą. 

213 Georgesas Margouliės (1907-?) - prancūzų sinologas. Svarbiausi veika- 
lai - „Kinų meninės prozos raida“ (Evolution de la prose artistigue chinoise, 
1929), „Kinų literatūros istorija: proza“ (Histoire de la littėrature chinoise: 
prose, 1949), „Kinų literatūros istorija: poezija“ (Histoire de la littėrature 
chinoise: poėsie, 1951) ir kt. 

214 Aiškinamojoje kinų literatūros antologijoje (pranc.). 

215 Tą pačią ištrauką J. L. Borgesas pateikia esė „Kafka ir jo pirmtakai“ iš 
rinkinio „Kiti tyrinėjimai“ (Otras inguisiciones, 1952). Ten jis irgi nurodo, 
kad citatos autorius buvo Han Yu (768-824|, kinų filosofas, poetas, valsty- 
bės veikėjas. 

216 Joshua Irachtenbergas (1904-1959) - klasikinių mitologinių tyrinėjimų 
„Žydų magija ir prietarai“ (Jewish Magic and Superstition, 1939), „Velnias ir 
žydai“ (The Devil and the Jews, 1943) autorius. 

Jorge Luisas Borgesas (1899-1986) — 
vienas originaliausių ir talentingiausių XX šimtmečio 
rašytojų, garsus Argentinos prozininkas, poetas bei eseistas. 

„Pramanytų būtybių knyga“ — tai nuostabus modernusis 
bestiariumas, visų keisčiausių ir mįslingiausių būtybių, 
žmogaus vaizduotės sugalvotų laike bei erdvėje, vadovas, 
kuris grindžiamas gausia viduramžių lotynų, prancūzų, 
vokiečių, italų ir ispanų kalbomis parašyta medžiaga ir 


stebina neįtikėtinu autoriaus vaizduotės žaismu. 

Chorchė Luisas Borchesas (1899-1986) - vienas 
originaliausių ir talentingiausių XX šimtmečio rašytojų, garsus 
Argentinos prozininkas, poetas, eseistas, vertėjas, mąstytojas. 
2006 m. esame išleidę jo „Smėlio knygą. 

Kaip teigia autoriaus kūrybos tyrinėtojas Ivanas Almeida, būda- 
mas grynas,literatūros žmogus", bet paradoksaliai mėgstamas 
semiotikų, matematikų, filologų, filosofų ir mitologų, Borges'as 
per kalbos tobulumą siūlo savo žinių erdves, idėjų universalizmą, 
fikcijų originalumą ir poetišką grožį. 


Pramanytų būtybių knyga - tai nuostabus modernusis 
bestiariumas, visų keisčiausių ir mįslingiausių būtybių, Žmogaus 
vaizduotės sukurtų laike bei erdvėje, enciklopedija. 


| tokio pavadinimo knygą galėtume pagrįstai įtraukti princą Ramletą, 
tašką, liniją, paviršių, n-matmenų hiperplokštumas ir hipertūrius, visus 
bendrinius terminus, galbūt kiekvieną iš mūsų ir dievybę. Žodžiu, visų 
dalykų sumą - visatą. Vis dėlto mes pasitenkinome tuo, ką mums iškart 
sako žodžiai ,pramanytos būtybės, ir sudarėme visų keistų būtybių, 
Žmogaus vaizduotės sugalvotų laike ir erdvėje, vadovą. 

Kaip nežinome visatos prasmės, taip nežinome ir drakono prasmės, 
tačiau drakono vaizdinys slepia savyje kažką tokio, kas artima žmogaus 
vaizduotei, todėl drakonas sutinkamas įvairiausiose vietose ir skirtingais 
laikais. /PRATARMĖ 1967 METŲ LEIDIMUI 

